text:
ၼထူဝ်းၵျီး၊ ၸႄႈဝဵင်း
ၸႄႈဝဵင်းၼထူဝ်းၵျီး (ဢိင်းၵလဵတ်ႈ: Natogyi), (မၢၼ်ႈ: နွားထိုးကြီးမြို့နယ်) ၼႆႉ မီးဝႆႉတီႈၼႂ်း ၸႄႈတွၼ်ႈမျိၼ်းၶျၢၼ်ႇ၊ ၸႄႈတိူင်းတႃႈလိူဝ်ႇ၊ မိူင်းမျႅၼ်ႇမႃႇ ဢေႃႈ။ ဝဵင်းပၵ်းလုမ်းၸႄႈဝဵင်းတႄႉ ပဵၼ် ဝဵင်းၼထူဝ်းၵျီးယဝ်ႉ။ ၸႄႈဝဵင်းၼထူဝ်းၵျီးၼႆႉ မီးၼႂ်းႄၵႈ လတ်ႉတီႇတုတ်ႉ (21) တီႇၵရီႇ (17) မိတ်ႉၼိတ်ႉ (34) ၸႅတ်ႉၵၢၼ်ႉ လႄႈ (21) တီႇၵရီႇ (38) မိတ်ႉၼိတ်ႉ (42) ၸႅတ်ႉၵၢၼ်ႉ၊ လွင်ႇၵျီႇတုတ်ႉဢွၵ်ႇ (95) တီႇၵရီႇ (27) မိတ်ႉၼိတ်ႉ (54) ၸႅတ်ႉၵၢၼ်ႉ လႄႈ (95) တီႇၵရီႇ (58) မိတ်ႉၼိတ်ႉ (32) ၸႅတ်ႉၵၢၼ်ႉယဝ်ႉ။ တၢင်းၵႂၢင်ႈ ၼႃႈဢွၵ်ႇၼႃႈတူၵ်း မီး (30) လၵ်း (3) ၽႃႇလူင်ႇ၊ ၼႃႈႁွင်ႇၼႃႈၸၢၼ်း (22) လၵ်း (2) ၽႃႇလူင်ႇသေ တၢင်းၵႂၢင်ႈ မီး ( 481.2 ) လွၵ်းလၵ်းပၼ်ႇမူၼ်းယဝ်ႉ။ ပေႃးဢဝ်ဢေႇၵမၼ်းဝႃႈ မီးၵႂႃႇ (၃၀၇၉၆၈) ဢေႇၵ ယဝ်ႉ။
တီႈၸႄႈဝဵင်းၼထူဝ်းၵျီႈၼႆႉ မီး ပွၵ်ႉလူင် (6) ပွၵ်ႉ လႄႈ ပွၵ်ႉဢွၼ်ႇ (2) ပွၵ်ႉ။ ဢိူင်ႇ မီး (86) ဢိူင်ႇ လႄႈ ဝၢၼ်ႈ မီး (186) ဝၢၼ်ႈယဝ်ႉ။
ၽၢႆႇတူၵ်းၼႆႉ မီး ၸႄႈဝဵင်းမျိၼ်းၶျၢၼ်ႇ၊ ၽၢႆႇႁွင်ႇ မီး ၸႄႈဝဵင်းငၸုၼ်ႇ၊ ၽၢႆႇဢွၵ်ႇမီး ၸႄႈဝဵင်းမျိတ်ႉတႃး လႄႈ ၽၢႆႇၸၢၼ်း မီး ၸႄႈဝဵင်းဝၼ်းတုၼ်း၊ ၸႄႈဝဵင်းမလႅင်ႇ လႄႈ ၸႄႈဝဵင်းတွင်ႇတႃႇ ယဝ်ႉ။
ၸႄႈဝဵင်းၼထူဝ်းၵျီးၼႆႉ မီးဝႆႉတီႈၼိူဝ် သဵၼ်ႈတၢင်းလူတ်ႉၵႃး မျိၼ်းၶျၢၼ်ႇ-တႃႈလိူဝ်ႇ လႄႈ မီးၼိူဝ်သၢႆတၢင်းလူတ်ႉလဵၼ်း ပူးၵမ်ႇ-တႃႈလိူဝ်ႇသေ မီးၽၢႆႇဢွၵ်ႇ ဝဵင်းမျိၼ်းၶျၢၼ်ႇ ယၢၼ်ၵႆ 19 လၵ်းယဝ်ႉ။ ၵၢၼ်ၽုၵ်ႇသွမ်ႈပိူင်လူင်မၼ်းပဵၼ် ၵုၺ်၊ ထၢၼ် လႄႈ ထူဝ်ႇၵူႈမဵဝ်းမဵဝ်း။ တီႈၸႄႈဝဵင်းၼထူဝ်းၵျီးၼႆ့ ပဵၼ်တီႈဢၼ် ႁိၼ်ဢိၼ်ႇၵျိၼ်း ဢၼ်ဢႃႇယုယႂ်ႇလႄႈ ဢၼ်ၼမ်ႉၸႂ်ႉလီ ဢွၵ်ႇယဝ်ႉ။
ယၢမ်းလဵဝ် ဢၼ်ပဵၼ်သဵၼ်ႈတၢင်းၽႂ်းလူင် တႃႈၵုင်ႈ-တႃႈလိူဝ်ႇၼၼ်ႉ ႁဵတ်းလတ်းၵႂႃႇႁိမ်း ဝၢၼ်ႈပျိၼ်ႇၸီႇ ဢၼ်မီးၽၢႆႇဢွၵ်ႇ ဝဵင်းၼထူဝ်းၵျီး ၼၼ်ႉယဝ်ႉ။ ပေႃးၵႂႃႇၸွမ်း တၢင်းသိုပ်ႇၸႄႈတွၼ်ႈၼႆ ၵႂႃႇၽႅဝ်တီႈ တႃႈႁိူဝ်းမိၼ်ၵူႈမိူင်းမိူင်း တႃႈလိူဝ်ႇၼၼ်ႉယဝ်ႉ။
ၽြႃးဢၼ်တၼ်းၶူဝ်းယႂ်ႇသေပိူၼ်ႈ တီႈၼႂ်းဝဵင်းၼူဝ်းၵျီးၼႆႉ ပဵၼ် ၽြႃးသျိၼ်ႇပိၼ်ႇတႃႇတုၼ်းဢူးယဝ်ႉ။ ပွႆးၽြႃးၼႆႉ ႁဵတ်း လိူၼ်သၢမ်မႂ်ႇ (1) ၶမ်ႈ တေႃႇထိုင် လိူၼ်သၢမ်မူၼ်းယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Provisional Results Census 26 August 2014 FINAL, ပြည်သူ့အင်အားဦးစီးဌာန, 26 August 2014, p. ၂၉, archived from the original on 12 September 2014, retrieved February 26, 2015


c: text/html

text:
ဝႃႇသျိင်ႇတၼ်ႇ၊ ၵျွတ်ႈ
ၵျွတ်ႈ ဝႃႇသျိင်ႇတၼ်ႇ ၼႆႉ ၵိူတ်ႇမိူဝ်ႈပီႊ 1732 တီႈဝဵင်း ဝဵၵ်ႈၾီႇ (Wakefield) ၸေႊမိူင်း ဝႃးၵျီးၼီႇယႃႇ (Virginia) ။ ပဵၼ်လုၵ်ႈၸၢႆး ၸဝ်ႈ ႁႆႊၸဝ်ႈၼႃး ၵေႃႉမၢၵ်ႈမီးလီပဵၼ်ၵေႃႉ႞။ မိူဝ်ႈၸူဝ်ႈ ၶူပ်ႇသၢဝ်း႞ၼၼ်ႉၵွၺ်း လႆႈပုတ်ႈႁပ်ႉ ႁေႃႁိူၼ်း ယႂ်ႇယႂ်ႇလင်႞။ တႄႇဢဝ်ပီႊ 1753 တေႃႇ 1758 ၼၼ်ႉ ဝႃႇသျိင်ႇတၼ်ႇ ႁၢပ်ႇၵိုတ်ႉၵၢၼ် ၼႂ်းတပ်ႉ သိုၵ်း။ လႆႈၶဝ်ႈႁူမ်ႈပၢင်သိုၵ်း ဢၼ်တိုၵ်းတေႃး ၵၼ်တင်း ၾရၢင်ႇသဵတ်ႈလႂ်၊ ဢိၼ်းတီးယၼ်းၶဝ် လႂ်ၼၼ်ႉ။ မိူဝ်ႈၽွင်းၼၼ်ႉ မၼ်းလႆႈ တူဝ်ထူပ်း ၵၢၼ်သိုၵ်း လႄႈဢိၵ်ႇတင်း ၸိုဝ်ႈသဵင်လီ။ မိူဝ်ႈပီႊ 1758 ၸမ်တေသုတ်းသဵင်ႈၼၼ်ႉ မၼ်းထွၼ် တူဝ်ဢွၵ်ႇတပ်ႉသိုၵ်းသေ ၶိုၼ်းမိူဝ်းမႃး ဝႃးၵျီးၼီႇ ယႃႇ။ ဝၢႆးၼၼ်ႉ ဢမ်ႇႁိုင်သင် တႄႇၼႃႈႁိူၼ်းၵိုၵ်း ၵၼ်တင်း မႃႇတႃႇ တၼ်းတရိတ်ႈ ၶတ်ႈသတိတ်ႈ (Martha Dandridge Custis) မႄႈမၢႆႈၶႅၼ်းၸႂ် ၵေႃႉမီးဝႆႉ လုၵ်ႈလၢင်း သွင်ၵေႃႉဢွၼ်တၢင်းၼၼ်ႉ (မၼ်းဢမ်ႇမီးလုၵ်ႈလၢင်း ၶွင်တူဝ်ၵဝ်ႇ)။
ဝၢႆးလင် ပေႃးၵၢၼ်သိုၵ်းယဝ်ႉ ၼႂ်းၶၢဝ်း တၢင်းသိပ်းႁႃႈပီႊ ဝႃႇသျိၼ်ႇတၼ်ႇ ႁဵတ်းၵၢၼ် တီႈႁိူၼ်းလူင်မၼ်းသေ သဵင်ႈၶၢဝ်းယၢမ်းၵႂႃႇၵူၺ်း။ မိူဝ်ႈပီႊ 1774 မၼ်းလႆႈထုၵ်ႇလိူၵ်ႈပဵၼ် တူဝ် တႅၼ်း ၸေႊမိူင်းဝႃးၵျီးၼီႇယႃႇ တႃႇတေၵႂႃႇၶဝ်ႈ ႁူမ်ႈ ပၢင်ၵုမ်လူင် ၶွၼ်းၵရႅတ်ႈၶွၼ်ႇတီႇၼႅၼ်ႇတႄႇ သုပ်ႈတီႈၼိုင်ႈ (First Continental Congress)။ မၼ်းၶဝ်ႈပႃးၼႂ်းသဵၼ်ႈမၢႆ ၵူၼ်းမၢၵ်ႈမီးလီပဵၼ် တီႈသုတ်း ၵေႃႉ႞ ၼႂ်းမိူင်းၶႃႈမိူင်းႁၢႆး ၶွင်ဢိင်း ၵလဵတ်ႈ တီႈလိုမ်လိၼ်ဢမႄႇရီႉၵႃႉၼၼ်ႉ။ မိူဝ်ႈ ၸဝ်ႉၼၼ်ႉ ဝႃႇသျိင်ႇတၼ်ႇ ဢမ်ႇသူၼ်ၸႂ် တိုၵ်းသူၼ်းတႃႇတေဢဝ်လွတ်ႈလႅဝ်းသဝ်းၶေႃ။ ၵူၺ်း ၼႃႇ မိူဝ်ႈၼႂ်းပၢင်ၵုမ်လူင် ၶွၼ်းၵရႅတ်ႈၶွၼ်ႇ တီႇ ၼႅၼ်ႇတႄႇ သုပ်ႈတီႈသွင် (ဢၼ်မၼ်းလႆႈ ၶဝ်ႈ ပႃး ပဵၼ်တူဝ်တႅၼ်းဝႆႉ) ၼၼ်ႉ ဢမ်ႇထၢင်ႇဢမ်ႇ ထိူမ်လိူၵ်ႈမၼ်း တႃႇတေၵွၼ်းၵုမ်းၸီႉသင်ႇ တပ်ႉ သိုၵ်း ၶွၼ်ႇတီႇၼႅၼ်ႇတႄႇ (Continental armies)။ ယွၼ်ႉပိူဝ်ႈမၼ်း မီးတူဝ်ထူပ်းၵၢၼ် သိုၵ်း၊ မီးငိုၼ်းမီးၶမ်း၊ မီးၸိုဝ်ႈသဵင်လီ၊ မီးႁၢင်ႊ ၾၢင်လီ (တူဝ်ၶိင်းမၼ်းၶိူင်ႇၶမ်ႉ၊ တၢင်းသုင်မီး ႁူၵ်းထတ်းပၢႆသွင်ပႅၵ်ႉ)၊ ဢမ်ႇမီးတၢင်းပဵၼ်ၶႆႈ ၼၢဝ်သင်၊ မီးၼမ်ႉၵတ်ႉၸတ်းၵၢၼ်လႆႈလီငၢမ်း ၼႆလႄႈ သင်ဢမ်ႇလိူၵ်ႈမၼ်းၵေႃႈ ဢမ်ႇမီးၵူၼ်း တႃႇလိူၵ်ႈတႅၼ်းတၢင်မၼ်းယဝ်ႉလႄႈ ပိူၼ်ႈဢွၼ် လိူၵ်ႈမၼ်း တႃႇႁၢပ်ႇၵိုတ်ႉ ပုၼ်ႈၽွၼ်းၼၼ်ႉ။ မိူဝ်ႈဢွၼ်ႁူဝ် တိုၵ်းသိုၵ်းၼၼ်ႉၵေႃႈ မၼ်းဢမ်ႇ ဢဝ်ငိုၼ်းႁူဝ်လိူၼ် သေပႅၵ်ႉ။ ႁၢပ်ႇၵိုတ်ႉပုၼ်ႈ ၽွၼ်း ႁႂ်ႈပေႃးပဵၼ်တူဝ်ယၢင်ႇလီ။
လွင်ႈဝႃႇသျိင်ႇတၼ်ႇ ပေႃးလႆႈဢွင်ႇမၢၼ် လူင်လၢင်ၼၼ်ႉတႄႉ တေလႆႈႁၼ်ၼႂ်းၶၢဝ်းတၢင်း တႄႇဢဝ်မၼ်းပဵၼ် ၸွမ်သိုၵ်းလူင် ၼႂ်းတပ်ႉသိုၵ်း ၶွၼ်ႇတီႇၼႅၼ်ႇတႄႇ မိူဝ်ႈၵျုၼ်ႇ 1775 တေႃႇထိုင် မၼ်းႁၢပ်ႇၵိုတ်ႉ ပုၼ်ႈၽွၼ်း ၸွမ်ၸိုင်ႈ ပွၵ်ႈၵမ်း သွင်ယဝ်ႉတူဝ်ႈ မိူဝ်ႈပီႊ 1797 လိူၼ်မၢတ်ႈၸိူဝ်း ၼၼ်ႉ။ ဝႃႇသျိင်ႇတၼ်ႇ သဵင်ႈၵၢမ်ႇသုတ်းမုၼ်ၵႂႃႇ မိူဝ်ႈပီႊ 1799 လိူၼ်တီႇၸႅမ်ႇပႃႇ တီႈႁိူၼ်းမၼ်း ဢၼ်မီး တီႈ လွႆဝိူဝ်းၼွၼ်ႇ (Mount Vernon)။
ယွၼ်ႉပိူဝ်ႈ လွင်ႈတၢင်း သၢမ်ပိူင်ၼႆႉသေ ဝႃႇသျိင်ႇတၼ်ႇ ၸင်ႇလႆႈပဵၼ်ၵူၼ်းယိုင်ႈယႂ်ႇလူင် ၼႂ်းၶၵ်ႉၵၢၼ် ၵေႃႇတင်ႈ မိူင်းႁူမ်ႈတုမ် ဢမႄႇရီႇ ၵၼ်ႇ။
တီႈၼိုင်ႈ။ မၼ်းပဵၼ် ႁူဝ်ၼႃႈၵၢၼ်သိုၵ်း ၵေႃႉဢွင်ႇပေႉ ပၢင်သိုၵ်းဢၼ်ပူတ်းပွႆႇမိူင်းဢမႄႇရီႇၵၼ်ႇ သဝ်းၶေႃ (American War of Indepen-dence)။ တေဝႃႈ ဝႃႇသျိင်ႇတၼ်ႇ ၵတ်ႉၶႅၼ်ႇၵၢၼ် သိုၵ်းၼႃႇႁႃႉၼႆၵေႃႈ ဢမ်ႇၸၢင်ႊ။ ဢမ်ႇၶိုတ်းၶီႈ တိၼ်ၶီႈမိုဝ်း ၸဝ်ႈလူင် ဢႃႇလႅၵ်ႈၸၼ်းတႃး ႁိုဝ် ၵျူးလီးယႅတ်ႈ သီးသႃႇ ၶဝ်ၸိူဝ်းၼၼ်ႉ။ မၼ်း ဢွင်ႇပေႉပၢင်သိုၵ်းၼႆႉ တေလႆႈဝႃႈ ဢမ်ႇၸႂ်ႈမၼ်း ၵတ်ႉၶႅၼ်ႇလႄႈပေႉ၊ ဝႃႈႁူဝ်ၼႃႈၵၢၼ်သိုၵ်း ၽၢႆႇ ဢိင်းၵလဵတ်ႈ ဢၼ်မၼ်း လႆႈတေႃႇသူႈၼၼ်ႉ ၶုၺ်ႈၺၢမ်ႉၼႃႇၼႆၵေႃႈ ဢမ်ႇၽိတ်းသႄႈ။ တီႈၼႆႉ ထုၵ်ႇလီၶုၵ်းၸႂ်လႆႈဝႃႈ ၽူႈၵွၼ်းသိုၵ်း ဢမႄႇရီႇ ၵၼ်ႇၶဝ်တၢင်ႇၵေႃႉ ၵၢၼ်ႉသိုၵ်း ယႂ်ႇယႂ်ႇလူင်လူင် ၼၼ်ႉ တၢမ်တူဝ် ဝႃႇသျိင်ႇတၼ်ႇၵေႃႈ ယၢမ်ႈၵၢၼ်ႉ သိုၵ်းဢိတ်းဢွတ်းယူႇ။ ၵူၺ်းၼႃႇ မၼ်းၸတ်း ၵၢၼ် ယႃႇႁႂ်ႈလႆႈ ၵၢၼ်ႉယႂ်ႇသုမ်းလူင်ၼၼ်ႉသေ ၵမ်းလိုၼ်း ဢွၼ်ႁူဝ်ယိုဝ်းတိုၵ်း ထိုင်တီႈပေႃး ဢွင်ႇမၢၼ်ယူႇယဝ်ႉ။
တီႈသွင်။ ဝႃႇသျိင်ႇတၼ်ႇ လႆႈထုၵ်ႇယုၵ်ႉ ယွင်ႈပဵၼ် ၽူႈၼၢမ်း ပၢင်ၵုမ်လူင် ၶဵၼ်ႇတႅမ်ႈလၵ်း မိူင်း (President of the Constitutional Convention)။ မိူဝ်ႈၶဵၼ်ႇတႅမ်ႈ လၵ်းမိူင်း ဢမႄႇ ရီႇၵၼ်ႇၼၼ်ႉ တၢင်းဝူၼ်ႉ ဝႃႇသျိင်ႇတၼ်ႇ ဢမ်ႇ ပႃးၼမ်ၵႃႊႁိုဝ်။ ၵူၺ်းၵႃႈ မၼ်းပဵၼ်ၵူၼ်းယိုင်ႈ ယႂ်ႇၵေႃႉ႞လႄႈ မၼ်းၵမ်ႉယၼ် ၶေႃႈလႂ်ၵေႃႈ လူင် ပွင်ၸိုင်ႈ ၸေႊမိူင်းၵမ်ႈပႃႈၼမ် ယွမ်းႁပ်ႉၸွမ်း လႆႈငၢႆႈ။ ၵွပ်ႈမၼ်းလႄႈ ဢမ်ႇမီးၵူၼ်းသၢၼ်ၶတ်း လၵ်းမိူင်းမႂ်ႇ ဢမႄႇရီႇၵၼ်ႇၼႆၵေႃႈ ဝႃႈလႆႈ။ သင် ဝႃႈ ဢမ်ႇပႃးဢူမုၼ် ဝႃႇသျိင်ႇတၼ်ႇ ပေႃးၼႆၸိုင် ၸွင်ႇၵူၼ်းတင်းၼမ် တေယွမ်းႁပ်ႉလၵ်းမိူင်း ၼၼ်ႉယူႇႁိုဝ်ၼႆ ၽႂ်ဢမ်ႇႁတ်းတႃႉၵၼ်။
တီႈသၢမ်။ ဝႃႇသျိင်ႇတၼ်ႇ ပဵၼ်ၸွမ်ၸိုင်ႈ မိူင်းႁူမ်ႈတုမ် ဢမႄႇရီႇၵၼ်ႇ ၵေႃႉႁႅၵ်ႈ။ လႆႈမီး ၸွမ်ၸိုင်ႈၵေႃႉႁႅၵ်ႈ ၸိူင်ႉၼင်ႇ ဝႃႇသျိင်ႇတၼ်ႇ ဢၼ်မီးၼမ်ႉၵတ်ႉတဵမ်ထူၼ်ႈ၊ ၾိင်ႈယၢမ်ႈလီ ငၢမ်းၼၼ်ႉ လႆႈဝႃႈ ၵၢမ်ႇလီတေႉတေႉ။ ပေႃးၶိုၼ်း တူၺ်းပိုၼ်းမိူင်း ၼႂ်းလိုမ်လိၼ် ဢမႄႇရီႉၵႃႉတႂ်ႈ လႄႈ ဢႃႇၾရီႉၵႃႉ ၶဝ်ၼႆၸိုင် ၵမ်းဢွၼ်တၢင်း သုတ်း ပဵၼ်လူင်ပွင်ၸိုင်ႈ ဢၼ်လိူၵ်ႈတင်ႈၶိုၼ်ႈ မႃး လူၺ်ႈလၵ်းမိူင်း ပၵ်းပိူင် တီႇမူဝ်ႇၶရေႇၸီႇ ၼၼ်ႉသေတႃႉ ဢမ်ႇႁိုင်သင် လႅၵ်ႈလၢႆႈ ယဵၼ်း ပဵၼ် ၸဝ်ႈဢႃႇၼႃႇသိုၵ်းၵႂႃႇပႅတ်ႈ။ ၵူၺ်းၼႃႇ ဝႃႇ သျိင်ႇတၼ်ႇတႄႉ တိုၼ်းယိပ်းၵမ်မၼ်ႈၵႅၼ်ႇ ပၵ်း ပိူင်ဢၼ်တမ်းဝၢင်းၵေႃႇႁႅၵ်ႈမႃးၼၼ်ႉ။ တၢမ်တူဝ် မၼ်းၵေႃႈ ဢမ်ႇၶႂ်ႈယိပ်းၵမ် ဢႃႇၼႃႇပၢၼ်ႇပွင် ဝၢၼ်ႈမိူင်း ၶၢဝ်းယၢဝ်း။ ယဝ်ႉၵေႃႈ မၼ်းဢမ်ႇၶႂ်ႈ ပဵၼ် ၸဝ်ႈၾႃႉ ႁိုဝ် ၸဝ်ႈဢႃႇၼႃႇ။ ၶႂ်ႈႁႂ်ႈမီးပၵ်းပိူင် ဢၼ်မေႃပွႆႇၾႃႈဢႃႇၼႃႇလႆႈငၢႆႈငၢႆႈ။ ပၵ်းပိူင်ဢၼ် မၼ်းၶႂ်ႈပဵၼ်ၶႂ်ႈမီးၼၼ်ႉၵေႃႈ လႆႈႁၼ် မၼ်ႈၸႄႇ ဝႆႉ တေႃႇထိုင်ဝၼ်းမိူဝ်ႈၼႆႉ။
ၵျွတ်ႈဝႃႇသျိင်ႇတၼ်ႇၼႆႉ ဢမ်ႇၸႂ်ႈၵူၼ်း ၵေႃႉမေႃဝူၼ်ႉၶပ်ႉလိုၵ်ႉလမ်ႇ ၸိူင်ႉၼင်ႇ – တွမ်း မၢတ်ႈ ၵျႅပ်ႈၾႃႇသၼ်ႇ (Thomas Jefferson)၊ ၵျဵမ်း မႄႇတီႇသၼ်ႇ (James Madison)၊ ဢႃႇ လႅၵ်ႈၸၼ်းတႃး ႁႄးမီႇတၼ်ႇ (Alexander Hamilton) လႄႈ ပႅၼ်ႇၵျႃႇမိၼ်ႇ ၾရႅၼ်ႉၶလိၼ်ႇ (Benjamin Franklin) ႁူဝ်ၼႃႈ ဢမႄႇရီႇၵၼ်ႇ ၶဝ်တၢင်ႇၵေႃႉ မိူဝ်ႈပၢၼ်ၼၼ်ႉ။ ၵူၺ်းၼႃႇ မၼ်း သမ်ႉယိုင်ႈယႂ်ႇလမ်ႇလွင်ႈဝႆႉ လိူဝ်ၵူၼ်းၵတ်ႉၶႅၼ်ႇ ၸိူဝ်းၼၼ်ႉၵွၼ်ႇယဝ်ႉ။ မိူဝ်ႈ ၶၢဝ်းပၢင်သိုၵ်းလႄႈ သင်၊ ၶၢဝ်းငမ်းယဵၼ်ဝႆႉလႄႈသင် ဝႃႇသျိင်ႇတၼ်ႇ မေႃဢွၼ်ႁူဝ်ၸတ်းၵၢၼ် လုၵ်ႈၼွင်ႈပွင်ႈပၢႆလီ ငၢမ်း။ သင်ဝႃႈ ဢမ်ႇမီးၵူၼ်းၸိူင်ႉၼင်ႇမၼ်း ပေႃး ၼႆၸိုင် ၵၢၼ်ဝၢၼ်ႈၵၢၼ်မိူင်းလႂ်ၵေႃႈ တေဢမ်ႇ ဢွင်ႇမၢၼ်လႆႈ။ မႄႇတီႇသၼ်ႇၼႆႉ လမ်ႇလွင်ႈတႃႇ ၵေႃႇတင်ႈပဵၼ် မိူင်းႁူမ်ႈတုမ်ဢမႄႇရီႇၵၼ်ႇ ၼႆ သေတႃႉ ဢမ်ႇပႃး ဝႃႇသျိင်ႇတၼ်ႇတႄႉ တိုၼ်းတေ ဢမ်ႇဢွင်ႇလႆႈ။
ပေႃးဢဝ်မၢၵ်ႇတႃပၢႆးပိုၼ်း ထတ်းသၢင် တူၺ်းၼႆ ၵျွတ်ႈဝႃႇသျိင်ႇတၼ်ႇၼႆႉ လမ်ႇလွင်ႈၶိုၵ်ႉ ၶၢႆးဝႆႉ ပိူဝ်ႈတႃႇ မိူင်းႁူမ်ႈတုမ် ဢမႄႇရီႇၵၼ်ႇဝႆႉ လႄႈ ၸင်ႇလႆႈဢဝ်ၸိုဝ်ႈမၼ်း သႂ်ႇဝႆႉ ၼႂ်းသဵၼ်ႈ ၸိုဝ်ႈ သိူဝ်ငၢၼ်ပၢၵ်ႇ႞။ ၵူၼ်းမိူင်းဢမႄႇရီႇၵၼ်ႇ ၶဝ် မိူဝ်ႈပၢၼ်ၼၼ်ႉတႄႉ တေဢမ်ႇမေႃထတ်း သၢင်ႁၼ်လႆႈ မိူၼ်ၼင်ႇၼႆ။ မိူဝ်ႈထိုင် ၼႂ်းၵၢင် ၸူဝ်ႈပၢၵ်ႇပီႊထူၼ်ႈသၢဝ်း မိူင်းႁူမ်ႈတုမ် ဢမႄႇရီႇ ၵၼ်ႇၼႆႉ ဢဵၼ်ႁႅင်းသိုၵ်းလႄႈသင်၊ ဢူမုၼ်ၵၢၼ် မိူင်းလႄႈသင် ၶိုၼ်ႈယႂ်ႇလိူဝ် မိူင်းတုမ်ၵႅၼ်ႇလူင် ရူဝ်းမႃႉယူႇယဝ်ႉ။ ၵူၺ်းၵႃႈ ဢူမုၼ်ၵၢၼ်မိူင်းၶဝ် ၼၼ်ႉ လႅပ်ႈဢမ်ႇယိုၼ်းယၢဝ်းႁိုင်လႆႈ မိူၼ်ရူဝ်း မႃႉၶဝ်။ ပေႃးတူၺ်းထႅင်ႈၽၢႆႇ႞တႄႉ လႆႈႁၼ်ၸႅင်ႈ လႅင်းလီဝႃႈ လွင်ႈၶိုၼ်ႈယႂ်ႇမႂ်ႇသုင် ၽၢႆႇပၢႆးၸၢင်ႊ ၼႂ်းမိူင်းႁူမ်ႈတုမ်ဢမႄႇရီႇၵၼ်ႇၼႆႉ ယဵၼ်ႇငႄႈ မိူင်းလႂ်ၶိူဝ်းလႂ်၊ ပၢၼ်လႂ်ၵေႃႈ တေဢမ်ႇယၢမ်ႈၶိုတ်း ၶဝ်မႃးလႆႈ။ တူဝ်ယၢင်ႇမၼ်း လွင်ႈၶူင်ဢွၵ်ႇလႆႈ လႅင်မိၼ်၊ ပွႆႇၵူၼ်းၶိုၼ်ႈၵႂႃႇလႆႈထိုင်လိူၼ် ဢၼ် ၵူၼ်းမိူဝ်ႈၵူႊပွၵ်ႈ ယၢမ်ႈလႆႈၼွၼ်းၽၼ်မႃးၸိူဝ်း ၼၼ်ႉ ပဵၼ်မႃးတေႉတေႉ။ ထိုင်ပၢၼ်ဢၼ်ၶူင် ဢွၵ်ႇလႆႈမႃး ၼူၾႆးၼိဝ်းၶလီႇယႃႇၸိူဝ်းၼၼ်ႉမႃး ၸင်ႇတေထတ်းသၢင်ဝႃႈ ၵၢၼ်ၸိူဝ်းၼၼ်ႉ ဢမ်ႇ ၸႂ်ႈၵၢၼ်ယႂ်ႇၵၢၼ်လူင်ၼႆတႄႉ ဢမ်ႇတူၵ်းထုၵ်ႇ ၼင်ႇၵဝ်ႇ။
ၵျွတ်ႈဝႃႇသျိင်ႇတၼ်ႇၼႆႉ ပဵၼ်ၵူၼ်းယိုင်ႈ ယႂ်ႇလိုဝ်းလင် ၼႂ်းၵၢၼ်မိူင်း ဢမႄႇရီႇၵၼ်ႇသေ ဢမ်ႇပေႃးပၢႆႈပိူင်ႈၵၼ်တင်း ဢေႃးၵၢတ်ႈသတၢတ်ႈ သီးသႃႇ မိူင်းရူဝ်းမႃႉ။ ၵွပ်ႈၼႆ ၸၼ်ႉထၢၼ်ႈၶဝ် ၼႂ်းသဵၼ်ႈၸိုဝ်ႈသိူဝ်ငၢၼ်ပၢၵ်ႇ႞ၼႆႉ ဢမ်ႇပိူင်ႈၵၼ် ၵႃႊႁိုဝ်။ ၵွပ်ႈသင် ဝႃႇသျိင်ႇတၼ်ႇ လႆႈမႃးမီးၽၢႆႇ လင်ၼႆတႄႉ တေလႆႈဝႃႈ ယွၼ်ႉပိူဝ်ႈ ၶၢဝ်းယၢမ်း ဢူမုၼ်မၼ်းႁိူဝ်ႈႁိူင်းၼၼ်ႉ ဢမ်ႇႁိုင်ၵႃႊႁိုဝ်လႄႈ ၼႆယူႇယဝ်ႉ။ ထႅင်ႈလွင်ႈ႞သမ်ႉ ပိူဝ်ႈတႃႇ ၵေႃႇတင်ႈ မိူင်းႁူမ်ႈတုမ်ဢမႄႇရီႇၵၼ်ႇၼႆၵေႃႈ ထၢၼ်ႈငၢၼ်း ၵူၼ်းတၢင်ႇၸိူဝ်း (ၼင်ႇ တွမ်းမၢတ်ႈ ၵျႅပ်ႈၾႃႇ သၼ်ႇ လႄႈ ၵျဵမ်း မႄႇတီႇသၼ်ႇ) ၶဝ် ၶႅၼ်းလမ်ႇ လွင်ႈလိူဝ်မၼ်း။ ၵူၺ်း ဝႃႈႁိုဝ်သေတႃႉၵေႃႈ ယွၼ်ႉ ပိူဝ်ႈၼႃႈၵၢၼ် ဢၼ်မၼ်းဢွၼ် ၵေႃႇသၢင်ႈမႃး ၼၼ်ႉ တိူဝ်းယိုၼ်းယၢဝ်းမၼ်ႈၸႄႇလႄႈ ၸၼ်ႉ ဝႃႇသျိင်ႇတၼ်ႇၼႆႉ သုင်လိူဝ် ၸဝ်ႈလူင် ဢႃႇလႅၵ်ႈ ၸၼ်းတႃး လႄႈ ၼႃႇပူဝ်ႇလီႇယုၼ်ႇၶဝ်ယူႇယဝ်ႉ။

robotstxt: allowed

filter: keep


text:
မ်ႂႇသုင်ၽူႈလူလိၵ်ႈ ၽူႈဢၢၼ်ႇလိၵ်ႈတႆး ႁဝ်းၶဝ်ၵူႈေၵႃႉ ယုမ်ႇယမ်ဝႃႈ မီးတၢင်းသိူဝ်းၸ်ႂ ၵတ်ႉယဵၼ်ႇၵၼ်ၵူႈေၵႃႉယူႇ။ ဝၼ်းမိူဝ်ႈၼႆႉ ၶႃႈ ၶႆႈတႅမ်ႈၶႆႈမၢႆတွင်းဝႆႉ မၢင်ၸိူဝ်းမၢင်လွင်ႈ ႄလႈ လႆႈပဵၼ်တႅမ်ႈလိၵ်ႈမၢႆတွင်းတွၼ်ႈတႃႇၶႃႈၵႂႃႇယူႇ။ ၵူၼ်းႁဝ်းသင်ၶႆႈၶိုၼ်ႈယ်ႂႇ ယႃႇေပၵူဝ်တုၵ်ႉၶ ယႃႇေပၵူဝ်ယၢပ်ႇ ယႃႇေပၶၢင်းဝႃႈ ဢမ်ႇပဵၼ် လႆႈ ယႃႇေပလၢတ်ႈဝႃႈႁိုဝ်ႉ ႁ်ႂႈမီးၵၢၼ်ယုမ် ယမ်တူဝ်ၸဝ်ႈၵဝ်ႇႁဝ်ႈႁဝ်ႈႁႅင်းႁႅင်းေသ ႁဵတ်း သူၼ်ၶဝ်ႈၵၢပ်ႇၼိူဝ်လွႆသၢင်ႈၵၢၼ်ငၢၼ်းတူဝ်ၸဝ်ႈၵဝ် ႁဵတ်းသၢင်ႈၵၢၼ်
ငၢၼ်းတွၼ်ႈတႃႇၵူၼ်းတၢင်းၼမ် ႁ်ႂႈထိုင်ေၶႃႈယိူင်းဢၢၼ်း တူဝ်ၸဝ်ႈၵဝ်ေသၵမ်း။ ၼ်ႂးမိူင်းၶူင်း ၵၢင်လူင်ၼႆႉဢၼ်ဢမ်ႇႁဵတ်းပဵၼ်လႆႈၼႆႉ ဢမ်ႇမီးသင်ေသမဵဝ်း မီးဢၼ်ပႆႇလႆႈမႃးႄလႈ ပႆႇပဵၼ် ၵူၺ်း ၊ ယူႇတီႈတၢင်းၶတ်းၸ်ႂႁဝ်း ယူႇတီႈၼမ်ႉၵတ်ႉႁဝ်းေသ ႁဵတ်းသၢင်ႈၵႂႃႇ ဝၼ်းၼိုင်ႈ ေတႁၼ် လွင်ႈသၢႆလႅင်းလူင်တွၼ်ႈတႃႇႁဝ်းယူႇ။
ေပႃးေတႁဵတ်းၵၢၼ်ႁ်ႂႈမၼ်းလီတီႈသုတ်းထိုင်တီး ယိူင်းမၢႆႁဝ်းၼၼ်ႉ ၽွင်းမိူဝ်ႈႁဝ်းတိုၵ်ႉၶတ်းၸ်ႂယူႇၼၼ်ႉ ၵူၼ်းၸိူဝ်းၵူဝ်ႁဝ်းၶိုၼ်ႈယ်ႂႇသမ်ႉေတလၢတ်ႈလွင်ႈဢၼ်ဢမ်ႇပဵၼ်လႆႈ လၢႆလၢႆ ၵူၼ်းၸိူဝ်းၵူဝ်ႁဝ်းပူၼ်ႉၶဝ်သမ်ႉေတလၢတ်ႈလွင်ႈယၢပ်ႇလၢႆလၢႆ ၊ ၵူၼ်းၸိူဝ်းၶႆႈႁ်ႂႈႁဝ်းၶိုၼ်ႈ ယ်ႂႇၶဝ်သမ်ႉေတၵႆႉၵႆႉလၢတ်ႈဝႃႈ ၶတ်းၸ်ႂႁဵတ်းသၢင်ႈထႅင်ႈႄလႈ ၵၢၼ်ဢၼ်ႁဵတ်းပူၼ်ႉမႃး ၼၼ်ႉႁ်ႂႈေမႃဢဝ်ႁဵတ်းတွၼ်ႈသွၼ်တွၼ်ႈတႃႇႁဝ်း ဝၼ်းၼိုင်ႈေတထိုင်ယိူင်းမၢႆမႃးယူႇ။
ထဵင်ႁႆႈ သူၼ်ၶဝ်ႈၵၢပ်ႇ တီႈတၢင်းတ်ႂႈႁိူၼ်း
ၵူၼ်းၸိူဝ်းၵူဝ်ႁဝ်းၶိုၼ်ႈယ်ႂႇေတႉ ၶဝ်ေတၵႆႉၵႆႉလၢတ်ႈလွင်ႈ တွၼ်ႈတႃႇႁဝ်းႁႅင်းၸ်ႂတူၵ်းၵူႈၶၢဝ်းယၢမ်းယူႇ ၊ ေပႃးပဵၼ်ၼၼ် ႁဝ်းေတလႆႈယူႇႄဝႈၵႆၵႆမၼ်းၵမ်းလဵဝ် သင်ႁိုင်မႃး ၵူၼ်းေၵႃႉၼၼ်ႉ မၼ်းၸင်ႇႁဵတ်းႁ်ႂႈၸၢတ်ႈပၢၼ်ႁဝ်းတူၵ်းသူမ်းယူႇဢမ်ႇႁၢၼ်ႉ။
ၵၢၼ်သင်ေၵႃႈလီ ယႃႇေပယုမ်ႇပိူၼ်ႈငႆႈ ယႃႇေပဢဝ်ၵႂၢမ်းပိူၼ်ႈလၢတ်ႈေသ ယူႇလွၵ်ႇယူႇ လၢႆဝၼ်းဝၼ်း ၵႂၢမ်းပိူၼ်ႈလၢတ်ႈၼၼ်ႉ ၸ်ႂႈေတႉဢမ်ႇၸ်ႂႈေတႉ ႁ်ႂႈတူဝ်ၸဝ်ႈေၵႃႈေၵႃႉ ပဵၼ်ၵူၼ်းထတ်း လူဝ်ႇလႆႈႁဵတ်းတူၺ်း သင်ႁဵတ်းမႃးဢမ်ႇပဵၼ် ႁ်ႂႈေမႃဢဝ်ႁဵတ်းတွၼ်ႈသွၼ် ၊ သင် ႁဵတ်းၶိုၼ်ႈယ်ႂႇမႃး ဢွင်ႇမႅၼ်ႈၵႂႃႇ ေၵႃႈမၼ်းပဵၼ်ၵၢၼ်ၼမ်ႉတွၼ်းတွၼ်ႈတႃႇႁဝ်းၵူၺ်း။
သူၼ်ၶဝ်ႈၵၢပ်ႇၼိူဝ်လွႆ
သူၼ်ၶဝ်ႈၵၢပ်ႇၼိူဝ်လွႆ
ၵၢၼ်သင်ေၵႃႈလီ တူဝ်ၸဝ်ႈၵဝ်ႇလူင်းႁဵတ်းတူဝ်ထူပ်းၼႆႉလီလိူဝ်ေသပိူၼ်ႈ ၊ ယႃႇေပဢဝ်ၵႂၢမ်းပိူၼ်ႈလၢတ်ႈ ယႃႇေပယုမ်ႇၵႂၢမ်းလၢတ်ႈပိူၼ်ႈ ႁဵတ်းတူၺ်း ထတ်းတူၺ်းႄလႈ ႁ်ႂႈေမႃ ဢဝ်ႁဵတ်းတွၼ်ႈသွၼ်။ ၼ်ႂးမိူင်းၶူင်းၵၢၼ်လူင်ၼႆႉ ႁဵတ်းၵၢၼ်ႄလႈသူမ်းဢၼ်ဝႃႈၼၼ်ႉ ဢမ်ႇမီးေလႃႇ လိူဝ်ႇေသဝႃႈ ႁဵတ်းၵၢၼ်သူမ်းႄလႈ ဢဝ်ႁဵတ်းတွၼ်ႈသွၼ်ၵူၺ်း။ ဝၼ်းမိူဝ်ႈၼႆႉ ေတႁဵတ်း ၵိၼ်ၵၢၼ်သင်ေၵႃႈလီ ေပႃးၵူၼ်းတၢင်းၼႃႈ မႃးလၢတ်ႈဝႃႈ မၼ်းပဵၼ်ၼႆ မၼ်းပဵၼ်ၼီၼႆၸိူင် ၸ်ႂ ၵူၼ်းတႆးႁဝ်းၼႆႉ ၶႆႈဢဝ်ပဵၼ်လွင်ႈယွမ်ႉၵၢၼ်ႉၵမ်းလဵဝ်ယူႇ။ တႃႇတူဝ်ၸဝ်ႈၵဝ်ႇေတၶိုၼ်ႈယ်ႂႇ မီးၼ်ႂးမိုဝ်းတူဝ်ၸဝ်ႈၵူၺ်း မၼ်းဢမ်ႇၸ်ႂႈပိူၼ်ႈေတမႃးႁဵတ်းသၢင်ႈပၼ်ႁဝ်း ၵူၼ်းမီးၼမ်ႉၵတ်ႉၵူၼ်း ယုမ်ႇယမ်တူဝ်ၸဝ်ႈၵဝ်ၶဝ်ၼႆႉ တူၵ်းၼမ်ႉဢမ်ႇၵူဝ် တူၵ်းၾႆးဢမ်ႇမႆႈ တူၵ်းသူမ်း ဢမ်ႇၶၢၼ်းေလႃႇ လိူဝ်ေသပဵၼ်ၵၢၼ် တွၼ်ႈသွၼ်တွၼ်ႈတႃႇၵူၼ်းႁဝ်းၵူႈေၵႃႉၵူၺ်း။ ဝၼ်းမိူဝ်ႈၼႆႉပီႈၼွင်ႉတႆးႁဝ်း တူၵ်းတဵမ်ႈယူႇေၵႃႈ ၵွပ်ႈယုမ်ႇပိူၼ်ႈငႆႈေၵႃႈပႃးယူႇ ၵွပ်ႈႁဝ်းယုမ်ႇပိူၼ်ႈငႆႈႄလႈ ပၢတ်ႈသိုပ်ႇသိုပ်ႇပၢၼ် ၺႃးပိူၼ်ႈလဵတ်ႈၵိၼ်ႁဝ်း ေၶျူးၵိၼ်ႁဝ်း လိုၼ်းသုတ်းမႃး ဢဝ်တူဝ်ႁဝ်းၵႂႃႇၶၢႆ ပၼ်ပိူၼ်ႈေၵႃႈ ထၢင်ႇၵူႈေၵႃႉေတယၢမ်ႇႁၼ်မႃးယူႇ။
သူၼ်ၶဝ်ႈၵၢပ်ႇၼိူဝ်လွႆ
သူၼ်ၶဝ်ႈၵၢပ်ႇၼိူဝ်လွႆ
သူၼ်ၶဝ်ႈၵၢပ်ႇၼိူဝ်လွႆ
ေပႃးတႅပ်းတတ်းဝႃႈေတႁဵတ်း ႁ်ႂႈယုမ်ႇတူဝ်ၸဝ်ႈၵဝ်ေသႁဵတ်း ယႃႇေပဢဝ်ၵႂၢမ်းလၢတ်ႈ ပိူၼ်ႈလၢတ်ႈ ယႃႇေပယုမ်ႇပိူၼ်ႈလၢတ်ႈ ယႃႇေပဢဝ်ပၢႆးဝူၼ်ႉပိူၼ်ႈလၢတ်ႈ မၢင်လွင်ႈမၼ်းၸင်ႇသုတ်း တိုဝ်ႉတၢင်းတွၼ်ႈတႃႇႁဝ်း ၶိုၼ်ႈယ်ႂႇတၢင်းၼႃႈ။ ၵၢၼ်ယုမ်ႇယၢမ်တူဝ်ၸဝ်ႈၵဝ်ႇၼႆႉ မၼ်းပဵၼ် ၵၢၼ်ဢွင်ႇမႅၼ်ႈ ဢွင်ႇေပႉလႆႈၵၢၼ်ငၢၼ်း 50 % ဝႆႉယူႇ ယဝ်ႉ ဢၼ်ၵိုတ်းထႅင်ႈ 50% ၼၼ်ႉႁဝ်းေတလႆႈ လဵပ်ႈႁဵၼ်းေသ ၶတ်းၸ်ႂႁဵတ်းသၢင်ႈၵႂႃႇၵူၺ်း ယုမ်ႇယမ်ဝႃႈ ဢူၺ်းေၵႃႉႁဝ်းၶဝ် လူဢၢၼ်ႇ ၺႃးလိၵ်ႈၽိုၼ်ၼႆႉယဝ်ႉ ေတမေႃဢဝ်ၸ်ႂႉ ႁ်ႂႈမၼ်းမီးၽွၼ်းလီတွၼ်ႈတႃႇတူဝ်ၸဝ်ႈၵဝ်ႇယူႇ ၊ ယွၼ်းသူးပၼ် ဝႃႈသူၶဝ်ႁဝ်းႁႃး ႁဵတ်းလႆႈၵူႈလွင်ႈ ဢၼ်ဢမ်ႇပဵၼ်လႆႈဢၼ်ဝႃႈၼၼ်ႉ ဢမ်ႇမီးသင် ေသလွင်ႈ ၵွပ်ႈၼႆ မ်ႂးႁဵတ်းပဵၼ်လႆႈယူႇ YOU CAN DO IT.
*** SAI SENG SERK
*** WWW.SAISENGSERK.COM


text:
မိူင်းႁူမ်တုမ်မိူဝ်းၼႃႈ ဢၼ်တေႁူမ်ႈၵေႃႇသၢင်ႇၵႂႃႇ ႁႂ်ႈလႆႈပဵၼ်မိူင်းႁူမ်ႈတုမ်ၾႅတ်ႊၻရႄႊ ၻီႊမူဝ်ႊၶရေႊသီႊၼၼ်ႉ ယူႇတီႈ ၸၢဝ်းၶိူဝ်းမၢၼ်ႈၼႆၵေႃႈ တေလႆႈပဵၼ်ၼိုင်ႈယူႊၼိတ်ႊသေ ၶဝ်ႈႁူမ်ႈပႃးၸွမ်းၼႆ တင်းၼမ်တင်းလၢႆ ဢွၼ်ႁပ်ႉ ၵၼ်ယူႇသေတႃႉၵေႃႈ ၽႅဝ်မႃးၼႂ်းဝၼ်းမိူဝ်ႈလဵဝ် ၵဵဝ်ႇလူၺ်ႈၽွတ်ႈတင်ႈၸႄႈမိူင်းမၢၼ်ႈၼၼ်ႉ မၼ်းဢမ်ႇတူၵ်းထုၵ်ႇ ဢမ်ႇငၢမ်ႇမႅၼ်ႈၸွမ်းငဝ်းလၢႆးၼႆ လႆႈငိၼ်းသဵင်လင်ဢွၵ်ႇမႃး တႄႉတႄႉမီးမီးယဝ်ႉ။
သဵင်ဢၼ်ၼႆႉ ၵမ်ႈၼမ် လင်ဢွၵ်ႇမႃးတီႈ ၵူၼ်းၸိူဝ်းယုမ်ႇယမ် ႁၼ်ထိုင်ဝႃႈ ၶိူဝ်းၵူၼ်းမၢၼ်ႈၼႆႉ ႁူဝ်ၼပ်ႉ ၼမ်လိူဝ်ၶိူဝ်း တၢင်ႇဢၼ်ၶဝ် ႁူမ်ႈၵၼ်ဝႆႉၼၼ်ႉ၊ ၶိူဝ်းၵူၼ်းမၢၼ်ႈၼႆႉ ပဵၼ်ၶိူဝ်းသႃႇၵီႇဝၢင်ႇ ၸိုၼ်ႇၸၢင်ႇလိူဝ်ပိူၼ်ႈ ဢၼ်ဝႃႈၼၼ်ႉယဝ်ႉ။ တီႈတႄႉမႃး ႁူဝ်ၼပ်ႉၵူၼ်း ၼမ်လိူဝ်ပိူၼ်ႈလႄႈ တင်းဢၼ်ဝႃႈ ဢမ်ႇၶႂ်ႈၽွတ်ႈတင်ႈၸႄႈမိူင်းမၢၼ်ႈၼၼ်ႉ မၼ်းဢမ်ႇၸႂ်ႈ ႁွႆႈလဵဝ်ၵၼ်၊ မၼ်းဢမ်ႇၸႂ်ႈၼႅဝ်းလဵဝ်ၵၼ်။
မၢၼ်ႈဢမ်ႇၸႂ်ႈၶိူဝ်းၵူၼ်းသႃႇၵီႇဝၢင်ႇ ဢၼ်တွၼ်းတိူဝ်း ၵျႃႉလိူဝ်တၢင်ႇၶိူဝ်း ၼႂ်းမိူင်းႁူမ်ႈတုမ် ဢၼ်ဝႃႈၼၼ်ႉၵေႃႈ ပိူၼ်ႈ ႁဝ်းဢမ်ႇဝႃႈ ပႃးၸဵမ်ၶဝ်ၵေႃႈ ႁူႉၸၵ်းၵၼ်သၵ်းသၵ်းယူႇ။
ၼႂ်းဢၼ် ဢမ်ႇၶႂ်ႈယွမ်းႁပ်ႉ တႃႇၽွတ်ႈတင်ႈၸႄႈမိူင်းမၢၼ်ႈၼၼ်ႉ လိူဝ်သေ ၵူၼ်းၵၢၼ်မိူင်း မီးထႅင်ႈၸိူဝ်းႁဵတ်းၵၢၼ် လုၵ်ႉၽိုၼ်ႉၼၼ်ႉၵွၼ်ႇ၊ မွင်ႇသွင်းၶႃႉ ၵေႃႉပဵၼ်ႁူဝ်ၼႃႈ BPLA Burma People Liberation Army ၼႆႉ ၵွပ်ႈပိူဝ်ႈ ယုမ်ႇယမ် ပိုၼ်ၽၢဝ်ႇဝႆႉဝႃႈ မၢၼ်ႈတၵ်းတေလႆႈမီး တပ်းသိုၵ်းမၢၼ်ႈႁင်းၵူၺ်း။ မၢၼ်ႈတၵ်းတေလႆႈၽွတ်ႈတင်ႈၸႄႈမိူင်း မၢၼ်ႈႁင်းၵူၺ်း ၼႆလႄႈ မၼ်းၺႃးလွၵ်ႇငိုတ်ႈဝႆႉဝႃႈ ယႃႇႁႂ်ႈပႅၼ်ႁူဝ်ဢွၵ်ႇမႃး တၢင်းၼွၵ်ႈ တပ်ႉၸုမ်းမၢႆ 5 ၊ပေႃးဢွၵ်ႇမႃး ၸိုင် ဢမ်ႇႁပ်ႉပၢၵ်ႇလႆႈ တႃႇတေဢဝ်လွင်ႈႁူမ်ႇလူမ်ႈပၼ်မၼ်း မီးၵူၼ်းၼႂ်း PDF ပိုၼ်ၽၢဝ်ႇဝႆႉ ၸႅင်ႈလႅင်းငိၼ်းဝႃႈၼႆ ၵွၼ်ႇ။
ဢမ်ႇၵႃး PDF ၵမ်ႈၽွင်ႈ ဢူးတၢၼ်းၸူဝ်းၼႅင်ႇ ၵေႃႉပဵၼ်မေႃတႅမ်ႈလိၵ်ႈ ၵေႃႉပဵၼ်ၽူႈထတ်းသၢင်ၵၢၼ်မိူင်းလႄႈ ၵေႃႉ ယၢမ်ႈ ပဵၼ်လုၵ်ႈၸုမ်း ပၵပ ပႃႇတီႇၶွမ်ႊမိဝ်ႊၼိတ်ႊ မိူင်းမၢၼ်းၼၼ်ႉၵေႃႈ လႆႈဢွၵ်ႇဝႆႉတီႈ Interview ဢၼ်ယူႇတီႈ CNI တွင်ႈထၢမ်မၼ်းၼၼ်ႉၵွၼ်ႇ လွင်ႈၸိူင်ႉမၢၼ်ႈၽွတ်ႈတင်ႈၸႄႈမိူင်းၼႆႉ ဢမ်ႇထုၵ်ႇလွင်ႈဢမ်ႇငၢမ်ႇမႅၼ်ႈ တင်းငဝ်း လၢႆး ပိူင်ပဵၼ် ၵဝ်ၶႃႈ ဢမ်ႇယွမ်းႁပ်ႉလႆႈ မၼ်းဝႃႈ ၸိူင်ႉၼႆ။
ပေႃးၼႆ ယွၼ်ႉသင်လႄႈဝႃႈ ဢမ်ႇထုၵ်ႇလွင်ႈၼႆ တေလႆႈထၢမ်ၶိုၼ်းယူႇ ၼႂ်း Interview မၼ်းတႄႉ ဢမ်ႇငိၼ်းမၼ်း လၢတ်ႈပႃးၵႂႃႇ ၶေႃႈဢိင်ဢၢင်ႈ ဢၼ်မၼ်ႈၵႅၼ်ႇတူၵ်းလွင်ႈ။ ႁူဝ်ၼပ်ႉၵူၼ်းမၢၼ်ႈၼႆႉ ၼမ်လိူဝ် ဢၼ်ၵူၼ်းတၢင်ႇၶိူဝ်း ႁူမ်ႈသဵင်ႈလေႃးၵၼ် ၼၼ်ႉဢိူဝ်ႈ။ၵွပ်ႈပိူဝ်ႈၸိူင်ႉၼႆလႄႈ တေႁႂ်ႈမၢၼ်ႈၽွတ်ႈတင်ႈၸႄႈမိူင်း မိူၼ်ၸိူင်ႉၼင်ႇ တၢင်ႇၶိူဝ်းၼၼ်ႉ ဢမ်ႇထုၵ်ႇလွင်ႈ။ ၶျၢင်းၼႆႉ ၵွပ်ႈပိူဝ်ႈ ႁူဝ်ၼပ်ႉၵူၼ်းမၼ်း မီးသၢမ်သႅၼ်ၵူၺ်းလႄႈ ၸင်ႇဢမ်ႇၵိုင်ႉၵၢင်ႉ ပၼ်ၸၼ်ႉၸႄႈမိူင်းမႃးသေ ၵူၺ်းပၼ်ၼႃႈ တီႈၶိုၵ်ႉတွၼ်း ၶိူဝ်းၶျၢင်း ဢၼ်ႁွင်ႉဝႃႈ (ချင်းဝိဒေသတိုင်း) ၸိူဝ်းၼႆႉတႄႉ မၼ်းလၢတ်ႈၵႂႃႇ။
ပေႃးၼႆ ႁူဝ်ၼပ်ႉ ၵူၼ်းယၢင်းလႅင် ဢၼ်ႁူဝ်ၼပ်ႉ ဢမ်ႇတဵမ်သၢမ်သႅၼ်ၼၼ်ႉလူး ယွၼ်ႉသင်လႄႈ ပဵၼ်မႃးၸႄႈမိူင်း ယၢင်းလႅင်ၼႆႉလႃႇ တေလႆႈထၢမ်မၼ်းၶိုၼ်းယူႇ။ ဢၼ်ၼႆႉႁၼ် လၢႆးႁပ်ႉႁၼ်ၵၢၼ်မိူင်းမၼ်းၼႆႉ ၽိတ်းဝႆႉ ၸဵမ်ငဝ်ႈပိုၼ်ႉ တေလႆႈဝႃႈၼႆၵူၺ်း။ တႆး၊ မၢၼ်ႈ၊ ၶၢင်၊ ၶျၢင်း ၼႆႉ ၵွၼ်ႇပႆႇႁူမ်ႈၵၼ် တင်ႈမိူင်းႁူမ်ႈတုမ် တိုၼ်းမီးဝႆႉ ၼႃႈတီႈ ပၢၼ်ႇပွင် လွတ်ႈလႅဝ်းထၢင်ႇႁၢင်ႈ ႁင်းၽႂ်မၼ်း။
မိူင်းတႆးၼႆႉ ဢမ်ႇၸႂ်ႈမိူင်းတႂ်ႈမိုဝ်းမၢၼ်ႈ ၊ မိူင်းတႆးၼႆႉ ပဵၼ်ဝႆႉမိူင်းႁူမ်ႈတုမ် ၸိုင်ႈတႆး ႁင်းၶေႃ ၊ မိူင်းတႆးၼႆႉ ဢမ်ႇၶႂ်ႈ ႁူမ်ႈတင်းမၢၼ်ႈသေ ၶႂ်ႈဢဝ်လွင်ႈလွတ်ႈလႅဝ်းသဝ်းၶေႃ ႁင်းမၼ်းၵေႃႈ တိုၼ်းလႆႈ ၼင်ႇၼႆၼင်ႇၵဝ်ႇ မိူင်းၵယႃး ဢၼ် ပဵၼ်မိူင်းယၢင်းလႅင်ၼႆၵေႃႈ တိုၼ်းပဵၼ်ဝႆႉ မိူင်းလွတ်ႈလႅဝ်းထၢင်ႇႁၢင်ႈ ႁင်းမၼ်း။
တေဝႃႈ သၼ်လွႆၶၢင်၊ သၼ်လွႆၶျၢင်း ၼႆၵေႃႈ ဢမ်ႇၸႂ်ႈမိူင်းၶႃႈ မိူင်းႁၢႆး တႂ်ႈမိုဝ်းမၢၼ်ႈ ဢၼ်ၼႆႉ ၵိုၵ်းပိုၼ်း သႅၵ်ႇလႅၵ်ႇ လႅၼ်ၵၼ် မၢပ်ႇၵၼ်ဢမ်ႇလႆႈ ထူမ်ပႅတ်ႈထိမ်ႈပႅတ်ႈဢမ်ႇလႆႈ။ တႃႇတေတင်ႈပဵၼ်မႃးမိူင်းႁူမ်ႈတုမ်ၼၼ်ႉ တၢမ်တူဝ်ၸွမ် ႁၢၼ် ဢွင်ႇသၢၼ်း တႅၼ်းတၢင်ႇတီႈ ၽသပလ (ပဏာမပြင်ဆင်မှုညီလာခံ) ၼၼ်ႉ မီးဝႆႉယူႇ 5 တွၼ်ႈ – 1) မိူင်းမၢၼ်ႈ (ပြည်မ) လႄႈ ၸႄႈတွၼ်ႈၵမ်ႈၽွင်ႈ ဢၼ်ပႃးႁူင်းမၢၵ်ႇလၢင်း ၶိုင်ႈၼိုင်ႈလႄႈ ၶမ်းတီႈ၊ သွင်သူပ်း ၸဵမ်ၸိူဝ်းၼႆႉ။ 2) ႁူမ်ႈတုမ်ၸိုင်ႈတႆး ၵဝ်ႈၵၢင်ႉလႄႈ မိူင်းပၢႆး။ 3) ၸႄႈမိူင်းယၢင်းလႅင်။ 4) သၼ်လွႆၶၢင်။ 5) သၼ်လွႆၶျၢင်း ဢၼ်ဢမ်ႇပႃး ၸႄႈတွၼ်ႈၵၢၼ်ႇပႅတ်ႉလႅတ်ႉ ဝႃႈဝႆႉၸိူင်ႉၼႆ တႅၵ်ႇလႅင်း။ ၼႆႉၼႄဝႃႈ 5 ၼႃႈတီႈ မႃးႁူမ်ႈၵၼ် ၸင်ႇတေပဵၼ်မႃးလႆႈ မိူင်းႁူမ်ႈ တုမ်ၸိုၼ်ႈၸၢင်ႇ ဢၼ်ၼႆႉ မီးဝႆႉၼႂ်းပိုၼ်း တႅၵ်ႇလႅင်း လႄႈ ၽူႈလႂ်ၽႂ်ယႃႉပႅတ်ႈ ဝွတ်ႇပႅတ်ႈ ဢမ်ႇလႆႈ။
ယဝ်ႉၵေႃႈ မိူင်းႁူမ်ႈတုမ်ၼႆႉ ဢမ်ႇၸႂ်ႈဝႃႈ ဢိင်ၼိူဝ်ႁူဝ်ၼပ်ႉၵူၼ်းလႄႈ ၶွတ်ႇတင်ႈမႃး ဢိင်ၼိူဝ်ၼႃႈတီႈသေ ၵေႃႇတင်ႈမႃး ဢၼ်ဝႃႈၼၼ်ႉ ၸႅင်ႈလႅင်းတႅတ်ႈတေႃးယဝ်ႉ။
ယွၼ်ႉပိူဝ်ႈ ႁူဝ်ၼပ်ႉၵူၼ်းၸၢဝ်းမၢၼ်ႈၶဝ် ၼမ်လိူဝ်ပိူၼ်ႈလႄႈ ဢမ်ႇၼၼ် ယွၼ်ႉပိူဝ်ႈ ႁူဝ်ၼပ်ႉၵူၼ်းၶျၢင်းၶဝ် ဢေႇလိူဝ် ပိူၼ်ႈလႄႈ ဢမ်ႇၸၢင်ႈၽွတ်ႈတင်ႈ၊ ဢမ်ႇၸၢင်ႈႁူမ်ႈမိုဝ်းၵၼ်ၼႆ ဢမ်ႇမီး။ ဢမ်ႇၼပ်ႉတေႃႇ ႁူဝ်ၼပ်ႉၵူၼ်းသေယဝ်ႉ ၽွတ်ႈတင်ႈမိူင်းႁူမ်ႈတုမ်မႃး ဢၼ်ဝႃႈၼၼ်ႉ တၢမ်တူဝ်ၽူႈထတ်းသၢင်ၵၢၼ်မိူင်းၼိုင်ႈၵေႃႉ ဢမ်ႇႁူႉ ဢၼ်ဝႃႈၼၼ်ႉ ဢမ်ႇပဵၼ်လႆႈ။ တင်ႈၸႂ်ဢမ်ႇၶႂ်ႈႁူႉႁိုဝ် ဢမ်ႇၼၼ် တိုၼ်းဢမ်ႇၶႂ်ႈႁူႉၸွမ်း ႁဵတ်းၵႅင်ႈဢမ်ႇႁူႉၵူၺ်း တေလႆႈမၢႆထိုင်ၸိူင်ႉ ၼၼ်ယူႇ။
ထႅင်ႈၶေႃႈၼိုင်ႈ ဢၼ်ၵူၼ်းၵၢၼ်မိူင်း ၸၢဝ်းမၢၼ်ႈၵမ်ႈၽွင်ႈ ၵႆႉၵႆႉလၢတ်ႈဝႃႈ တႃႇတေၽွတ်ႈတင်ႈၸႄႈမိူင်းမၢၼ်ႈၶဝ် ဢမ်ႇၼၼ် ဢမ်ႇၽွတ်ႈတင်ႈ ဢၼ်ဝႃႈၼၼ်ႉ ပဵၼ်သုၼ်ႇလႆႈသုၼ်ႇပဵၼ်ၸၢဝ်းမၢၼ်ႈၶဝ်ၵူၺ်း မႅၼ်ႈယူႇ ႁဝ်းၶႃႈၵေႃႈ ယွမ်းႁပ်ႉယူႇ။ ၶႂ်ႈတင်ႈပၼ်ၸႄႈမိူင်းႁိုဝ် ဢမ်ႇၶႂ်ႈတင်ႈတိူင်းၶဝ် တေဢဝ်ၸႄႈတိူင်းဢၼ်ၶဝ် ႁွင်ႉဝႃႈ 7 တိူင်း ပဵၼ်ၶွင်ၶဝ် ၵူၺ်းႁႃႉ ဢမ်ႇၼၼ် ၶႂ်ႈႁဵတ်း 17 တိူင်းၵေႃႈလႆႈ ၸူးၸႂ်ၶဝ်ၸဝ်ႈ။
ၵူၺ်းၵႃႈ ပေႃးတေမႃး ၶဝ်ႈပႃးၼႂ်းမိူင်းႁူမ်ႈတုမ်တႄႉ တၵ်းတေလႆႈပဵၼ် ယူႊၼိတ်ႊၼိုင်ႈဢၼ် ၸိူင်ႉပိူၼ်ႈတၢင်ႇမိူင်း ၵူၺ်း။ ၵွပ်ႈပိူဝ်ႈပဵၼ်မၢၼ်ႈ ႁူဝ်ၼပ်ႉၵူၼ်းၶဝ်ၼမ်လႄႈ တေဢဝ်သုၼ်ႇလိူဝ်ပိူၼ်ႈတၢင်ႇၶိူဝ်းဢမ်ႇလႆႈလႃးလႃး။
မိူင်းႁူမ်ႈတုမ်ၾႅၻ်ႊၻရႄႊ မိူဝ်းၼႃႈ တၵ်းတေလႆႈမီး သုၼ်ႇၵၢၼ်မိူင်းၽဵင်ႇပဵင်း မိူၼ်ၵၼ်ၵူၺ်း ဢၼ်ဝႃႈၼၼ်ႉ ၵႃႈၸူဝ်ႈမၢၼ်ႈတင်းပိုၵ်းပႆႇယွမ်းႁပ်ႉ တိုၼ်းတေပႆႇတင်ႈပဵၼ်လႆႈ မိူင်းႁူမ်ႈတုမ်ၸိုၼ်ႈၸၢင်ႇ။
ၵွပ်ႈပိူဝ်ႈ ယၢမ်ႈသုမ်ႇငုမ်း ပေႉၵိၼ်ဢိုၼ်ဢူမ်လႆႈမႃး မိူင်းႁူမ်ႈတုမ်ပတ်းပိုၼ်ႉလႄႈ တႃႇတေၽွတ်ႈတင်ႈၸႄႈမိူင်းမၢၼ်ႈ လဵၵ်ႉလဵၵ်ႉဢွၼ်ႇ ယွပ်းဢွၼ်ႇၼိုင်ႈၵူၺ်းၼၼ်ႉ ဢမ်ႇယွမ်းႁပ်ႉလႆႈ တိုၼ်းမီးၸႂ်ဝႃႈ မိူင်းႁူမ်ႈတုမ် တင်းၵုမ်ႇ တင်းလုမ်ႈၼႆႉ ပဵၼ်ၶွင်ႁဝ်းမႅၵ်းမႅၵ်း ပေႃးဝႃႈၸိူင်ႉၼၼ်ၸိုင် ႁူဝ်ၸႂ်ဢၼ်ၼႆႉ ၵႃႈၸူဝ်ႈပႆႇလႅၵ်ႈလၢႆႈ တေၸၢင်ႈႁဵတ်းႁိုဝ် ယူႇသဝ်းလႆႈ ၵူၼ်းတင်းၶိူဝ်းၵႂႃႇ ဢၼ်ဝႃႈၼၼ် တၢမ်တူဝ်ပီႈၼွင်ႉမၢၼ်ႈ တိုၼ်းတေလႆႈထၢမ်ၶိုၼ်းတူဝ်ၸဝ်ႈၵဝ်ႇယူႇ ဢၼ်ဝႃႈၼၼ်ႉ ယွၼ်းတေႃႉတႆႇပၢႆးၼႄၵၼ် မွၵ်ႈၼႆႉသေ ႁႂ်ႈၶွတ်ႈယွတ်ႈပၢႆၵႂၢမ်းဝႆႉတီႈၼႆႈၶႃႈ။
မႂ်ႇသုင်ၶႃႈ။
ႁိုၼ်း ၵႃယၢင်း
27/9/2022


text:
တီႈဝဵင်းမူႇၸေႊ ၸိုင်ႈတႆးပွတ်းႁွင်ႇၼၼ်ႉ ၸုမ်းသိုၵ်း TNLA ၵဵပ်းၶွၼ်ႇၸဝ်ႈႁၢၼ်ႉဢၼ်ပိုတ်ႇၵိုၵ်းႁိူၼ်း ၸွမ်းပွၵ်ႉယွမ်ႇ ႁၢၼ်ႉဢွၼ်ႇႁၢၼ်ႉလဵၵ်ႉၵေႃႈဢမ်ႇဝႆႉ ၸႅၵ်ႇပၼ်ၶႅပ်းဝႂ်ၵဵပ်းၶွၼ်ႇၵူႈႁၢၼ်ႉ။
မိူဝ်ႈၵွၼ်ႇတပ်ႉသိုၵ်း TNLA ၵဵပ်းၶွၼ်ႇတီႈယေးငိုၼ်း ၊ ၶွမ်ႊပၼီႊ၊ ၸဝ်ႈပၢႆးမၢၵ်ႈမီးၶဝ်ၵူၺ်းသေတႃႉ တင်ႈဢဝ်လိူၼ်ဢွၵ်ႊထူဝ်ႊပိူဝ်ႊ ၼူဝ်ႊဝႅမ်ႊပိူဝ်ႊၼႆႉမႃးတႄႉ ၸႅၵ်ႇဝႂ်ၵဵပ်းၶွၼ်ႇၸူးၵူႈႁၢၼ်ႉၵူႈႁွင်ႈ။ ဢိင်ၼိူဝ်ႁၢၼ်ႉလဵၵ်ႉ/ယႂ်ႇသေမၢင်ႁၢၼ်ႉၵေႃႈထုၵ်ႇယွၼ်း 10 သႅၼ် မၢင်ႁၢၼ်ႉၵေႃႈ 15 သႅၼ် -20 သႅၼ် တေႃႇပီ ၸိူဝ်းၼႆႉ။
ၵူၼ်းမူႇၸေႊ ဢၼ်ပိုတ်ႇႁၢၼ်ႉၵိုၵ်းႁိူၼ်းၵေႃႉၼိုင်ႈလၢတ်ႈတီႈၽူႈတွႆႇႁွၵ်ႈဝႃႈ-“ ႁဝ်းၶႃႈပိုတ်ႇႁၢၼ်ႉၶၢႆၶူဝ်းယူႇၸိူင်ႉၼႆ တင်းပီၼႆႉ ၼမ်ႉတွၼ်းမၼ်းယင်းဢမ်ႇမီး 15 သႅၼ် 20 သႅၼ်ၶႃႈလူး။ ၶဝ်သမ်ႉမႃးယွၼ်းၸိူင်ႉၼၼ် ႁဝ်းၶႃႈၼႆႉ တေပၼ်ၵေႃႈဢမ်ႇမီး ဢမ်ႇပၼ်ၵေႃႈယၢပ်ႇၸႂ်။ ယူႇၵေႃႈဢမ်ႇမီးတၢင်းသိူဝ်းသေဢိတ်းယဝ်ႉၶႃႈ။ ယဝ်ႉၵေႃႈမိူၼ်ဢမ်ႇမီးလွင်ႈႁူမ်ႇလူမ်ႈဝႆႉဢေႃႈ ”- ဝႃႈၼႆ။
ၸဝ်ႈႁၢၼ်ႉၶၢႆၶူဝ်းၼၼ်ႉလၢတ်ႈဝႃႈ ပိုတ်ႇႁၢၼ်ႉၶၢႆၶူဝ်းမႃးလႆႈမွၵ်ႈ 10 ပီယဝ်ႉသေတႃႉ ၸင်ႇႁႃၺႃးယွၼ်းၶွၼ်ႇပွၵ်ႈၼႆႉပဵၼ်ပွၵ်ႈၵမ်းႁႅၵ်ႈ။ ပီၼႆႉၸဝ်ႈႁၢၼ်ႉဢွၼ်ႇဢိတ်းၵေႃႈၺႃးယွၼ်းလႄႈလႆႈဝႃႈပဵၼ်ငဝ်းလၢႆးဢၼ်ႁၢဝ်ႈႁႅင်းတႄႉတႄႉ ဝႃႈၼႆ။
ၵဵဝ်ႇၵပ်းလွင်ႈၼႆႉၽူႈတွႆႇႁွၵ်ႈၶတ်းၸႂ်တိတ်းတေႃႇၸူး ၵႅမ်ၸွမ်ႁၢၼ် တႃႉၽူင်းၵျေႃႇ ၽူႈၶၢၼ်ပၢၵ်ႇTNLA ယူႇၵေႃႈ ဢမ်ႇႁပ်ႉသၢႆၾူၼ်း။
“ငဝ်းလၢႆးႁႃၵိၼ်လဵင်ႉတွင်ႉယၢပ်ႇၽိုတ်ႇၸိူင်ႉၼႆ ပၢႆးမၢၵ်ႈမီးတူၵ်းၸိူင်ႉၼႆ ၽႂ်ဢမ်ႇပၼ်လႆႈလေႃႇ 15 သႅၼ် 20 သႅၼ်။ ၶႂ်ႈတုၵ်းယွၼ်းၸုမ်းယိပ်းၵွင်ႈၵၢင်ႇၵူႈၸုမ်းၶႃႈဢေႃႈ ႁႂ်ႈႁၼ်ထိုင်ၵၢင်ၸႂ်ၵူၼ်းမိူင်းသေ ယႃႇပေၵဵပ်းပေႃးပဵၼ်ထၢၼ်ႇၼႆႉ ၼႆၶႃႈဢေႃႈ”- ၵူၼ်းၶၢႆၶူဝ်းတီႈမူႇၸေႊၵေႃႉၼိုင်ႈလၢတ်ႈတီႈၽူႈတွႆႇႁွၵ်ႈၼင်ႇၼႆ။
တီႈဝဵင်းမူႇၸေႊ ၸိုင်ႈတႆးပွတ်းႁွင်ႇၼႆႉ ၼွၵ်ႈလိူဝ်ၸုမ်းသိုၵ်းမၢၼ်ႈပလိၵ်ႈမၢၼ်ႈယဝ်ႉမီးၸုမ်းသိုၵ်းတဢၢင်း TNLA သိုၵ်းၶၢင် KIA သိုၵ်း SSPP/SSA ဢိၵ်ႇၸုမ်းပျီႇတူႉၸိတ်ႉတင်းၼမ်တင်းလၢႆ။ ၵူၼ်းမိူင်းလႆႈပၼ်ၶွၼ်ႇတီႈၸုမ်းယိပ်းၵွင်ႈၵၢင်ႇၵူႈၸုမ်း။ ပီၼႆႉယိင်ႈၶႅၼ်းၼႃႇၸႂ်လိူဝ်ၵူႈပီ။ မၢင်ၸုမ်း ယွၼ်းပဵၼ် 2-3 ၵမ်း။


text:
ႁၢင်လိူၼ်သႅပ်ႊထႅမ်ႊပိူဝ်ႊမႃးတေႃႇထိုင်ဝၼ်းမိူဝ်ႈၼႆႉ ၼမ်ႉထူမ်ႈဝၢၼ်ႈၼႃးႁႆးလူင်လၢႆၵမ်း၊ ၵမ်းၼႆႉ ၼမ်ႉထူမ်ႈႁိူၼ်းယေးၵူၼ်းဝၢၼ်ႈ ထူမ်ႈပႃး ႁိူၼ်းမေႃယႃၼၢင်းလႃႈ ၽူႈလႆႈႁပ်ႉသူး သုၸၼ်ႇတီႇ လူႉယႂ်ႇသုမ်းၼမ်တင်းဝၢၼ်ႈ။
ၶမ်ႈဝႃးတဵင်ႈၶိုၼ်းၼႆႉ ၾူၼ်တႄႇတူၵ်းႁၢဝ်ႈႁႅင်း မိူဝ်ႈၼႆႉ 03/10/2020 ၵၢင်ၼႂ် မွၵ်ႈ 3 မူင်း ၼမ်ႉလၢႆႇမိူင်ၶမ်း၊ ၶီႈၵူမ်ႇၶီႈငႂ်ႈ လေႃးလိၼ်ႁိၼ်သၢႆး ၵိုင်ႉၵၢင်ႉၼွင်းလုပ်ႇၶဝ်ႈထူမ်ႈ ဝၢၼ်ႈၼႃးႁႆးလူင် ဢိူင်ႇမိူင်းလဵၼ်း ၵိင်ႇၸႄႈဝဵင်းတႃႈလိူဝ်ႇ ၸႄႈတွၼ်ႈတႃႈၶီႈလဵၵ်း ၸိုင်ႈတႆးပွတ်းဢွၵ်ႇၶူင်း။ ၼမ်ႉလုပ်ႇၼွင်းထူမ်ႈပွၵ်ႈၼႆႉ ႁၢႆႉႁႅင်းလိူဝ်သေမိူဝ်ႈ ဝၼ်းတီႈ 24 လိူၼ်သႅပ်ႊထႅမ်ႊၿိူဝ်ႊပူၼ်ႉမႃး တႄႉတႄႉဝႃႈဝႃႈ ၼႆယဝ်ႉ။
မေႃယႃၼၢင်းလႃႈ ၵူၼ်းဝၢၼ်ႈၼႃးႁႆးလူင် ၽူႈလႆႈႁပ်ႉသူး သုၸၼ်ႇတီႇ လၢတ်ႈတီႈၽူႈတွႆႇႁွၵ်ႈ ဝႃႈ-“ၼမ်ႉမႃးပွၵ်ႈၼႆႉ ႁၢႆႉႁႅင်းလိူဝ်မိူဝ်ႈဝၼ်းၵွၼ်ႇ၊ သမ်ႉမႃးၶၢဝ်းပိူၼ်ႈၼွၼ်းယဵၼ်၊ သင်မႃးၵၢင်ၼႂ် ယင်းၶႅၼ်းယူႇ၊ မႃးႁႅင်းမႃးဝႆးၼႃႇၶႃႈ မေႃးႁၢဝ်ႈႁၢဝ်ႈ။ မိူဝ်ႈဝၼ်းတီႈ 24 လိူၼ်ပုၼ်ႉ ၼႂ်းႁိူၼ်းၶႃႈ ၶဝ်ၼႆႉဢမ်ႇၽႅဝ်။ မိူၼ်မိူဝ်ႉၼႆႉတႄႉ ၽႅဝ်ၼႂ်းႁိူၼ်း ၼႂ်းႁွင်ႈၼွၼ်းပုၼ်ႉယဝ်ႉ၊ ယႃႈယႃၶႃႈၵေႃႈ ၼမ်ႉထူမ်ႈပႃး၊ တီႈႁိူၼ်းၶႃႈၶဝ်ၼႆႉ ပဵၼ်ၵႃးပဵၼ်ရူတ်ႉၶိူင်ႈ/ၵႃး ၶိူင်ႈၸႂ်ႉသွႆၼႂ်းႁေႃၼႂ်းႁိူၼ်းၸိူဝ်းၼႆႉ ဢမ်ႇတၼ်းလႆႈသင်ဢွၵ်ႇသေပိူင် ၸဵမ်ၽႃႈႁူမ်ႇၶူဝ်းၼွၼ်း၊ ၸၢၵ်ႈၾႆး၊ ၶိူင်ႈတတ်းယႃႈၸိူဝ်းၼႆႉ ၼမ်ႉထူမ်ႈမူတ်း” ဝႃႈၼႆ။
ဝၢၼ်ႈၼႃးႁႆးလူင်ၼႆႉ လင်ႁိူၼ်းမီး 59 ႁိူၼ်း၊ ႁူဝ်ၼပ်ႉၵူၼ်းမီး 300 ပၢႆ။ ၽေးၼမ်ႉၵိုင်ႉၵၢင်ႉ ၼွင်းလုပ်ႇ ထူမ်ႈဝၢၼ်ႈပွၵ်ႈၼႆႉ ႁိူၼ်းၵူၼ်းဢၼ်ထူပ်းၽေးၼမ်သုတ်း မီး 16 လင်၊ ပဵၼ်ႁိူၼ်း ၸိူဝ်းယူႇၸမ် တိတ်းၸပ်းၾင်ႇ မႄႈၼမ်ႉၶမ်း။ ၼႂ်းၼၼ်ႉ ဢၼ်ထူမ်ႈၽႅဝ်ၼႂ်းႁိူၼ်း ယူႇပေႃး ဢမ်ႇလႆႈၼႆႉသမ်ႉ မီး 5 ႁိူၼ်း၊ လိူဝ်သေၼၼ်ႉ ၼမ်ႉၶဝ်ႈၽႅဝ်ၼႂ်းၶုမ်ႉ/ဝၢင်းႁိူၼ်း၊ ၼႂ်းသိုင်ႇၾႆး လႂ်ၸိူဝ်းၼႆႉ။ ႁိူၼ်းၸိူဝ်းၼမ်ႉထူမ်ႈႁႅင်းၼၼ်ႉ တႃႇတေႁုင်ၵိၼ်ၶဝ်ႈၵိၼ်ၽၵ်း ၵေႃႈဢမ်ႇၸၢင်ႈ၊ တႃႇတေသၵ်ႉၶူဝ်းလွႆးလဵင်း ၵေႃႈဢမ်ႇၸၢင်ႈ၊ ႁွင်ႉၼမ်ႉႁွင်ႈသူမ်ႈၸိူဝ်းၼႆႉၵေႃႈ ၼမ်ႉထူမ်ႈဝႆႉမူတ်း ၼႆယဝ်ႉ။
“ၼမ်ႉမႃးပွၵ်ႈၼႆႉ မႃးၶၢဝ်းပိူၼ်ႈၼွၼ်းယဵၼ်၊ သင်မႃးၵၢင်ၼႂ်တႄႉတေၶႅၼ်းယူႇ။ ၵႃးၶႃႈႁဝ်းၼႆႉ ၶီႇၵူမ်ႇ ပေႃးတေထူမ်ႈမၢၵ်ႇလေႃႉမၼ်းမူတ်းယဝ်ႉ၊ ဢဝ်ဢွၵ်ႇၵေႃႈဢမ်ႇလႆႈ။ ပေႃးပဵၼ်ၼမ်ႉ ၵူၺ်းတႄႉတေ ၶႅၼ်းယူႇ၊ မၼ်းသမ်ႉမီးပႃးၶီႈၵူမ်ႇ။ တေႃႇထိုင်မိူဝ်ႈလဵဝ် ၼမ်ႉလူတ်းယွမ်းၵႂႃႇၵမ်ႈၽွင်ႈ သေတႃႉ လိၼ်ၶီႈၵူမ်ႇၶီႈသၢႆးတဵမ်ဝႆႉယူႇၼႂ်းႁွင်ႈႁိူၼ်း”- မေႃယႃၼၢင်းလႃႈ သိုပ်ႇလၢတ်ႈထႅင်ႈၼင်ႇၼႆ။
မိူဝ်ႈလဵဝ် ဢၼ်ထူပ်းတၢင်းယၢပ်ႇၽိုတ်ႇ လိူဝ်ႁႅင်းၼၼ်ႉ ပဵၼ်ၼမ်ႉၵိၼ်ၼမ်ႉၸႂ်ႉ။ မိူဝ်ႈၼမ်ႉၼွင်း 24/09/2020 ၼၼ်ႉ ၶူဝ်ၼမ်ႉၶမ်း ႁၵ်းပုတ်းပင်းပႅတ်ႈလႄႈ ရူတ်ႉၵႃးတေႃႉတၢင်ႇၶၢႆၼမ်ႉၵေႃႈ ဢမ်ႇၸၢင်ႈၶဝ်ထိုင် ၼႃးႁႆးလူင်။ မိူဝ်ႈၼႆႉ တိုၵ်ႉပဵၼ်ဝၼ်းႁႅၵ်ႈၵူၺ်းလႄႈ ပီႈၼွင်ႉၵူၼ်းထူပ်းၽေးၶဝ် တိုၵ်ႉယွၼ်းၵိၼ်ပီႈၼွင်ႉတၢင်ႇႁိူၼ်းလႆႈယူႇ၊ ပေႃးသိုပ်ႇၵႂႃႇထႅင်ႈတႄႉ တေတူၵ်းၵိၼ်းၶၢၼ်ၸႂ်ယူႇ ၼႆယဝ်ႉ။
ၸၢႆးၼုမ်ႇ ၵူၼ်းဝၢၼ်ႈၼႃးႁႆးလူင် ၵေႃႈလၢတ်ႈဝႃႈ- “ၼမ်ႉမႃးၵမ်းၼႆႉ ၶႅၼ်းၶိုၵ်ႉယဝ်ႉၶႃႈ။ မိူဝ်ႈၽွင်း ၼိုင်ႈမူင်းၼၼ်ႉ ၾူၼ်တူၵ်းႁႅင်းႁႅင်းသေ ႁိူတ်ႇၵႂႃႇၵမ်းၼိုင်ႈ ထိုင်သၢမ်မူင်းမႃးၵေႃႈမႃးၽႅဝ်ယဝ်ႉ။ ၵမ်းၼႆႉသုမ်းၼမ်ဢေႃႈ၊ ႁိူၼ်းၸိူဝ်းၺႃးၼမ်ႉထူမ်ႈၼၼ်ႉ ၶူဝ်းၶွင်ဢၼ်ယူႇၼႂ်းႁေႃၼႂ်းႁိူၼ်း ၶိူင်ႈၸႂ်ႉၶိူင်ႈသွႆၸိူဝ်းၼၼ်ႉ 3 ပုၼ်ႈတေလႆႈ 1 ပုၼ်ႈ၊ မၼ်းၵိုင်ႉၵၢင်ႉမႃးဝႆးႁႅင်းၼႃႇ မၼ်းဢမ်ႇတၼ်းဢဝ်သင်၊ ယွၼ်ႉဢဝ်ႁႄႈဢဝ်ၶမ်းသေပဵၼ်ၼမ်ႉၶုၼ်ႇၶီႈလိၼ်လႅင်ဢေႃႈ။ ၶူဝ်ၼမ်ႉၶမ်း ဢၼ်ႁဵတ်းယႃႇဝႆႉၼၼ်ႉၵေႃႈ ၼမ်ႉပတ်ႉၵႂႃႇထႅင်ႈယဝ်ႉ” ဝႃႈၼႆ။
ၽေးၼမ်ႉထူမ်ႈ တီႈဝၢၼ်ႈၼႃးႁႆးလူင်ပွၵ်ႈၵမ်းၼႆႉ ႁိူၼ်းၸိူဝ်းၺႃးၽေးၼမ်ႉထူမ်ႈၼမ် ၶူဝ်းႁိူၼ်းရူတ်ႉၵႃးၺႃးၼမ်ႉထူမ်ႈၼမ်ၼၼ်ႉ ႁိူၼ်းဢုတ်ႇသွင်ၸၼ်ႉ မေႃယႃၼၢင်းလႃႈ (ၼၢင်းၵွင်တိပ်ႉ)၊ ႁိူၼ်းဢုတ်ႇၸၼ်ႉလဵဝ် ႁိူၼ်းၸၢႆးလႃၵႅဝ်ႈ ၼၢင်းတိပ်ႉ၊ ႁိူၼ်းၸၢႆးလႅင်း ၼၢင်းဝၼ်းမႃး။ ဢၼ်ၼမ်ႉထူမ်ႈ ထိုင်ၼႂ်းႁိူၼ်းၼႂ်းႁွင်ႈၼွၼ်း ယူႇဢမ်ႇလႆႈပဵၼ် ႁိူၼ်းၸၢႆးၼွႆႉ ၼၢင်းသႅင်ႁုင်၊ ႁိူၼ်းၼွႆႉၸၢႆး ၼၢင်းၼွႆႉ ၸိူဝ်းၼႆႉ။ လိူဝ်သေၼၼ်ႉ ၼမ်ႉၶဝ်ႈထိုင်ၼႃႈႁိူၼ်း ပႆႇၶဝ်ႈထိုင်ၼႂ်းႁိူၼ်း- ၼႆယဝ်ႉ။
တင်ႈတႄႇၶွမ်ႊပၼီႊၶုတ်းၶမ်း 10 ဢၼ် ပၢႆ ၶဝ်ႈၶုတ်းၶမ်း တီႈသၼ်လွႆၶမ်း ဢိူင်ႇမိူင်းလဵၼ်းမႃး ၶၢဝ်းတၢင်း 10 ပီပၢႆၼႆႉ ပေႃးထိုင်ၶၢဝ်းႁိုဝ်ႉၶၢဝ်းၾူၼ် ၵူၼ်းဝၢၼ်ႈၼႃးႁႆးလူင် ၺႃးၽေးၼမ်ႉလုပ်ႇ ထူမ်ႈမႃးၵူႈပီ၊ ၵူၼ်းဝၢၼ်ႈထူပ်းတၢင်းယၢပ်ႇၽိုတ်ႇလိူဝ်ႁႅင်း။
ဝၢႆးၼမ်ႉထူမ်ႈမိူဝ်ႈ 24/09/2020 ၼၼ်ႉ ယူႇတီႈၵူၼ်းဝၢၼ်ႈၼႃးႁႆးလူင် ယွၼ်းၵႃႈသၢႆႈတႅၼ်း တီႈၶွမ်ႊပၼီႊၶဝ်ယူႇ၊ ယူႇတီႈၶွမ်ႊပၼီႊၶဝ်ပႆႇသၢႆႈတႅၼ်းပၼ်သင်။ ၵူၺ်းၵႃႈ မိူဝ်ႈၼႆႉ 03/10/2020 ၸုမ်း NLD တင်း ၸုမ်းၶွမ်ႊပၼီႊၶဝ်မႃးတူၺ်းသေ ဝႃႈတေပၼ်ၵႃႈသၢႆႈတႅၼ်းယူႇ – ဝႃႈၼႆ။
ၵူၼ်းဝၢၼ်ႈၼႃးႁႆးလူင်ၼႆႉ ၸူဝ်ႈၶွမ်ႊပၼီႊၶုတ်းၶမ်း ၶဝ်မႃးၶုတ်းၶမ်းၼႆႉ ပေႃးထိုင်ၶၢဝ်းႁိုဝ်ႉ ၶၢဝ်းၾူၼ် မႃး ပေႃးၾူၼ်ၵိုင်ႉၵၢင်ႉတူၵ်းၸိုင် ႁိူၼ်းၵူၼ်းဢၼ်ယူႇၸွမ်းၾင်ႇၼမ်ႉၶမ်း ထုၵ်ႇၼမ်ႉ လုပ်ႇၼွင်းထူမ်ႈ မႃးၵူႈပီ၊ တင်းၼမ်ႉတင်းလိၼ်ႁိၼ်တင်းသၢႆးမႃးၸွမ်းၵၼ် ပႃးတင်းပုတ်းမႆႉ ပုတ်းတွၵ်ႇ။ ဝၢႆးၼမ်ႉလုပ်ႇ ၼွင်းပူၼ်ႉၵႂႃႇယဝ်ႉၵေႃႈ ၶူၺ်လိၼ်ၶူၺ်သၢႆး ၶီႈၵူမ်ႇၶီႈငႂ်ႈၵိုတ်းၶၢင်ႉ ၶမ်ဝႆႉၼႂ်းႁိူၼ်း။ ၵူၼ်းဝၢၼ်ႈလႆႈငိူင်ႉၶၢႆႉပၢႆႈဢွၵ်ႇဝၢၼ်ႈသူၼ် ၸူဝ်ႈၶၢဝ်းမႃး။
ၵဵဝ်ႇလူၺ်ႈ လွင်ႈၶွမ်ႊပၼီႊ မႃးၶုတ်းၶမ်း တီႈႁိမ်းဝၢၼ်ႈၼႃးႁႆးလူင်ၼႆႉ လႆႈမႃး 10 ပီပၢႆယဝ်ႉ။ ၵႃႈပူၼ်ႉမႃးၼႆႉ ယူႇတီႈၵူၼ်းဝၢၼ်ႈၼႃးႁႆးလူင် တင်းၸုမ်းတူင်ႉၼိုင်တူင်ႇဝူင်းၵူၼ်း ႁူမ်ႈၵၼ်သေ တၢင်ႇလိၵ်ႈ တုၵ်းယွၼ်း ႁႂ်ႈၵိုတ်းယင်ႉၵၢၼ်ၶုတ်းၶမ်းမႃး လၢႆလၢႆၵမ်း၊ ၵူၼ်းဝၢၼ်ႈ ၸိုဝ်ႈႁွင်ႉလုင်းၸၢႆးသၢမ် ၺႃးသိုၵ်းလူင်ပွင်ၸိုင်ႈဢၼ်ဢဝ်ႁူမ်ႇလူမ်ႈမိူင်ၶမ်းၼၼ်ႉ ယိုဝ်းတၢႆ ။
မေႃယႃၼၢင်းလႃႈၵေႃႈ ဢိင်ၼိူဝ် သၢၼ်မိုဝ်းၵူၼ်းဝၢၼ်ႈ တုၵ်းယွၼ်းသုၼ်ႇလႆႈ ဢၼ်လူႉသုမ်းၵႂႃႇၼၼ်ႉဢမ်ႇသုတ်ႈဢမ်ႇႁူၼ်လႄႈ မိူဝ်ႈပီ 2014 ၼၼ်ႉ လႆႈႁပ်ႉသူး သူႉၸၼ်ႇတီႇ ၵူၼ်းၼုမ်ႇၽူႈဢွၼ်ႁူဝ် ။ ၵူၺ်းၵႃႈ ၶွမ်ႊပၼီႊ ၸိူဝ်းၼၼ်ႉ ဢမ်ႇၵိုတ်းယင်ႉသေဢမ်ႇၵႃး သိုပ်ႇၶုတ်းၶမ်းယူႇၵူႈမိုဝ်ႉၵူႈဝၼ်း မႃးတေႃႇထိုင်ဝၼ်း မိူဝ်ႈၼႆႉ။
ဝၢႆးပၢင်လိူၵ်ႈတင်ႈပီ 2010 လုင်းၸၢႆးဢၢႆႈပဝ်း ႁူဝ်ပဝ်ႈပႃႇတီႇသိူဝ်ၽိူၵ်ႇ လႆႈႁပ်ႉတႅင်ႇပဵၼ် ၽွင်းလူင်ၾၢႆႇ ႁိၼ်ႁႄႈ လႄႈ ပႃႇမႆႉ ၼႂ်းၸုမ်းလူင်ပွင်ၸိုင်ႈမိူင်းတႆး လူင်းထိုင် ၼႂ်းဢိူင်ႇမိူင်းလဵၼ်း သေ မွၵ်ႇလၢတ်ႈ ၵူၼ်းဝၢၼ်ႈဝႃႈ တေႁႂ်ႈၶွမ်ႊပၼီႊ ၶုတ်းၶမ်း ၵိုတ်းၵၢၼ်တင်းသဵင်ႈ၊ တေမႄးပၼ် တူင်ႈၼႃး ႁႂ်ႈပေႃး ၽုၵ်ႇသွမ်ႈၶိုၼ်း ၼႆသေတႃႉ တေႃႇထိုင်ယၢမ်းလဵဝ် ဢမ်ႇလၢၵ်ႇလၢႆးသင်။


text:
မိူဝ်ႈဝၼ်းထီႉ 21 - 25.10.2019 ၼႂ်းၶၢဝ်းတၢင်း (5)ဝၼ်း လႆႈၵႂႃႇၶိုၼ်ႈႁွတ်ႈပၢင်ၵုမ်ႇ ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး တီႈလုမ်းၵဵင်းမႆႈ ၸိုင်ႈထႆး ၊ ၼႂ်းၶၢဝ်းတၢင်း (5)ဝၼ်းၼႆႉ လႆႈဢုပ်ႇ ၵၼ်ၵႂႃႇ ၵဵဝ်ႇလူၺ်ႈလွင်ႈ ၵၢၼ်သုၼ်ႇလႆႈသုၼ်ႇပဵၼ်လုၵ်ႈဢွၼ်ႇ ( Child Rights) ၵၼ်ၸွမ်းတၢင်း ၸုမ်းၼွၵ်ႈမိူင်း ၵျႃီႇၼီႇဝႃႇေၶႃး (GenevaCall) ႄလႈ လႆႈဢုပ်ႇၵၼ်ပႃးတၢင်း ၵၢၼ်လွင်ႈပွႆႇၶၢဝ်ႇၼိူဝ် ဢွၼ်ႇလၢႆး ၵူႈလွင်ႈလွင်ႈၵႂႃႇယူႇ။
- ၵၢၼ်သုၼ်ႇလႆႈသုၼ်ႇပဵၼ်လုၵ်ႈဢွၼ်ႇ
လၢႆးၵၢၼ်သုၼ်ႇလႆႈသုၼ်ႇပဵၼ်လုၵ်ႈဢွၼ်ႇၼႆႉ ၸုမ်းၵျီႃႇၼီႇဝႃႇေၶႃးၶဝ် ေတမႃးသွၼ်ပၼ် ၊ ပၼ်တၢင်းႁူႉ ၵၢၼ်ပူၵ်းပွင်လုၵ်ႈဢွၼ်ႇ ၊ လွင်ႈပၼ်ၵၢၼ်ဢုၼ်ႇၸႂ်လုၵ်ႈဢွၼ်ႇ ၊ ၵၢၼ်ၵႅတ်ႇႄၶႇလုၵ်ႈဢွၼ်ႇ (လွင်ႈႁူမ်ႈလူမ်ႈ) ႄလႈ ၵၢၼ်လၢမ်းၶၢတ်ႈပၢႆးၸႂ်လုၵ်ႈဢွၼ်ႇ။ ၼႂ်းႁူဝ်ေၶႃႈ ၸိူဝ်းၼႆႉ ပဵၼ်ဢၼ်လီသူၼ်ၸႂ်ၵူႈဢၼ်ဢၼ်ႄလႈ ပဵၼ်ဢၼ်လႆႈတၢင်းႁူႉမႃးထႅင်ႈတွၼ်ႈတႃႇၶႃႈ ႁဝ်းေတႉေတႉယူႇ။
ၽူႈၶိုၼ်ႈႁွတ်ႈပၢင်ၵုမ်ႇ ယူႇတီႈၸုမ်းၽၢႆႇ ၵျီႃႇၼီႇဝႃႇေၶႃး ( GenevaCall ) ၶဝ် ေတမႃးၶဝ်ႈႁူမ်ႈ မီး (6)ေၵႃႉ ၊ ၸုမ်းပၢႆးပၺ်ႇၺႃႇၶွင်ႇသီႇဢဝ်ၶိုၼ်းၸိုင်ႈတႆး ၶဝ်ႈႁူမ်ႈ ( 7)ေၵႃႉ ႁူမ်ႈတၢင်းမူတ်းမီး (13)ေၵႃႉ။
- လွင်ႈဢွၵ်ႇၶၢဝ်ႇၸုမ်းပွင်ၵၢၼ်ပၢႆးပၺ်ၺႃႇ (RCSS)
ႁႂ်ႈမီးၵၢၼ် တူင်ႉၼိူင် ၵၢၼ်ၶၢဝ်ႇၶိုတ်းတၼ်းၸွမ်းၵူႈၶၢဝ်းယၢမ်း။ ႁႂ်ႈမီးလွင်ႈတူင်ႉၼိုင်ႈ လုၵ်ႈဢွၼ်ႇႁူင်းႁဵၼ်း ၶူးသွၼ်ႄလႈ ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး။ ၶၢဝ်ႇၸုမ်းပွင်ၵၢၼ် ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆးၼႆႉ ေတလႆႈယူႇပႃႈတႂ်ႈ ( Staffs) တႆးလွတ်ႈလႅဝ်းဝႆႉဢၼ်ၼိုင်ႈေၶႃႈေၶႃႈ။ ၽူႈမီးပုၼ်ႈၽွၼ်း ၽၢႆႇပိုၼ်ႇၽၢဝ်ႇၸုမ်းပွင်ၵၢၼ်ပၢႆးပၺ်ႇၺႃႇ ေတပဵၼ် ၶူးၸၢႆးသႅင်သိုၵ်း (ၽၢႆႇၶၢဝ်ႇ) ႄလႈ ၶူးၸၢႆးတွင်ႉၾႃႉ (ၽၢႆႇဢၢႆႇထီႇ)။
ၶူးၸၢႆးသႅင်သိုၵ်းသမ်ႉ ႁႂ်ႈဢဝ်ပုၼ်ႈၽွၼ်း ယိပ်း ( Facebook Page ) ႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈလွႆတႆးလႅင်း ( Loi Tai Leng School) ၊ (Page) ၸုမ်းပွင်ၵၢၼ်ပၢႆးပၺ်ႇၺႃႇႄလႈ ႁႂ်ႈပိုၼ်ၽၢဝ်ႇ ပႃးၸွမ်း ၵွပ်ႈဝႃႈ (ၶူးသႅင်သိုၵ်း) ေၵႃႉတင်ႈဢွၵ်ႇမႃး။
ၶူးၸၢႆးတွင်ႉၾႃႉသမ်ႉ ႁႂ်ႈဢဝ်ပုၼ်ႈၽွၼ်း ယိပ်း ( Website and Line ) ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆးႄလႈ ၽၢႆႇဢၢႆႈထီႇ ႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈလွႆတႆးလႅင်းပႃး။
ၼႂ်းၶၢဝ်းတၢင်း (5)ဝၼ်းၼႆႉ ဢွၼ်ၵၼ်ႁဵတ်းသၢင်ႈၶတ်းၸႂ်ၵႂႃႇ ၼႃႈၵၢၼ်ပုၼ်ႈၽွၼ်းၽႂ်မၼ်းေသ တွၼ်ႈတႃႇေတၶိုၼ်ႈၼႃႈၵႂႃႇၼၼ်ႉ ယူႇတီႈတၢင်းၶတ်းၸႂ်ပုၼ်ႈၽွၼ်းၽႂ်မၼ်းၵူၺ်း။
- သႅင်သိုၵ်း
- www.saisengserk.com


text:
မိူင်းၶၢၵ်ႇ၊ ဝဵင်း
ဝဵင်းမိူင်းၶၢၵ်ႇ (IPA: [mɤ́ŋ kʰɑ̀k]), (မၢၼ်ႈ: မိုင်းခတ်မြို့), (ဢိင်းၵလဵတ်ႈ: Mongkhet), (သဵင်ဢွၵ်ႇ [mɤ́ŋ kʰɑ̀k]) ၼႆႉ မီးၼႂ်း ၸႄႈဝဵင်းမိူင်းၶၢၵ်ႇ၊ ၸႄႈတွၼ်ႈၵဵင်းတုင်၊ ၸႄႈမိူင်းတႆး၊ မိူင်းမျႅၼ်ႇမႃႇၼၼ်ႉဢေႃႈ။[2] ဝဵင်းမိူင်းၶၢၵ်ႇၼႆႉ ပဵၼ်ဝဵင်းပၵ်းလုမ်းတွၼ်ႈတႃႇ ၸႄႈဝဵင်းမိူင်းၶၢၵ်ႇ ၶႃႈဢေႃႈ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 66.
- ↑ ႁၢင်ႈၽႅၼ်ႇလိၼ် ၸႄႈတွၼ်ႈ - မိူင်းတႆး (ပွတ်းဢွၵ်ႇ). ယူႇၼိတ်ႉၸတ်းၵၢၼ် ၶေႃႈမုၼ်းမျၢၼ်ႇမႃႇ (2016 သႅပ်ႇထႅမ်ႇပႃႇ). Retrieved on 2017 မၢတ်ႉၶျ် 17။[permanent dead link]
- Pages with non-numeric formatnum arguments
- All articles with dead external links
- Articles with dead external links since August 2021
- ပွင်ႈၵႂၢမ်း ၸိူဝ်းဢၼ်မီးဝႆႉတီႈၼႂ်း ထႅမ်းပလဵၵ်ႉ ဢၼ်ပႃႇရႃႇမီႇတႃႇဝၼ်းၶၢဝ်း ဢမ်ႇမၢၼ်ႇမႅၼ်ႈး
- Coordinates on Wikidata
- ပွင်ႈလိၵ်ႈပွတ်းတင်းသဵင်ႈ
- ပွင်ႈလိၵ်ႈပွတ်း ပထဝီႇ ၸႄႈမိူင်းတႆး
- ၸႄႈတွၼ်ႈၵဵင်းတုင်
- ဝဵင်းၼႂ်းမိူင်းတႆး
- မိူင်းတႆး
- ဝဵင်းၸိူဝ်းမီးၼႂ်း မိူင်းမျၢၼ်ႇမႃႇ


text:
ၵၢတ်ႇလိုဝ်း၊ ၸႄႈတွၼ်ႈ
ၸႄႈတွၼ်ႈၵၢတ်ႇလိုဝ်း (မၢၼ်ႈ: ကလေးခရိုင် ; ဢိင်းၵလဵတ်ႈ: Kale District) ၼႆႉ ပဵၼ်ၸႄႈတွၼ်ႈဢၼ်ၼိုင်ႈ ဢၼ်မီး ၽၢႆႇတူၵ်းသုတ်း တီႈ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။ ၶဝ်ႈပႃးဝႆႉ ၸႄႈဝဵင်း 3 ၸႄႈဝဵင်းသေ ဝဵင်းပၵ်းလုမ်းၸႄႈတွၼ်ႈၼႆႉ ပဵၼ် ဝဵင်းၵၢတ်ႇလိုဝ်းယဝ်ႉ။ ၸွမ်းလူၺ်ႈသဵၼ်ႈမၢႆ ႁူဝ်ႁိူၼ်း ပီ 2014 သေ ႁူဝ်ၼပ်ႉၵူၼ်း တီႈၼႂ်း ၸႄႈတွၼ်ႈၼႆႉ မီး 508,015 ၵေႃႉ [1] ယဝ်ႉ။
ၸႄႈဝဵင်း[မႄးထတ်း | မႄးထတ်းငဝ်ႈငႃႇ]
ၸႄႈဝဵင်း ၸိူဝ်းၶဝ်ႈပႃးဝႆႉ တီႈၼႂ်း ၸႄႈတွၼ်ႈၵၢတ်ႇလိုဝ်းၼႆႉ မီးၼင်ႇ ၽၢႆႇတႂ်ႈၼႆႉယဝ်ႉ။
လႅၼ်လိၼ် ၸိူဝ်းဢိူမ်ႈၸပ်း[မႄးထတ်း | မႄးထတ်းငဝ်ႈငႃႇ]
တီႈၽၢႆႇတူၵ်း ၸႄႈတွၼ်ႈၵၢတ်ႇလိုဝ်းၼၼ်ႉ မီး ၸႄႈတွၼ်ႈၾလမ်း (ၸႄႈမိူင်းၶျၢင်း)၊ ၽၢႆႇႁွင်ႇ ၸႄႈတွၼ်ႈမေႃႇလဵၵ်း၊ ၽၢႆႇဢွၵ်ႇ ၸႄႈတွၼ်ႈသူၺ်ႇပူဝ်ႇ၊ ၽၢႆႇၸၢင်း ဢိူမ်ႈၸပ်းၵၼ်ဝႆႉတင်း ၸႄႈတွၼ်ႈမူင်ႇယႂႃႇ လႄႈ ၸႄႈတွၼ်ႈၵၢၼ်ႉၵေႃး (ၸႄႈတိူင်းမၵူၺ်း) ယဝ်ႉ။
လွင်ႈၵိူဝ်းယမ်[မႄးထတ်း | မႄးထတ်းငဝ်ႈငႃႇ]
တီႈၸႄႈတွၼ်ႈၵၢတ်ႇလိုဝ်းၼႆႉ မီးၽႃႇသႃႇၵိူဝ်းယမ်း ပုတ်ႉထၽႃႇသႃႇ လႄႈ ၽႃႇသႃႇၶရိတ်ႉယၢၼ်ႇၼၼ်ႉယဝ်ႉ။ ၼႂ်းၵႃႈ ဢွင်ႈတီႈ ၸၢဝ်းၶရိတ်ႉယၢၼ်ႇဢၼ်ယူႇၼမ်သေပိူၼ်ႈ ၼႂ်းမိူင်းမၢၼ်ႈၼႆႉ ဝဵင်းၵၢတ်ႇလိုဝ်းၼႆႉ ၶဝ်ႈပႃး တီႈၼိုင်ႈယဝ်ႉ။ တီႈ တႃႁၢၼ်း ဢၼ်ႁွင်ႉဝႃႈ ပဵၼ် ဝဵင်းငဝ်ႈၸိုဝ်ႈ ၵူၼ်းၶိူဝ်းမီႇၸူဝ်း ၶဝ်ၼၼ်ႉ ၸိူဝ်းပဵၼ် ၵူၼ်းၵိူဝ်းယမ် ၶရိတ်ႉယၢၼ်ႇၼႆႉ မီးမွၵ်ႈ 99% ယဝ်ႉ။ တီႈတႃႁၢၼ်းၼၼ်ႉ ၵျွင်းၽြႃးၶရိတ်ႉယၢၼ်ႇ မီး 50 ပၢႆယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ Provisional Results Census 26 August 2014 FINAL, ႁွင်ႈၵၢၼ်ဢဵၼ်ႁႅင်းၵူၼ်းမိူင်း, 26 August 2014, p. 24, archived from the original on 12 September 2014, retrieved February 26, 2015


text:
- ပုၼ်ႈၽွၼ်း ၶူးသွၼ်
- ပုၼ်ႈၽွၼ်း ေပႃႈႄမႈ
- ပုၼ်ႈၽွၼ်း လုၵ်ႈႁဵၼ်း
- ပုၼ်ႈၽွၼ်း မုၵ်ႉၸုမ်း
- ေပႃႇလသီႇမုၵ်ႉၸုမ်း ၶွင်ႇသီႇဢဝ်ၶိုၼ်းၸိုင်ႈတႆး
ယွၼ်ႉၼၼ်ႄလႈ ၶႃႈႁဝ်းလႆႈပၼ် ႁူဝ်ေၶႃႈလိၵ်ႈဝႃႈ ပုၼ်ႈ (4)ပုၼ်ႈႄလႈ ေပႃႇလသီႇ မုၵ်ႉၸုမ်း ၶွင်ႇသီႇဢဝ်ၶိုၼ်းၸိုင်ႈတႆးၼႆယူႇ။
- ပုၼ်ႈၽွၼ်း ၶူးသွၼ်
ၶူးသွၼ်ဢၼ်ဝႃႈၼႆႉ မၼ်းလွင်ႈယႂ်ႇတွၼ်ႈတႃႇ လုၵ်ႈဢွၼ်ႇေၼႃႇတႅၼ်းၶိူဝ်းဝၢၼ်ႈမိူင်းႁဝ်း မိူဝ်းၼႃႈႄတႉႄတႉ ေမႃယႃၼိုင်ႈေၵႃႉ သမ်းၶဵမ်ၽိတ်းၵူၼ်းတၢႆ ၼိုင်ႈေၵႃႉၵူၺ်း ၶူးသွၼ်ၼိုင်ႈ ေၵႃႉ သွၼ်လုၵ်ႈဢွၼ်ႇေၼႃႇတႅမ်းၶိူဝ်းႁဝ်းၽိတ်း မၼ်းေတႁဵတ်းႁႂ်ႈလုၵ်ႈလၢၼ်ႁဝ်းတၢႆတၢင်းၸိူဝ်ႉ တၢင်းၶိူဝ်း ယွၼ်ႉၼၼ် ၶူးသွၼ်ဢၼ်ဝႃႈၼႆႉေၵႃႈ လူဝ်ႇလႆႈမီးၼမ်ႉၵတ်ႉ လူဝ်ႇလႆႈမီးၵၢၼ်ႁႃလဵပ်ႈႁဵၼ်း လူဝ်ႇလႆႈမီးေၶႃႈယိူင်းဢၢၼ်းၼိုင်ႈ လုၵ်ႈဢွၼ်ႇႁဵၼ်းႁဝ်း ဝႃႈသွၼ်ပၼ်လိၵ်ႈလုၵ်ႈဢွၼ်ႇဝၼ်း မိူဝ်ႈၼႆႉ တွၼ်ႈတႃႇေတပဵၼ်သင် တွၼ်ႈတႃႇ ေတႁႂ်ႈလုၵ်ႈဢွၼ်ႇႁဵၼ်းႁဝ်းၵႂႃႇ တၢင်းလႂ်ၸိူဝ်းၼႆႉ ေၵႃႉပဵၼ်ၶူးသွၼ်ေၵႃႈ လူဝ်ႇလႆႈမီးပဝ်ႉမၢႆပၼ်တီႈလုၵ်ႈဢွၼ်ႇႁဵၼ်းႁဝ်း။ ၶူးသွၼ်ၼႆႉ ေတလႆႈေမႃ ယူႇေမႃၵိၼ် ႁႂ်ႈပဵၼ်တူဝ်ယၢင်ႈလီ တွၼ်ႈတႃႇ လုၵ်ႈဢွၼ်ႇႁဵၼ်း ေတလႆႈႁဵတ်း ႁႂ်ႈလုၵ်ႈဢွၼ်ႇႁဵၼ်းႁဝ်းႁၵ်ႉႁဝ်းႄလႈ ၼပ်ႉထိုင်ၵူဝ်ႁဝ်း ေပႃးဢမ်ႇၸႂ်ႈ တႃႇေတၵုမ်းထိင်း လုၵ်ႈဢွၼ်ႇႁဵၼ်းဢၼ်ဝႃႈ ၼႆႉ မၼ်းေတယၢပ်ႇ။ ၶူးသွၼ်ၼိုင်ႈေၵႃႉၼႆႉ ၶိင်ႇၶိုၼ်ႈႁူင်းႁဵၼ်း မႃးႁူင်းႁဵၼ်း ေတလႆႈလူင်းလၢႆးမိုဝ်းၶိုၼ်ႈၶိုၼ်ႈလူင်းလူင်း သင်ၶူးသွၼ်မၼ်း ႁဵတ်းၽိတ်း ပၵ်းပိူင်ၶူးမၼ်း ေတလႆႈၺႃးတၢမ်ႇသွင်ပုၼ်ႈလိူဝ် ေသလုၵ်ႈႁဵၼ်း ၊ လုၵ်ႈႁဵၼ်း ၸိူဝ်းဢၼ်မႃးယူႇတီႈ ႁူင်းသဝ်းၸၢႆးယိင်း ဢၼ်ၽၢတ်ႇေပႃႈၽၢတ်ႇႄမႈမႃး ဢၼ်မႃးၶိုၼ်ႈႁဵၼ်း လဵပ်းႁဵၼ်းယူႇတီႈ ငဝ်ႈၸိုင်ႈၼႆႉ ေပႃႈႄမႈၶဝ် ပဵၼ်ၶူးႁဝ်းၶဝ်ၵူႈေၵႃႉ ယွၼ်ႉၼၼ် ေတလႆႈေမႃႁၵ်ႉလုၵ်ႈဢွၼ်ႇႁဵၼ်းႁဝ်း မိူၼ်လုၵ်ႈလၢင်းၶူးၶဝ် မိူဝ်ႈၽွင်းၶဝ်ဢမ်ႇယူႇလီ ၊ ဢမ်ႇၵႂႃႇလႆႈ ၊ ဢမ်ႇလုၵ်ႉလႆႈၼၼ်ႉ ေၵႃႉပဵၼ်ၶူး ေတလႆႈေမႃတူၺ်း လုၵ်ႈဢွၼ်ႇႁဵၼ်းမိူၼ် လုၵ်ႈလၢင်းႁဝ်း။
- ပုၼ်ႈၽွၼ်းေပႃႈႄမႈ
ၶၢဝ်းယၢမ်းၶိုၼ်ႈႁူင်းႁဵၼ်း မီးၼႂ်းႁွင်ႈႁဵၼ်းယူႇၼၼ်ႉ ၶူးသွၼ်မၼ်းေတလႆႈ ဢဝ်ပုၼ်ႈၽွၼ်း ၵၢၼ်ႁဵၼ်းၵၢၼ်သွၼ်ပၼ် လုၵ်ႈဢွၼ်ႇႁဵၼ်းႁဝ်းတဵမ်တဵမ် သင်ဝၢႆးလူင်းႁူင်းႁဵၼ်းမိူဝ်းႄလႈ ၽွင်းယၢမ်းပိၵ်ႉႁူင်းႁဵၼ်းယူႇၼႆႉ ေၵႃႉပဵၼ်ေပႃႈႄမႈ ေတလႆႈဢဝ်ပုၼ်ႈၽွၼ်းလုၵ်ႈလၢင်း ၽႂ်မၼ်း။ တႃႇလုၵ်ႈဢွၼ်ႇႁဵၼ်းႁဝ်း ၵူၼ်းၼုမ်ႇႁဝ်း ေပႃးေတမီးတၢင်းႁူႉၼမ်ၼမ် တႃႇေတၶိုၼ်ႈမႃး ပဵၼ်ၽူႈဢွၼ်ႁူဝ်ဝၢၼ်ႈမိူင်းလႆႈ ဝၼ်းမိူဝ်းၼႃႈၼၼ်ႉ ေၵႃႉပဵၼ်ေပႃႈႄမႈလုၵ်ႈလၢင်းၽႂ်မၼ်း ေၵႃႈ လူဝ်ႇလႆႈပၼ်ႁႅင်းလုၵ်ႈလၢင်းႁဝ်း ႁႂ်ႈမီးၸႂ်မႃးၶိုၼ်ႈႁဵၼ်း လဵပ်ႈႁဵၼ်း ဢဝ်တၢင်းႁူႉယူႇ။ ၵမ်ႉပႃႇၼမ် ေပႃႈႄမႈလုၵ်ႈလၢင်းၵူၼ်းမိူင်းၸိုင်ႈတႆးႁဝ်းၼႆႉ ၵႆႉဢွၼ်လုၵ်ႈလၢင်းႁဝ်းပႆသဵၼ်ႈတၢင်းၽိတ်းမႃး ၵူႈၶၢဝ်း သင်လုၵ်ႈလၢင်းႁဝ်းေၵႃႉယႂ်ႇမႃး ဢႃႇယု မွၵ်ႈ (15)ၶူပ်ႇ ၶိုၼ်ႈၼိူဝ်မႃးယဝ်ႉၼႆၸိုင်ႈ ၵႆႉၵႆႉလႆႈႁၼ် ဢဝ်လုၵ်ႈလၢင်းႁဝ်း ဢွၵ်ႇႁူင်းႁဵၼ်းေသ ႁႃငိုၼ်းႁႃတွင်းမႃးလဵင်ႉေပႃႈႄမႈၶိုၼ်း။ ေပႃႈ ႄမႈလုၵ်ႈလၢင်းၵူၼ်းတႆးႁဝ်းၼႆႉ ဢမ်ႇမုင်ႈႁၼ်ၶၢဝ်းတၢင်းၵႆဝႆႉသင် ၵမ်ႉပႃႇၼမ် လႆႈႁၼ်ၶဝ်ၸႂ်ႉလုၵ်ႈလၢင်းၶဝ် ၵႂႃႇႁဵတ်းၵၢၼ် တီႈမိူင်းထႆး ၵႂႃႇႁဵၼ်းၶႃပိူၼ်ႈထႅင်ႈ ေပႃႈႄမႈၼႆႉ မိူၼ်ၸိူဝ်ႉၸၢတ်ႈ ဝၢၼ်ႈမိူင်းႁဝ်းယဝ်ႉ ေပႃႈႄမႈေၵႃႈ မီးပုၼ်ႈၽွၼ်း တႃႇေတပၼ်ႁႅင်း ႁႂ်ႈလုၵ်ႈလၢင်းႁဝ်းၵႂႃႇႁႃ ႁဵၼ်းႁူႉဢဝ်ၵူႈၶၢဝ်းယူႇ။ တီႈငဝ်ႈၸိုင်ႈ လွႆတႆးလႅင်းၼႆႉ ၵဝ်တင်ႈၶိုၼ်ႈႁူင်းႁဵၼ်းမႃး တွၼ်ႈတႃႇ ၵူၼ်းၼုမ်ႇတႆးႁဝ်း ၵူၼ်းမိူင်းၸိုင်ႈတႆးႁဝ်း ၵူႈတီႈတီႈ ဢၼ်လႆႈႁၢမ်းသွၼ်ႁဵၼ်း ၶိုၼ်ႈႁူင်းႁဵၼ်း ဢၼ်ဢမ်ႇမီး ငိုၼ်းတွင်းတႃႇ ၶိုၼ်ႈႁူင်းႁဵၼ်းလႆႈၸိူဝ်းၼၼ်ႉ ႁဝ်းၶဝ်ေပႃးမီးတိုဝ်ႉတၢင်းမိူၼ်ပိူၼ်ႈၼႆေသႄလႈ ၸၢင်ႇလႆႈတင်ႈႁူင်းႁဵၼ်းလူင်ၶိုၼ်ႈမႃး တီႈငဝ်ႈၸိုင်ႈၼႆႉ ၵၢၼ်ႁဵၼ်းၵၢၼ်သွၼ် ၊ ၵႃႈပပ်ႉ ၊ ၵႃႈၵိၼ် ၊ ၵႃႈၸႂ်ႉ တိုဝ်းၵူႈလွင်ႈလွင်ႈၼႆႉ သူဢမ်ႇလႆႈဢွၵ်ႇသင်ေသမဵဝ်း လိူဝ်ေသ သူလူဝ်ႇယူႇေသ ၶတ်းၸႂ်ႁဵၼ်းဢဝ် လွင်ႈလဵဝ်ၵူၺ်း လႆႈ (Free) ၵူႈလွင်ႈလွင်ႈယဝ်ႉ။ တႃႇလုၵ်ႈလၢင်းႁဝ်း ေတဢမ်ႇပႆသဵၼ်ႈတၢင်းၽိတ်းၼၼ်ႉေၵႃႈ ေၵႃႉပဵၼ်ေပႃႈတၢင်းႄမႈေၵႃႈ မီးပုၼ်ႈၽွၼ်း သင်ႇသွၼ်ပၼ်ၵူႈၶၢဝ်းယူႇ သင်ၵုမ်ပႆႉ ၶူးသွၼ်ၶဝ် သင်ႇသွၼ်ဢဝ် လွင်ႈလဵဝ်ၵူၺ်းႄတႉ မၼ်းေၵႃႈဢမ်ႇထိုင်တီႈ။
- ပုၼ်ႈၽွၼ်းလုၵ်ႈႁဵၼ်း
ၵဝ်ေၵႃႇတင်ႈႁူင်းႁဵၼ်းၸိူဝ်ႉၸၢတ်ႈငဝ်ႈၸိုင်ႈ လွႆတႆးလႅင်းမႃး ထိုင်တီႈ ႁႂ်ႈေပႃးေတမီးမႃး ၸၼ်ႉၸွမ်ၼၼ်ႉ ၼၼ်ႉ တွၼ်ႈတႃႇ ၵူၼ်းၼုမ်ႇတႆးႁဝ်း လႆႈႁူႉပိုၼ်းတႆး ၊ ၾိင်ႈထုင်းတႆး ႄလႈ ၼမ်ႉၸႂ်ႁၵ်ႉၸိူဝ်ႉၸၢတ်ႈၼၼ်ႉယဝ်ႉ ဢမ်ႇၸႂ်ႈဝႃႈ တင်ႈပၼ်ႁူင်းႁဵၼ်းသူ သွၼ်ပၼ်လိၵ်ႈလၢႆးသူ တႃႇေတ ၵႂႃႇႁဵတ်းၶႃပိူၼ်ႈဢမ်ႇၸႂ်ႈ။ မိူဝ်ႈၶိုၼ်ႈႁဵၼ်းယူႇၼၼ်ႉ တူဝ်ၸဝ်ႈၵဝ်ႇ ေတလႆႈၶတ်းၸႂ်လဵပ်ႈႁဵၼ်းဢဝ် ႁင်းၵူၺ်း ၵူႈလွင်ႈလွင်ႈ တႃႇတူဝ်ၸဝ်ႈၵဝ်ႇေတၶိုၼ်ႈယႂ်ႇၼၼ်ႉ တူဝ်ၸဝ်ႈၵဝ်ႇေတလႆႈပူၵ်းပွင်ႄလႈ ႁႃတၢင်းႁူႉသႂ်ႇၼႂ်းတူဝ်ၸဝ်ႈၵဝ်ႇၵူၺ်း ၶူးသွၼ်ဢၼ်ဝႃႈၼၼ်ႉ ေတသွၼ်ပၼ်သူ သႂ်ႇပၼ်သူ တၢင်းႁူႉတၢင်းေမႃၵူႈလွင်ႈလွင်ႈၵူၺ်း လီလီၸႃႉၸႃႉႄလႈ ဢၼ်သူထုၵ်ႇလီႁူႉလိူဝ်ေသၼၼ်ႉေတႉ ေတလႆႈႁႃလဵပ်ႈႁဵၼ်းဢဝ်ႁင်းၵူၺ်းထႅင်ႈ။ ၵၢၼ်လုၵ်ႉၽိုၼ်ႉဢဝ်ၶိုၼ်းမိူင်းမႃး ပၢၼ်သိုပ်ႇပၢၼ် ၼႆႉ တီႈဢၼ်တႆးႁဝ်း ဢမ်ႇၶၢမ်ႈပူၼ်ႉလႆႈမၢၼ်ႈလႆႈေသပွၵ်ႈၼၼ်ႉ ယွၼ်ႉပိူဝ်ႈႁဝ်းဢမ်ႇမီးၵၢၼ်ႁဵၼ်း ပၺ်ႇၺႃႇ တၢင်းႁူႉသင်ၼၼ်ႉယဝ်ႉ ၵွပ်ႈဢမ်ႇမီးတၢင်းၵၢၼ်ႁဵၼ်းပၢႆးပၺ်ႇၺႃႇသင်ၼၼ်ႉယဝ်ႉ လိုၼ်း သုတ်းမႃးေၵႃႈ ၸၢင်ႇလႆႈၶဝ်ႈၵႂႃႇႁႃမၢၼ်ႈေသ ႁဵတ်းၶီႈၶႃမၢၼ်ႈပႅတ်ႈ မိူဝ်ႈပၢၼ်ႇ MTA ၼၼ်ႉ မိူဝ်ႈ ၽွင်း ၶုၼ်သႃႇ ေတၶဝ်ႈၵႂႃႇႁႃၸူးမၢၼ်ႈေသ ဝၢင်းၵွင်ႈၵၢင်ႇၼၼ်ႉ ၽူႈမီးၸၼ်ႉ ၼႂ်းၸုမ်းတပ်ႉသိုၵ်း မိူင်းတႆး (MTA) ၵူႈၸၼ်ႉၸၼ်ႉ ၵူႈႁွင်ႈၵၢၼ် သင်ၶဝ်မီးတၢင်းႁူႉ တၢင်းေမႃ ၵၢၼ်မိူင်းႄလႈ မီးၵၢၼ် လဵပ်ႈႁဵၼ်းပႃးၸိုင်ႈ ဝၼ်းမိူဝ်ႈၼႆႉ တပ်ႉသိုၵ်းမိူင်းတႆးဢၼ်ဝႃႈၼႆႉ ႁႅင်းတိုၼ်းေတယႂ်ႇလိူဝ်ေသပိူၼ်ႈ ၼႂ်းမိူင်းၸိုင်ႈတႆးၼႆႉဢမ်ႇႁၢၼ်ႉယဝ်ႉ ယွၼ်ႉၽူႈမီးၸၼ်ႉၵူႈၸၼ်ႉၸၼ်ႉ မိူဝ်ႈပၢၼ်ႇ (MTA) ၶဝ်ၼၼ်ႉ ဢမ်ႇမီးတၢင်းႁူႉယဝ်ႉ တပ်ႉသိုၵ်းမိူင်းတႆး ၸၢင်ႇလႆႈတူၵ်းသူမ်းလူႉၵွႆၵႂႃႇ။ လုၵ်ႈႁဵၼ်းႁဝ်းၶဝ်ၵူႈေၵႃႉ ေတလႆႈႁႃလဵပ်ႈႁဵၼ်းၵူႈၶၢဝ်းယၢမ်း ယႃႇေပၶၢၼ်ႉဢၢၼ်ႇလိၵ်ႈ ယႃႇေပၶၢၼ်ႉလဵပ်ႈႁဵၼ်း ယႃႇေပၶႂ်ႈမီးၸႂ်ၶႂ်ႈမီးငိုၼ်းတွင်းၼမ်ၼႃႇ ေပႃးႁဝ်းၵုမ်ႇဝူၼ်ႉလွင်ႈၶႂ်ႈမီးငိုၼ်းၶႂ်ႈမီးၶမ်းလွင်ႈလဵဝ်ၵူၺ်းၼႆ ပဝ်ႉမၢႆႄလႈ ၵၢၼ်ႁဵၼ်းၵၢၼ်လဵပ်ႈႁဵၼ်းႁူႉႁဝ်းေၵႃႈ ေတဢမ်ႇၶိုၼ်ႈၼႃႈလႆႈ ၸၢင်ႇယဵၼ်းပဵၼ်ၽဝၵူၼ်း ၵိၼ်ၸၢင်ႈႄလႈ တူၵ်းသူမ်းၵႂႃႇ။ ႁဵၼ်းႁူႉပုၼ်ႈတႃႇႁဵတ်းၵၢၼ် ႁဵတ်းၵၢၼ်ပုၼ်ႈတႃႇ ပဵၼ်ၽူႈဢွၼ်ႁူဝ် မိူဝ်းၼႃႈ ယႃႇေပယွမ်းၵၢၼ်ႉႄလႈ ယႃႇေပၵူဝ်လႆႈႁဵတ်းၵၢၼ်ယၢပ်ႇ။
- ပုၼ်ႈၽွၼ်းမုၵ်ႉၸုမ်း
မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး ၊ တပ်ႉသိုၵ်းၸိုင်ႈတႆး (RCSS/SSA) ေၵႃႇတင်ႈမႃး ပုၼ်ႈတႃႇ ၸိူဝ်ႉၸၢတ်ႈ ၊ ဝၢၼ်ႈမိူင်း ၊ ၽႃႇသႃႇ ၊ သႃႇသၼႃႇ ဢမ်ႇၸႂ်ႈဝႃႈ ေၵႃႇတင်ႈမႃးတႃႇသုၼ်တူဝ် ၽႂ်။ မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆးၼႆႉ ပၼ်ႁႅင်းပၢႆးပၺ်ႇၺႃႇ တဵမ်တဵမ်ထူၼ်ႈထူၼ်ႈ ယွၼ်ႉဝႃႈ ၵႂႃႇၼႃႈမႃးၼႆႉ မုၵ်ႉၸုမ်းႁဝ်းေတယႂ်ႇၶိုၼ်ႈမႃးတိၵ်းတိၵ်း ႁႅင်းၵူၼ်း ႁႅင်းသိုၵ်းေၵႃႈ ေတၶိုၼ်ႈယႂ်ႇမႃး တိၵ်းတိၵ်းႄလႈ သင်လုၵ်ႈဢွၼ်ႇ ၵူၼ်းၼုမ်ႇတႆးႁဝ်း ဝၼ်းမိူဝ်ႈၼႆႉ ႁဝ်းဢမ်ႇႁၢင်ႈႁႅၼ်းဝႆႉ ဢမ်ႇမီး ၵၢၼ်ႁူႉ ပၺ်ႇၺႃႇသင်ဝႆႉၼႆၸိုင်ႈ တႃႇေတၵႂႃႇၶၢဝ်းတၢင်းၵႆလႆႈၼၼ်ႉ ဢမ်ႇပဵၼ်လႆႈ ယွၼ်ႉၼၼ် မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး ၸင်ႈလႆႈၶတ်းၸႂ် ေၵႃႇတင်ႈႁူင်းႁဵၼ်းၸိူဝ်ႉၸၢတ်ႈႁဝ်းၵႂႃႇၵူႈၼႂ်း ၼႃႈတီႈ ဢၼ်တပ်ႉသိုၵ်းႁဝ်းၵုမ်းၵမ်ဝႆႉလႆႈၼၼ်ႉယူႇ။ မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး ၊ တပ်ႉသိုၵ်း ၸိုင်ႈတႆး (RCSS/SSA) လႆႈလူင်းလၢႆးမိုဝ်း (NCA) ၼႆႉ ဢမ်ႇၸႂ်ႈဝႃႈ ၵဝ်ၶႃႈ ယုမ်ႇယမ်သိုၵ်းမၢၼ်ႈ ဢမ်ႇၸႂ်ႈဝႃႈ ၵဝ်ၶႃႈၵူဝ်သိုၵ်းမၢၼ်ႈ ယွၼ်ႉၵဝ်ဢမ်ႇယုမ်ႇသိုၵ်းမၢၼ်ႈႄလႈ ၸၢင်ႇလႆႈလူင်းလၢႆးမိုဝ်း ႁဵတ်း လိၵ်ႈေၶႃႈမၼ်ႈၵႅၼ်ႇၵၼ်ၸွမ်းတၢင်းသိုၵ်းမၢၼ်ႈ ပႃႈၼႃႈတၢင်းၵူႈမိူင်းမိူင်းၵႂႃႇ။ ၵဝ်ၶႃႈလူင်းလၢႆးမိုဝ်း (NCA) ၼႆႉ ပုၼ်ႈတႃႇ ေတေၵႃႇသၢင်ႈ လွင်ႈငမ်းယဵၼ် ၵိုတ်းတိုၵ်းၵၼ်ၵူၺ်း တႃႇေတလႆႈလွင်ႈငမ်းယဵၼ်ၼႆႉ 1) ေတလႆႈၵိုတ်းတိုၵ်းဢွၼ်တၢင်းၵွၼ်ႇ 2) ေတလႆႈတူၵ်းလူင်းၵၼ် 3) လူဝ်ႇႁဵတ်းဢဝ် ႁႂ်ႈလႆႈဢႃႇၼႃႇ 4) ေတလႆႈမီးသုၼ်ႇလႆႈတႅမ်ႈမၢႆမီႁင်းေၶႃ သင်ႁဝ်းလႆႈတဵမ်တဵမ်ထူၼ်ႈထူၼ်ႈ ၼႂ်း (4) ၶၵ်ႉတွၼ်ႈၼႆႉယဝ်ႉ ၼႆၸိုင်ႈ မိူင်းၸိုင်ႈတႆး တိုၼ်းေတၵတ်ႉယဵၼ်ဢမ်ႇႁၢင်ႉ။ ၵႂႃႇၼႃႈ ၶၢဝ်းတၢင်းၼႃႈ ၼႆႉ ပၢႆးပၺ်ႇၺႃႇႄလႈ မုၵ်ႉၸုမ်းၶွင်ႇသီႇဢဝ်ၶိုၼ်းၸိုင်ႈတႆး ေတၶၢတ်ႇၵၼ်ဢမ်ႇလႆႈ ေပႃးဢမ်ႇမီးပၺ်ႇၺႃႇ တၢင်းႁူႉသင်ေၵႃႈ လိုၼ်းသုတ်း ေတပဵၼ်သိူဝ်လွင်ႈၸွမ်းၼမ်ႉၵူၺ်း။
- ေပႃႇလသီႇမုၵ်ႉၸုမ်း
မုၵ်ႉၸုမ်းၼိုင်ႈၸုမ်ႉ ၶွမ်ႇမၼီႇၼိုင်ႈလင် တိုၼ်းေတလႆႈမီး ေပႃႇလသီႇ ပဝ်ႉမၢႆေၶႃႈယိူင်း ဢၢၼ်းၽႂ်မၼ်းယဝ်ႉ သင်မုၵ်ႉၸုမ်းၼၼ်ႉ ၶွမ်ႇမၼီႇလင်ၼၼ်ႉ ဢမ်ႇမီးေၶႃႈယိူင်းဢၢၼ်း ဢမ်ႇမီးပဝ်ႉ မၢႆသင်ၼႆၸိုင်ႈ မၼ်းတိုၼ်းဢမ်ႇၵႂႃႇလႆႈ ၶၢဝ်းတၢင်းၵႆလႆႈလႃးလႃး။ ေပႃႇလသီႇမုၵ်ႉၸုမ်း ၶွင်ႇသီႇဢဝ် ၶိုၼ်းၸိုင်ႈတႆးၼႆႉ ပဵၼ်ထွတ်ႈမျၢတ်ႈ (4)ယိူင်ႈ ႄလႈ လၵ်းၼမ်း (6)ေၶႃႈၼၼ်ႉယဝ်ႉ လုၵ်ႈႁဵၼ်းၶဝ် ၵူႈေၵႃႉ တိုၼ်းေတလႆႈႁူႉ ထွတ်ႈမျၢတ်ႈ (4)ယိူင်ႈ ႄလႈ လၵ်းၼမ်း (6)ေၶႃႈ ၼႆႉ ေတလႆႈဢဝ် သွၼ်ၼႂ်းႁူင်းႁဵၼ်း ေတလႆႈပဵၼ် ၽႃႇသ ၵၢၼ်သွၼ်ၼိုင်ႈဢၼ် ၵိၼ်ၶဝ်ႈမုၵ်ႉၸုမ်း ၊ ယူႇၸွမ်းမုၵ်ႉၸုမ်း ၊ ႁဵတ်းၵၢၼ်မုၵ်ႉၸုမ်း ၊ ပဵၼ်လုၵ်ႈလၢင်းမုၵ်ႉၸုမ်းေသ သမ်ႉဢမ်ႇႁူႉၸၵ်း ေပႃႇလသီႇမုၵ်ႉၸုမ်းသင် ၼႆႉယႃႇေပႁႂ်ႈမၼ်းပဵၼ် ဢမ်ႇဝႃႈလုၵ်ႈႁဵၼ်း ၊ ဢမ်ႇဝႃႈၵူၼ်းသိုၵ်းႄလႈ ၽူႈဢွၼ်ႁူဝ်ၵူႈၸၼ်ႉၸၼ်ႉ သင်ႁူႉပွင်ႇၸႂ်လီ ေပႃႇလသီမုၵ်ႉၸုမ်း ၶွင်ႇသီႇဢဝ်ၶိုၼ်းၸိုင်ႈတႆးၼႆၸိုင်ႈ တႃႇေတဝႃႈလၵ်ႉပႆႈႄလႈ ၶၢၼ်ႉႁဵတ်းၵၢၼ်ၼၼ်ႉ မၼ်းတိုၼ်းဢမ်ႇမီး ယွၼ်ႉၼၼ် လုၵ်ႈႁဵၼ်းၵူႈေၵႃႉ ေတလႆႈႁူႉ ေပႃႇလသီႇမုၵ်ႉၸုမ်းႁဝ်းလီလီ ေပႃးလႆႈဢွၵ်ႇႁဵတ်းၵၢၼ်မႃးေၵႃႈ ေတဢမ်ႇေပႃးမီးလွင်ႈႁဵတ်းၽိတ်းသင် မုၵ်ႉၸုမ်းႁဝ်းၶႂ်ႈပဵၼ်သင် ယိူင်းဢၢၼ်းလူင်ပဵၼ်သင်ၼႆ ႁဝ်းေတလႆႈႁူႉပွင်ႇႁၼ်လႅင်း ၵၼ်ၵူႈေၵႃႉ။ထွတ်ႈမျၢတ်ႈ (4) ယိူင်ႈ
- ထွတ်ႈမျၢတ်ႈ (4) ယိူင်ႈ
- ၸိူဝ်ႉၸၢတ်ႈ
- ဝၢၼ်ႈမိူင်း
- ၽႃႇသႃႇ
- သႃႇသၼႃႇ
- လၵ်းၼမ်း (6) ေၶႃႈ
- လွင်ႈၽွမ်ႉႁူမ်ႈၸိူဝ်ႉၸၢတ်ႈ
- သုၼ်ႇလႆႈတႅပ်းတတ်းႁင်းေၶႃႈ
- တီႇမူဝ်ႇၶေရႇသီႇ
- ပူၵ်းပွင်ၽဝၵူၼ်းမိူင်း
- ၽဵဝ်ႈမူၺ်ႉယႃႈမဝ်းၵမ်
- လွင်ႈၵတ်းယဵၼ်
ၼႆႉပဵၼ်ေပႃႇလသီႇ ၶွင်ႇသီႇဢဝ်ၶိုၼ်းၸိုင်ႈတႆး ၊ တပ်ႉသိုၵ်းၸိုင်ႈတႆး (RCSS/SSA) ၼၼ်ႉယဝ်ႉ။ ၸိူဝ်းဢၼ်ၶႃႈႁဝ်းလႆႈတႅမ်ႈမႃးၸိူဝ်းၼႆႉ ဢမ်ႇၸႂ်ႈတၢင်းႁၼ်ထိုင်ၶႃႈႄလႈ တၢင်းႁူႉၶႃႈ မၼ်းပဵၼ် ေၶႃႈၵႂၢမ်း ႁူဝ်ပဝ်ႈလူင် ၸွမ်သိုၵ်းလူင် ယွတ်ႈသိုၵ်း မႃးပၼ်ၵႂၢမ်းႁူႉ တီႈလုၵ်ႈဢွၼ်ႇႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈ လွႆတႆးလႅင်း ၼႂ်းဝၼ်းထီႉ 08.05.2020 ၶၢဝ်းယၢမ်း (09:00)မူင်း ထိုင် (12:23) မူင်း ၼၼ်ႉၶႃႈယဝ်ႉ။ ၶႃႈႁဝ်း သႅင်သိုၵ်း ႄတႉပဵၼ်ၽူႈထွမ်ႇႄလႈ ၽူႈသူၼ်ၸႂ်ၵဵပ်းႁွမ်ဢဝ်တၢင်းႁူႉေသ ဝၼ်းၼိုင်ႈ ႁႂ်ႈမၼ်းေပႃးပဵၼ် တီႈမၢႆတွင်းၵႂႃႇ တွၼ်ႈတႃႇ ႁူင်းႁဵၼ်းၸိူဝ်ႉၸၢတ်ႈႁဝ်း မိူဝ်းၼႃႈၵႂႃႇ ၼၼ်ႉၵူၺ်းၶႃႈ။ သင်ဝႃႈ လႆႈတႅမ်ႈၽိတ်း လႆႈတႅမ်ႈၵႂႃႇ ဢမ်ႇမႅၼ်ႈ ၸႂ်သူၸဝ်ႈႄလႈ ၸိူဝ်းၶဝ်ႈမႃး လူဢၢၼ်ႇလိၵ်ႈတႆးႁဝ်းၶဝ်ၼႆႉေၵႃႈ ၶႅၼ်းေတႃႈပွင်ႇၸႂ် ပွႆႇဝၢင်းၶႂၢင်းပၼ်ၶႃႈႁဝ်းယႂ်ႇယႂ်ႇၼမ်ၼမ်ေသၵမ်းၶႃႈ မႂ်ႇသုင်ၶႃႈ ။
- သႅင်သိုၵ်း
- www.saisengserk.com


text:
ဝီႇၶီႇၽီးတီးယႃး:ၵၼ်ႁဵၼ်း
ၼႃႈလိၵ်ႈဢၼ်ၼႆႉ ပဵၼ်ၼႃႈလိၵ်ႈ ဢၼ်တေၼႄတၢင်းပၼ် လွင်ႈပွင်ႈလိၵ်ႈ ဝီႇၶီႇၽီးတီးယႃးလႄႈ လၢႆးတႅမ်ႈမၼ်းၼႆသေ တေသိုပ်ႇလၢတ်ႈၼႄပၼ် လွင်ႈမူႇၸုမ်း ဝီႇၶီႇၽီးတီးယႃးလႄႈ လွင်ႈလၢႆးငၢၼ်းပိူင်ၵၢၼ် ဝီႇၶီႇၽီးတီးယႃး ၸိူဝ်းလမ်ႇလွင်ႈမၼ်းၼၼ်ႉယဝ်ႉ။ ဢၼ်ၼႆႉၼႆႉ မၼ်းတေပဵၼ် ၵၼ်ႁဵၼ်း ပိုၼ်ႉထၢၼ်မၼ်းသေ မၼ်းတေဢမ်ႇၸႂ်ႈ ၽိုၼ်ၼႄတၢင်း ဢၼ်ယႂ်ႇၵႂၢင်ႈတဵမ်ထူၼ်ႈ။ သင်ၸိူဝ်ႉဝႃႈ ၸဝ်ႇၵဝ်ႇ ၶႂ်ႈသိုပ်ႇႁူႉႁၼ်ထႅင်ႈ ႁူဝ်ယွႆႈမၼ်းၼႆ ႁဝ်းၶႃႈ ၵွင်ႉၵၢႆႇဝႆႉပၼ် ၸိူဝ်းပဵၼ် ၼႃႈလိၵ်ႈ ဢၼ်တေလႆႈပိုင်ႈဢိင် ၽွင်းႁဵတ်းၵၼ်ႁဵၼ်းၼႆႉယူႇၶႃႈ။
ပေႃးပဵၼ်ၵေႃႉမႄးထတ်းၵေႃႉမႂ်ႇၼိုင်ႈၵေႃႉၼႆႉ ဢိင်လူၺ်ႈ သႅၼ်း ပရေႃးၵျႅတ်ႉ ဢၼ်ႁွင်ႉဝႃႈ ဝီႇၶီႇၽီးတီးယႃး လႄႈ ဢိင်ၼိူဝ်ၶွပ်ႇၶႅပ်ႇတူင်ႇဝူင်းသေၵေႃႈ တေၸၢင်ႈမီးလွင်ႈၸႂ် တိုၼ်ႇတဵၼ်ႈယူႇဢိတ်းဢွတ်းယဝ်ႉ။ ယွၼ်ႉပိူဝ်ႈဝႃႈ ဢမ်ႇပႆႇပေႃးပွင်ႇၸႂ်လွင်ႈလႂ်လီလီၼႆသေတႃႉ ယႃႇပေမႆႈၸႂ်။ လွင်ႈမႄးထတ်းၸဝ်ႈၵဝ်ႇၼႆႉ ယွၼ်ႉဢဝ်ၺၢၼ်ႇသမတႃႇသေ မႄးထတ်းဝႆႉၼႆ ယွမ်းႁပ်ႉပၼ်ဝႆႉယူႇ။ ဝီႇၶီႇၽီးတီးယႃးၼႆႉ ဢမ်ႇၵႃးဝႃႈႁဵတ်းဝႆႉပၼ် လွင်ႈၵေႃႇသၢင်ႈပွင်ႈလိၵ်ႈ၊ ထတ်းသၢင်၊ မႄးထတ်းၵူၺ်း ၶႂ်ႈႁႂ်ႈတူဝ်ၸဝ်ႈၵဝ်ႇၶဝ်ႈႁဵတ်းပႃးယဝ်ႉ... ႁတ်းႁၢၼ်လႄႈ!
လွင်ႈယိူင်းဢၢၼ်း ပွင်ႈလိၵ်ႈဝီႇၶီႇၽီးတီးယႃး ၼိုင်ႈဢၼ်ၼႆႉ ပဵၼ်တွၼ်ႈတႃႇ ၵေႃႇသၢင်ႈတႅမ်ႈဢွၵ်ႇ လိၵ်ႈပၼ်ပိုၼ်ႉႁူႉႁူဝ်ႁုပ်ႇ လႄႈ လၢႆးတႅမ်း ဢၼ်ဢမ်ႇမီးလွင်ႈပေႉပႃႉသေၽၢႆၽၢႆႇသေၵေႃႈ ႁူဝ်ၶေႃႈၼိုင်ႈဢၼ် ဢၼ်တႅမ်ႈဝႆႉ တဵမ်တဵမ်ထူၼ်ႈထူၼ်ႈၼၼ်ႉယဝ်ႉ။ ယွၼ်ႉပိူဝ်ႈၼၼ်လႄႈ ဝီႇၶီႇၽီးတီးယႃးၼႆႉ မၼ်းဢမ်ႇၸႂ်ႈ ဢွင်ႈတီႈတႃႈတႅမ်ႈ လွင်ႈဢၼ်ၸဝ်ႈၵဝ်ႇ ႁႃထူပ်းႁၼ်ႁင်းၶေႃၼၼ်ႉ။ ဝီႇၶီႇၽီးတီးယႃးၼႆႉ ယွၼ်ႉပၼ်ဝႆႉ သုၼ်ႇ ၽူႈလႂ်ၽႂ်သေဢမ်ႇဝႃႈ ၸၢင်ႈမႄးထတ်းလႆႈလႄႈ ႁဝ်းၶႃးၵေႃႈ လူဝ်ႇလႆႈမီး ၽိုၼ်ဢိင် ဢၼ်ယုမ်ႇယမ်လႆႈ လႄႈ တႃႇထတ်းသၢင်ၼႄႉၼွၼ်း ၼၼ်ႉယဝ်ႉ။ ၶေႃႈမုၼ်း လွၼ်ႉၶၢဝ်ႇတင်းသဵင်ႈၼႆႉ တေလႆႈ ဢဝ်လွင်ႈဢိင်တႅမ်ႈ ဝႆႉ တီႈၼႂ် ငဝ်ႈငႃႇဢၼ်လႆႈယုမ်ႇယမ်ဝႆႉၼၼ်ႉယဝ်ႉ။ တီႈလွင်ႈၵေႃႇသၢင်ႈ ပွင်ႈလိၵ်ႈမႂ်ႇလႄႈသင်၊ ၶိုၼ်းၽိူမ်ႉထႅမ်သႂ်ႇလႄႈသင် လၢႆးတႅမ်ႈမၼ်းၼႆႉ တေလႆႈတႅမ်ႈ ႁႂ်ႈမိူၼ် လၢႆးတႅမ်ႈ ၽၢင်ႁၢင်ႈလိၵ်ႈသႅၼ်သမ်ႇ လႄႈ တေလႆႈတႅမ်ႈ ႁႂ်ႈမၼ်းၸႅင်ႈလႅင်းပွင်ႇၸႂ်ငၢႆႈၼၼ်ႉယဝ်ႉ။
တီႈဝီႇၶီႇၽီးတီးယႃးၼႆႉ ဢမ်ႇလႆႈတမ်းဝႆႉ ပၵ်းပိူင် ဢၼ်ႁၢဝ်ႈႁႅင်းသင်ၼင်ႇၵဝ်ႇ။ ၵူၺ်းၵႃႈဝႃႈ လုၵ်ႉတီႈမူႇၸုမ်းၽူႈၸႂ်ႉတိုဝ်းသေ လႆႈၵူတ်ႇဢွၵ်ႇဝႆႉ ပိူင်ၵၢၼ်လၢႆးငၢၼ်း၊ သၢႆၸုင်ႁဵၼ်း လႄႈ လွင်ႈမၵ်းမၼ်ႈ လၵ်းၸဵင်ပိူင်တမ်း ၸိူဝ်းၼႆႉယူႇ။ ၽူႈမႄးထတ်းၶဝ်တင်းသဵင်ႈ ထုၵ်ႇလီၸွမ်းၽိင်ႈ ဝူတ်ႈတြႃးၵူၼ်း ယူႇႁင်းၽႂ်မၼ်း။ ဝီႇၶီႇၽီးတီးယႃးၼႆႉ လုၵ်ႉတီႈ မူႇၸုမ်းဢမ်ႇၵူႈမိူင်းမိူင်း၊ ၽိင်ႈငႄႈၵူႈပိူင်ပိူင်၊ ၸဵင်ႇမုင်ႈယဵမ်ႈၵူႈၽၢႆႇၽၢႆႇ၊ တၢင်းလိူၵ်ႈသၢင်ႈၵူႈဢၼ်ဢၼ်သေၵေႃႈ ၵူၼ်းတင်းၼမ် ဢွၼ်ၵၼ်ႁူမ်ႈသၢင်ႈဝႆႉယဝ်ႉ။ ၽူႈမႄးထတ်းၶဝ်ၼႆႉ ၵေႃႉၼိုင်ႈလႄႈတင်းၵေႃႉၼိုင်ႈ မီးလွင်ႈၼပ်ႉယမ်ၵၼ် ႁူမ်ႈႁဵတ်းသၢင်ႈ ၸွမ်းၵၼ်သေ ႁႂ်ႈငိူင်ႉဝႄႈလႆႈ ၸိူဝ်းဢၼ်ဢမ်ႇယွမ်းႁပ်ႉလႆႈ၊ လွင်ႈထဵင်မေႃး၊ လွင်ႈႁဵတ်းသၢင်ႈပေႉပႃႉတူၵ်းၸဵင်ႇလဵဝ် ဢမ်ႇၼၼ် လွင်ႈဢမ်ႇသိုဝ်ႈယူဝ်း ၸိူဝ်းၼႆႉယဝ်ႉ။


text:
လုင်းၸၢႆးဢွင်ႇထုၼ်း
Dr. လုင်းၸၢႆးဢွင်ႇထုၼ်း[မူၼ်ႉမႄး | မႄးထတ်းငဝ်ႈငႃႇ]
1932 July 3 ဝၼ်း ၵိူတ်ႇႁၼ်ၼႃႈ တီႈဝၢၼ်ႈတႃႈပူၵ်ႇ ဝဵင်းသီႇပေႃႉသေ ပဵၼ်လုၵ်ႈၸၢႆးလူင် လုင်းၸၢမ်ႇမူဝ်းလႄႈ ပႃႈၼၢင်းထုၼ်းယဝ်ႉ။ ပီႈၼွင်ႉႁူမ်ႈၽၢၵ်ႈၸမ်ႉ ပဵၼ် ၸၢႆးၵေႃႇသႅင်၊ ၸၢႆးၵေႃႇၶမ်း၊ ၼၢင်းမူဝ်ငိုၼ်း။
1936-41 ၶိုၼ်ႈႁူင်းႁဵၼ်း တမ်ႈတီႈ ႁူင်းႁဵၼ်း ၸၼ်ႉငဝ်ႈ၊ တီႈသီႇပေႃႉ
1941-47 (ပၢၼ်ၵျပၢၼ်ႇ) ၶဝ်ႈပႃးၼႂ်းၸုမ်း ‘‘ၸုမ်းမၢၵ်ႇႁူဝ်ၽိူၵ်ႇ’’ ဢၼ်ၶူးမေႃယႃလူင် ‘‘လုင်းပႃႉၺၢၼ်ႇ’’ ဢွၼ်ႁူဝ်ၼၼ်ႉသေ ဢွၼ်ႁူဝ်ၼႄတၢင်း ၵူၼ်းၼုမ်ႇ တီႈသီႇပေႃႉ၊ ၼမ်ႉလၼ်ႈ။
1947-52 ၶိုၼ်ႈႁဵၼ်း တီႈႁူင်းႁဵၼ်းမေႃႇၻိၼ်ႇ ဝဵင်းသီႇပေႃႉလႄႈ ႁူင်းႁဵၼ်းၸၼ်ႉသုင်၊ ဝဵင်းသီႇပေႃႉ။
1952-57 ဢွင်ႇပူၼ်ႉ ၸၼ်ႉသိပ်းသေ သိုပ်ႇၶိုၼ်ႈၸၼ်ႉၸွမ် တီႈတႃႈၵုင်ႈ (ယၼ်ႇၵုင်ႇ)။ မိူဝ်ႈတိုၵ်ႉၶိုၼ်ႈႁဵၼ်း ၸၼ်ႉၸွမ်ၼၼ်ႉ ဢွၼ်ႁူဝ် လုၵ်ႈႁဵၼ်းမိူင်းတႆးသေ သၢၼ်ၶတ်း လွင်ႈလူင်ပွင်ၸိုင်ႈ မိူင်းမၢၼ်ႊ ဢၢင်ႈဢၢၼ်းတေဢဝ် လိၼ်ၽုၵ်ႇသွမ်ႈမိူင်းတႆး (ဢေႇၵႃႉလၢၼ်ႉၼိုင်ႈ) ပၼ်ႁႂ်ႈ ၵူၼ်းဢိတ်ႉၸေရးၶဝ်ၼၼ်ႉ တႄႉတႄႉဝႃႈဝႃႈ။
1957 ႁပ်ၶူး B.A (Honors)
1957-58 ႁဵတ်းၶူးသွၼ် ပၢႆးပိုၼ်းမိူင်း တီႈၸၼ်ႉၸွမ် တီႈတႃႈၵုင်ႈ။
1958-60 ၵႂႃႇသွၼ်ႁဵၼ်း တီႈမိူင်း ဢမေႇရိၵၢၼ်ႇ(University of Denver, Colorado, U.S.A)သေ ႁပ်ႉလႆႈ ၶူး M.A in International Relations
1961-64 ႁဵတ်းၶူးသွၼ်လူင် ၽၢႆႇပိုၼ်းမိူင်း တီႈၵေႃးလဵၵ်ႉ တူၼ်ႈတီး (တွင်ႉၵျီး) (Head of Department of History)
1964-65 ႁဵတ်းၶူးသွၼ် (A.L) ၽၢႆႇပိုၼ်းမိူင်း တီႈၸၼ်ႉၸွမ်ဝဵင်းလိူဝ်ႇ (မၢၼ်းတလေး)
1965-68 (Head of Department) တီႈ College (ၸၼ်ႉၸွမ်ၸႄႈတွၼ်ႈ) ဝဵင်းတူၼ်ႈတီး။
1968-70 (Head of Department) တီႈ College (ၸၼ်ႉၸွမ် ၸႄႈတွၼ်ႈ) ဝဵင်းမၵူၺ်း။
1970-71 (Head of Department) တီႈ College (ၸၼ်ႉၸွမ် ၸႄႈတွၼ်ႈ) မျိတ်ႉၵျီးၼႃး။
1971-72 ႁဵတ်းၶူးသွၼ် (A.L) တီႈၸၼ်ႉၸွမ် ဝဵင်းလိူဝ်ႇ
1972-80 ႁဵတ်းၶူးသွၼ်လူင် ၵႂၼ်းႁဵၼ်း (Principal) တီႈ ၸၼ်ႉၸွမ် ၸႄႈတွၼ်ႈ မျိတ်ႉၵျီးၼႃး။ မိူဝ်ႈၼၼ်ႉ လႆႈၸွႆႈထႅမ် ၶိုင်ပွင်ပၼ်မၵ်းမၼ်ႈပၼ် လွင်ႈတူင်ႉၼိုင် ၸၢႆးဢွင်ႇလႅင်ႇမျိၼ်ႉ (Red Cross) တႃႇတေ ႁပ်ႉလႆႈ ၸုမ်ႈႁိၼ်ႇၼရီႇတူးၼၢၼ်ႉ (Hennery Dunant) ၼၼ်ႉယဝ်ႉ။
1980-85 ႁဵတ်းၶူးသွၼ်လူင် ၵႂၼ်းႁဵၼ်း(Principal) တီႈ (Institute of Foreign Language) ဝဵင်းတႃႈၵုင်ႈ။
1985-88 ၶဝ်ႈပႃးၼႂ်း ‘‘ၵွင်ႇၸီႇငမ်းမိူင်း- နိုင်ငံတော်ကောင်စီ’’ မိူင်းၽွမ်ႉႁူမ်ႈ၊ ပဵၼ်ၽွင်းမိူင်း တၢင်တူဝ် ၸႄႈဝဵင်း မိူင်းၵွင်း⁄ ယဝ်ႉသမ်ႉပဵၼ် ၽွင်းမိူင်း တၢင်တူဝ် ၸႄႈဝဵင်းသီႇပေႃႉ။
1992-2002 ဝၢင်းပႅတ်ႈ ၼႃႈၵၢၼ် ပၢႆးမိူင်း ၸုမ်းပႃႇတီႇ"တႉၸႉၺ" သေယဝ်ႉ ႁပ်ႉႁဵၼ်း ၵၢၼ်ၵႅမ်ႁူဝ်ပဝ်ႈ တီႈမူႇၸုမ်းပိုၼ်း မိူင်းမျၢၼ်ႇမႃႇ (Vice-Chairman of Maynmar Historiacal Commission)။
ၽိုၼ်လိၵ်ႈ ပပ်ႉလိၵ်ႈ ဢၼ်တႅမ်ႈဢွၵ်ႇ[မူၼ်ႉမႄး | မႄးထတ်းငဝ်ႈငႃႇ]
- ၽႂ်ပဵၼ်ၽႂ် ၼႂ်းမိူင်းတႆး
- ၸိမ်းတူၺ်းလႄႈ ဝၢၼ်ဢိူဝ်ႈ
- The Founding of Mong Kawng
- Ong Pawng-Hsipaw Chronicle
- The migration of Shan People into Myanmar
- A Shan Stettlement in Hakamti Long Area
- Khun Sam Law and Nang Oo Peim
- A short history of Mong Keng Tong
- A Brief History of Henwi
- A chronicle of Mong Hsaung Hsop
- A Short accounts on Mong Nai, Mong Pai, Yawnghwe, Laika, Mong Pan, Mong Kung
- The Cultural Map of Shan State
- The snow land of Myanmar
- Tea Culture in Shan State
- Paper Making in Shan State
- A Brief history of Mong Mit
- A Multi-Ethnic of Myanmar and the Challenge of the 21th Century
- The Emergence of Nan Chao
- The rise of Mao Kingdon
- A brief history of Mong Yai
- Pyu-sao-hti, the legendary of the Pre Baga Period
- The Cultural Heritage of the National Races in Shan State
- History of the Shan State from its Origins to 1962
- အာရှအရှေ့တောင်သို့ ရှမ်းလူမျိုးများ ပျံ့နှံ့လာပုံ
- ပူတာအို ခမ်းတီးရှမ်းသမိုင်းအကြောင်း
- ၸွႆႈထႅမ်ႁဵတ်ႈဢွၵ်ႇ ၽိုၼ်လိၵ်ႈတႆးၼုမ်ႇ ဢိၵ်ႇ တႅမ်ႈလိၵ်ႈၵူႈလွင်ႈလွင်ႈ
- ၸွႆႈတႅမ်ႈ တႃႇတေပဵၼ်မႃး ပပ်ႉႁဵၼ်း "မ"ႁႃႈတူဝ် (မေႃလူ၊ မေႃတႅမ်ႈ၊ မေႃၼပ်ႉ၊ မေႃသွၼ်၊ မေႃပွင်)
လွင်ႈလူႁၼ် တူၺ်းထိုင် ၾိင်ႈ/ၽႃႇသႃႇလႄႈ သၢႆၸႂ်ၸိူဝ်ႉၶိူဝ်း[မူၼ်ႉမႄး | မႄးထတ်းငဝ်ႈငႃႇ]
- မိူဝ်ႈႁဵၼ်းလိၵ်ႈ တီႈၸၼ်ႉၸွမ်ၼၼ်ႉ ၸွႆႈထႅမ်ႁဵတ်းႁႂ်ႈပဵၼ်မႃး ‘‘မူႇၸုမ်း လုၵ်ႈႁဵၼ်းမိူင်းတႆး’’။
- မိူဝ်ႈ 1956 ၸွႆႈႁဵတ်းပၼ် ‘‘ပၢင်ၵုမ်လူင် လိၵ်ႈလၢႆးတႆးလႄႈ ၾိင်ႈငႄႈတႆး၊ ဝဵင်းသီႇပေႃႉ။ မိူဝ်ႈ 1980 ဢွၼ်ႁူဝ် လုၵ်ႈႁဵၼ်းၶဝ် ၶိုၼ်ႈ ‘‘ပၢင်ၵုမ်လူင် လိၵ်ႈလၢႆးတႆးလႄႈ ၾိင်ႈငႄႈတႆး ဝဵင်းတူၼ်ႈတီး။ ၸွႆႈထႅမ်ပၼ်ႁႅင်း ႁဵတ်းႁႂ်ႈ ပီႈၼွင်ႉတႆး ႁူႉထိုင် ပိုၼ်းၸဝ်ႈၵဝ်ႇ/သိမ်းပႅင်း ၾိင်ႈငႄႈၾိင်ႈထုင်း ၸဝ်ႈၵဝ်ႇ။
- ဢွၼ်ႁူဝ်ဢွၼ်ၵၼ်း ၵုမ်းၵေႃႇ ၵွင်းမူး/မႄးၵုမ်းထၢတ်ႈၵွင်းမူးတႆး မိူဝ်ႈၵွၼ်ႇ တီႈသီႇပေႃႉ/တူၼ်ႈတီး/ မိူင်းတဵမ်(လႃႈသဵဝ်ႈ)/ မျိတ်ႉၵျီးၼႃး/ ဝႅင်းမေႃႇ(ဝဵင်းမႂ်ႇ)/ မိူင်းယၢင်း/ ဝဵင်းပၢင်ပေႃ (တႆးလႅင်)/ ပူႇတႃႇဢူဝ်ႇ (ပူႇတႂ်း) ၸိူဝ်းဢွင်ႈတီႈ ပီႈၼွင်ႉတႆး ယူႇသဝ်းၼၼ်ႉယဝ်ႉ။ ဢွၼ်ႁူဝ် ဢွၼ်ၵၼ်း ၶၢမ်ႇသၢင်ႇၶၢမ်ႇၸၢင်းပၼ် ပီႈၼွင်ႉတႆးတင်းၼမ်၊ ၼင်ႇႁိုဝ် ပီႈၼွင်ႉတႆး ပေႃးတေမီး တီႈလိုဝ်ႈသဝ်း တီႈဝဵင်းတႃႈၵုင်ႈၼၼ်ႉ ဢွၼ်ႁူဝ်တႄႇတင်ႈ "ႁူင်းထမ်းၵမ်ႇပေႃးၸ" တီႈၽၢႆႇဢွၵ်ႇ တိၼ်လွႆ ထၢတ်ႈသူၺ်ႇတၵုင်ႇ။
- ၵမ်ႉၸွႆႈထႅမ်ပၼ် လုၵ်ႈဢွၼ်ႇတႆး ၸိူဝ်းတေၵႂႃႇသွၼ်ႁဵၼ်းလိၵ်ႈ တီႈၼွၵ်ႈမိူင်း/ ၸိူဝ်းတေၵႂႃႇႁဵတ်းၵၢၼ်ၼွၵ်ႈမိူင်း တင်းၼမ်။
- ဢွင်ႈႁိူၼ်း ယူႇသဝ်းလူၺ်ႈ တင်းမေးၼၢင်း (ပႃႈၼၢင်းၼုမ်ႇ- မေႃသွၼ်လူင်) လႄႈ လုၵ်ႈယိင်းလုၵ်ႈၸၢႆးသွင်ၵေႃႉ တီႈမၢႆႁိူၼ်း 33 သဵၼ်ႈတၢင်း ဢိၼ်ႇၵျိၼ်းမျၢႆႇ၊ သုဝၼ်ႇၼႃႉ၊ ဝဵင်းတႃႈၵုင်ႈဝႆႉယူႇ။
(မိူဝ်ႈၸဝ်ႉတႄႉ ၶၢဝ်းဢိုတ်းႁဵၼ်း ၶၢဝ်းမႆႈ လုၵ်ႈႁဵၼ်း ၸၼ်ႉၸွမ်(မၢၼ်ႈ)ၶဝ် လူင်းသွၼ်လိၵ်ႈမၢၼ်ႈ ‘‘အသုံးလုံး’’ ၸွမ်းဝၢၼ်ႈ ၸွမ်းဝဵင်းလႄႈ ၸၢႆးဢွင်ႇထုၼ်းၵေႃႈ လႆႈၵႂႃႇၸွႆႈပူင်သွၼ်ပၼ်သေ ၸင်ႇဝူၼ်ႉႁၼ်ထိုင်ဝႃႈ ႁဝ်းၵေႃႈ ၵိုင်ႇလီ ပူင်သွၼ်လိၵ်ႈတႆးႁဝ်း ၼင်ႇၼႆယူႇ… ၼႆယဝ်ႉ။ ထႅင်ႈပိူင်ၼိုင်ႈ သမ်ႉလႆႈၵႂႃႇႁၼ် ဝၢၼ်ႈတႆး ၸိူဝ်းမီးတီႈ ထုင်ႉပဵင်းၼၼ်ႉလႄႈ ယွၼ်းဢဝ် ၵၢင်ၸ်ႂပီႈၼွင်ႉတႆး ထုင်ႉပဵင်းသေ ၸင်ႇတေ ၵိူတ်ႇဢွၵ်ႇမႃး လွင်ႈတႃႇတေ သွၼ်ႁဵၼ်းပၼ် လိၵ်ႈတႆး ‘‘မ’’ႁႃႈတူဝ်ယဝ်ႉ။ လွင်ႈတႃႇတေ ၽုၺ်ႇပၢင်သွၼ် လိၵ်ႈတႆးဢၼ်ဝႃႈၼၼ်ႉ လႆႈၶိုင်ၵျၢမ်ႇၵူႈလၢႆလၢႆးယူႇ။ မိူၼ်ၼင်ႇ မိူဝ်ႈၽွင်း လုင်းၸၢႆးဢွင်ႇထုၼ်း မီးတီႈ တူၼ်ႈတီး ၶ်ႂႈသွၼ်လိၵ်ႈတႆးပၼ် လုၵ်ႈဢွၼ်ႇၶဝ်လႄႈ ဢမ်ႇမီးဢွင်ႈတီႈ ပၢင်သွၼ်။ ၵွပ်ႈၼၼ် ၽွင်းၼႂ်းဝႃႇ ၸင်ႇႁွင်ႉဢဝ် လုၵ်ႈဢွၼ်ႇတႆး မႃးႁဵတ်းၵၢၼ် ဝေႇယႃႇဝတ်ႉၸ တီႈဝတ်ႉဝေႇလုဝၼ်ႇသေ လၵ်ႉလွမ်သွၼ် ပၼ်ၵၼ်ၵႂႃႇ။ လုၵ်ႈႁဵၼ်း ၸိူဝ်းႁဵတ်းဝေႇယႃႇဝတ်ႉၸႃႉၼၼ်ႉၵေႃႈ လႆႈလၵ်ႉဢဝ် ပပ်ႉလိၵ်ႈ သွတ်ႉသႅတ်ႉသ်ႂႇမႃး ၽၢႆႇလင်ၶဝ် ဢဝ်သိူဝ်ႈႁူမ်ႇသေ မႃးႁဵၼ်းဢဝ်။ ပေႃးမိူဝ်းၵေႃႈ လႆႈႁဵတ်းၼၼ် ဢမ်ႇပၼ်ပိူၼ်ႈႁူႉ။ မၢင်ပွၵ်ႈ ၼိုင်ႈတီႈ ၼိူင်ႈဝၼ်း၊ ၼိုင်ႈဝူင်ႈ သွင်တီႈ သၢမ်တီႈ ၶၢႆႉဢွင်ႈတီႈသေ ၵႂႃႇသွၼ်တီႈႁိူၼ်းၵေႃႈ မီးမႃး။
မိူဝ်ႈတႄႇ သွၼ်လိၵ်ႈတႆးပၼ်ပိူၼ်ႈၼၼ်ႉ ပိူၼ်ႈယၢမ်ႈထၢမ်၊ ‘‘ပိူၼ်ႈ’’ဢၼ်ဝႃႈၼၼ်ႉ ဢမ်ႇၸ်ႂႈၽ်ႂ၊ ပဵၼ်တႆးၼင်ႇၵဝ်ႇ၊ ၶဝ်ထၢမ် လုင်းၸၢႆးဢွင်ႇထုၼ်းဝႃႈ
‘‘လိၵ်ႈတႆး သွၼ်မႃး တေၵႂႃႇၸ်ႂႉတီႈလ်ႂ တေၵႂႃႇ တႅမ်ႈတီႈလ်ႂ’’ၼႆယဝ်ႉ။ မၼ်းၶိုၼ်းတွပ်ႇဝႃႈ
‘‘ဢမ်ႇၸၢင်ႈတႅမ်ႈသင်ၵေႃႈ တႅမ်ႈၸိုဝ်ႈၸဝ်ႈၵဝ်ႇဢိူဝ်ႈ၊ တႅမ်ႈသ်ႂႇတီႈ ၵုပ်းႁဝ်း၊ ၸွင်ႈႁဝ်းၼၼ်ႉဢိူဝ်ႈ၊ ပေႃးႁၢႆၵႂႃႇ ပႅၵ်ႇပိူၼ်ႈၵႂႃႇၵေႃႈ ယွၼ်ႉႁဝ်းဢဝ်လိၵ်ႈတႆး တႅမ်ႈဝႆႉၸိုဝ်ႈႁဝ်းလႄႈ ၸၢင်ႈႁၼ်လႆႈ ငၢႆႈငၢႆႈဢိူဝ်ႈ… ’’ မၢင်ပွၵ်ႈၵေႃႈ ပိူၼ်ႈထၢမ်ဝႃႈ
‘‘တေၵႂႃႇတႅမ်ႈတီႈလ်ႂ တေၵႂႃႇတႅမ်ႈၸူးၽ်ႂ’’ၼႆယဝ်ႉ။ လုင်းၸၢႆးဢွင်ႇထုၼ်းတႄႉ ဝႆႉၸ်ႂယ်ႂႇၸ်ႂယၢဝ်းသေ ၶိုၼ်းတွပ်ႇပၼ်ၵႂႃႇဝႃႈ
‘‘တီႈတႅမ်ႈမၼ်း မီးၼမ်ပေႃးတၢၼ်ႇသင်၊ တႅမ်ႈတီႈလႂ်ၵေႃႈလႆႈယဝ်ႉ။ တႅမ်ႈသ်ႂႇ ၽႃႁိူၼ်းလုင်းႁဝ်းၼၼ်ႉၵေႃႈ လႆႈယူႇၶႃႈၼႃႇ။ တီႈၽႃႁိူၼ်းလုင်းႁဝ်းၼၼ်ႉ ပေႃးလုင်းႁဝ်း တႅမ်ႈဝႆႉ ၸိုဝ်ႈလုင်းႁဝ်းၼႆၸိုင် ပိူၼ်ႈမႃးႁႃႁိူၼ်းလုင်းႁဝ်း ၸဵဝ်းႁၼ်ၶႃႈဢိူဝ်ႈ ဢမ်ႇၸ်ႂႈၶႃႈႁႃႉ’’ၼႆယဝ်ႉ။ ဢၼ်ၺႃး တၢမ်ႇလေႃးၵထမ်ႇ လိၵ်ႈတႆးၼၼ်ႉ လုင်းၸၢႆးဢွင်ႇထုၼ်းၼႆႉ တေၺႃးဢွၼ်တၢင်းပိူၼ်ႈ ၺႃးၼမ်သေပိူၼ်ႈၼႆၵေႃႈ တေႃႈဢမ်ႇၽိတ်းၼင်ႇၵဝ်ႇ။ ၵူၺ်းၵႃႈ ပဵၼ်ႁိုဝ်ပဵၼ် ဢၼ်ၶဝ်ၸဝ်ႈ ၽုၵ်ႇမႃး ၸိူဝ်ႉၽၼ်းလိၵ်ႈတႆးၼၼ်ႉ ယၢမ်းမိူဝ်ႈလဵဝ် ပဵၼ်တူၼ်ႈယ်ႂႇသုင်မႃးသေ ၵေႃႉမေႃလိၵ်ႈတႆးၵေႃႈ ၼမ်မႃးလိူဝ်သေ မိူဝ်ႈတႄႇလၵ်ႉလွမ် သွတ်ႉသႅတ်ႉ မွတ်ႉမႅတ်ႉသွၼ်ၼၼ်ႉယူႇယဝ်ႉ ဢမ်ႇၸ်ႂႈႁႃႉ။ တီႈတႅမ်ႈလိၵ်ႈတႆးၵေႃႈ ၶ်ႂႈတႅမ်ႈၼိူဝ်ၸေႈႁႃႉ ဢမ်ႇၼၼ် ၼိူဝ်ပႅၼ်ႈၶၢဝ် ပႅၼ်ႈလမ်ႁႃႉ ဢမ်ႇၼၼ် ၼိူဝ်ပၢႆႉႁႃႉ ဢမ်ႇၼၼ် ၼိူဝ်ၽိဝ်ၼႃႈၶွမ်ႇပိဝ်ႇတိူဝ်ႇႁႃႉ ၼမ်ဝႃႈၼမ်ယဝ်ႉ … … သွၼ်ႇႁႂ်ႈ တႆးႁဝ်းၵႆႉတႅမ်ႈၵူၺ်းလႃႈ။)
ဝၢႆးၼၼ်ႉ ၸင်ႇဢွၼ်ႁူဝ် ဢွၼ်ႇႁဵၼ်းတႆးသေ ဢွၵ်ႇသွၼ်လိၵ်ႈတႆး ‘‘မ’’ႁႃႈတူဝ် ၼႂ်းဝၢၼ်ႈ ၼႂ်းသူၼ် ပီႈၼွင်ႉတႆးမႃး။ (‘‘မ’’ႁႃႈတူဝ်ၼႆႉ ပဵၼ်ၶေႃႈၵႂၢမ်း ၶူင်ဢွၵ်ႇ တီႈၶူးသွၼ်လူင် လုင်းၸၢႆးဢွင်ႇထုၼ်းယဝ်ႉ)
ႁပ်ႉသူး ၸဝ်ႈသိူဝ်ၶၢၼ်ႇၾႃႉ[မူၼ်ႉမႄး | မႄးထတ်းငဝ်ႈငႃႇ]
မိူဝ်ႈပီတႆး 2098 ဝၼ်းပီမ်ႂႇတႆး၊ ၶရိတ်ႉ (2003) ၼၼ်ႉ ၵေႃလိၵ်ႈလၢႆးလႄႈ ၽိင်ႈငႄႈတႆး တူင်ႇဝဵင်းမူႇၸႄႈ ယိုၼ်ႈၼွပ်ႇပၼ် ‘‘သူးၸဝ်ႈသိူဝ်ၶၢၼ်ႇၾႃႉ’’ တမ်ႈတီႈ လုင်းၸၢႆးဢွင်ႇထုၼ်း ၵေႃႉပဵၼ် ၽူႈၶတ်းၸ်ႂပွင်သၢင်ႈ ၼႃႈၵၢၼ် လိၵ်ႈတႆးႁႂ်ႈၶိုၼ်ႈယ်ႂႇလိူဝ်တွၼ်း ဢိၵ်ႇ ၼႃႈၵၢၼ် ၵဵပ်းႁွမ်တွမ်ႁႃ လွင်ႈငိူၼ်ႈပိုၼ်းတႆး ယႃႇႁႂ်ႈႁူင်ႈႁၢႆ၊ ႁႂ်ႈၵူၼ်းၶိူဝ်းၼႂ်းလုမ်ႈၾႃႉၵမ်ႇၽႃႇ ႁူႉထိုင်တႆးၼၼ်ႉယဝ်ႉ။
လွင်ႈလီယိူင်ႈ တမ်ႈတီႈ လုင်းၸၢႆးဢွင်ႇထုၼ်း[မူၼ်ႉမႄး | မႄးထတ်းငဝ်ႈငႃႇ]
- ပုၼ်ႈတႃႇ ၵၢၼ်ၵူၼ်းၼမ်⁄ၵၢၼ်ၸိူဝ်ႉၸၢတ်ႈ တူဝ်ႈတၼ်း တူင်ႉတိုၼ်ႇ တိုတ်ႉတၢႆးတႃႇသေႇ
- မေႃလိၵ်ႈပိူၼ်ႈ ၵႂၢမ်းပိူၼ်ႈ တၢၼ်ႇႁိုဝ်ၵေႃႈ တိုၼ်းဝႆႉၼမ်ႉၼၵ်း ၼိူဝ်လိၵ်ႈလၢႆးလႄႈ ၵႂၢမ်းၸဝ်ႈၵဝ်ႇ ပဵၼ်ပိူင်လူင်ၵူၺ်း။
- ပိူၼ်ႈၶ်ႂႈဝႃႈ တႆးလီလီ ဢမ်ႇလီလီ မၼ်းၸဝ်ႈၼႆႉ တိုၼ်းဢမ်ႇသႄႉၼႄးတႆးသေပွၵ်ႈ။
- မၼ်းၸဝ်ႈ ဢမ်ႇမုင်ႈမွင်းဝႃႈ ‘‘တႆးတေၸွႆႈထႅမ်သင်ၵဝ်ၼေႃး’’ၼႆသေပွၵ်ႈ။ မၼ်းၵူၺ်း ဝူၼ်ႉဝႃႈ ‘‘ၵဝ်တေလႆႈ ၸွႆႈထႅမ်သင်ပၼ်တႆး’’ၼႆၵူၺ်း။
- ႁဵတ်းၵၢၼ်ဢၼ်လႂ်သေဢမ်ႇဝႃႈ တိုၼ်းဢဝ် ၸ်ႂၽင်ဝႆႉၼႂ်းၼႃႈၵၢၼ် တင်းပိုၵ်းသေ ဝူၼ်ႉ⁄ႁဵတ်း⁄ဢွၼ်ႁူဝ်ၵႂႃႇယူႇ။ (ၵွပ်ႈသင်လႄႈဝႃႈၼႆၼႆၸိုင် … မိူဝ်ႈဝၢႆးသေ 8.8.88 ပႅတ်ႇသီႇတူဝ် ပဵၼ်ယဝ်ႉၵႂႃႇ ၸုမ်းပႃႇတီ မသလ ပုတ်းပင်းၵႂႃႇၼၼ်ႉ လုင်းၸၢႆးဢွင်ႇထုၼ်းလႄႈ ပႃႈသြႃႇမၼၢင်းၼုမ်ႇၼႆႉ ဢမ်ႇမီးႁိူၼ်း တႃႇတေ ၵႂႃႇယူႇ။ ယွၼ်ႉပိူဝ်ႈ ပႃႈသြႃႇမၼၢင်းၼုမ်ႇၵေႃႈ ၵုမ်ႇႁဵတ်းၵၢၼ်မေႃသွၼ်၊ လုင်းၸၢႆးဢွင်ႇထုၼ်းၵေႃႈ ၵုမ်ႇႁဵတ်း ၵၢၼ်ဝၢၼ်ႈမိူင်း ၵၢၼ်ၵူၼ်းၼမ်ယူႇၵူၺ်းလႄႈ ၶႃဢမ်ႇလႆႈႁႃသိုဝ်ႉႁိူၼ်းဝႆႉ၊ ထိုင်မႃး ၵမ်းၼၼ်ႉ လုင်းၸၢႆးဢွင်ႇထုၼ်း ၸင်ႇတူၵ်းၸ်ႂဝႃႈ ‘‘ႁႃႉ ၵဝ်ၼႆႉ ဢမ်ႇမီးႁိူၼ်း တီႈယူႇလူင်ၼႆႉ’’ၼႆယဝ်ႉ။ ၶုၼ်မိူင်းၵေႃႈ လႅၵ်ႈလၢႆႈမႃးယဝ်ႉလႄႈ ႁိူၼ်းၽူႈပွင်ၵၢၼ်ၶုၼ် ဢၼ်ၶႃၽူဝ်မေး ယူႇဝႆႉၼၼ်ႉ ပိူၼ်ႈမႃး လိုပ်ႈၶႃလူင်းႁိူၼ်းယဝ်ႉ။ ၵူၺ်းၵႃႈ လုင်းၸၢႆးဢွင်ႇထုၼ်း ၶိုၼ်းယွၼ်းတၢင်းၸွႆႈထႅမ် ၵူၼ်းလူင်ၶဝ်သေ မွၵ်ႇလၢတ်ႈၼႄ လွင်ႈဝႃႈ ၶႃသွင်ပူႇဢွၵ်ႇ ပႆႇမီးႁိူၼ်းၶေႃၶေႃ ႁႂ်ႈလႆႈသိုပ်ႇယွၼ်းယူႇဝႆႉ ၸူဝ်ႈၵႅပ်ႉၼႆလႄႈ ၵူၼ်းလူင် ၸုမ်းသိုၵ်းမၢၼ်ႈၶဝ် ႁူႉပွင်ႇ ၼမ်ႉၸ်ႂမၼ်းသေ ဝၢႆးမႃး ၸင်ႇပၼ်ဢွင်ႈလိၼ် တီႈသုဝၼ်ႇၼၼၼ်ႉယဝ်ႉ)
(6) ၵႂႃႇႁၼ် ဝၢၼ်ႈမိူင်းပိူၼ်ႈ ၶိုၼ်ႈယ်ႂႇမ်ႂႇသုင်မႃး တၢၼ်ႇႁိုဝ်ၵေႃႈယဝ်ႉ လုင်းၸႆၢးဢွင်ႇထုၼ်းၼႆႉ ဢမ်ႇထၢင်ႇလဵၵ်ႉ မိူင်းၸဝ်ႈၵဝ်ႇ။ (မိူဝ်ႈမၼ်းၸဝ်ႈ ၵႂႃႇႁဵၼ်းလိၵ်ႈ ၼွၵ်ႈမိူင်းမႃးသေ ၶိုၼ်းၽႅဝ်မႃး မိူင်းတႆးၼၼ်ႉ ပီႈၼွင်ႉတႆးဢွၼ်ၵၼ် ထၢမ်မၼ်း လွင်ႈဝၢၼ်ႈမိူင်းပိူၼ်ႈ ၶိုၼ်ႈယ်ႂႇ ပဵၼ်ႁိုဝ် ပဵၼ်ႁႃၼႆယူႇ။ မၼ်းၵေႃႈ ပႅင်ႈၼင်ႇမၼ်းတႆၢးၶိုတ်းၼၼ်ႉ လၢတ်ႈၼႄၵႂႃႇယဝ်ႉ။ ပိူၼ်ႈသမ်ႉထၢမ်ဝႃႈ ‘‘လွင်ႈယူႇသဝ်း တႆးႁဝ်း တေၶိုၼ်ႈယ်ႂႇ မိူဝ်ႈလ်ႂၶႃႈလႃႇ?’’ၼႆလႄႈ လုင်းၸႆၢးဢွင်ႇထုၼ်း တွပ်ႇပၼ်ဝႃႈ ‘‘မိူဝ်ႈလ်ႂ ထၢင်ၶီႈ၊ တီႈၵိၼ်ၶဝ်ႈ၊ ၼမ်ႉမေႃႇ မီးၼ်ႂးႁိူၼ်းႁဝ်းၵေႃႈ လွင်ႈယူႇသဝ်းႁဝ်း တေၶိုၼ်ႈယ်ႂႇ မိူဝ်ႈၼၼ်ႉယူႇ’’ၼႆယဝ်ႉ။ ၵူၼ်းမိူဝ်ႈပၢၼ်ၼၼ်ႉ ဢမ်ႇႁူႉပွင်ႇ ၶေႃႈတွပ်ႇမၼ်းလႄႈ ဢွၼ်ၵၼ် ပွင်ႉဝႃႈ ‘‘မဵဝ်းပိူၼ်ႈၵေႃႈ ဢမ်ႇၸ်ႂႈ ထၢင်ႇၶီႈဢၼ်ဝႃႈၼၼ်ႉ တေႁဵတ်းႁိုဝ် မႃးမီးၼ်ႂးႁိူၼ်း၊ ပေႃးထၢင်ၶီႈ မႃးမီးၼ်ႂးႁိူၼ်း မဵၼ်ပေႃးတၢၼ်ႇၼၼ်ႉ တေႁဵတ်းႁိုဝ် ၵိၼ်ၶဝ်ႈလႆႈ … လူဝ်ႇႁၢၵ်ႈဢူဝ်ႉဢူဝ်ႉၵူၺ်းဢိူဝ်ႈ… ဢႆၢႈၼႆႉ ယွင်ႇယဝ်ႉယူဝ်ႉ’’ၼႆၵေႃႈ ပိူၼ်ႈယၢမ်ႈ ဝႃႈတီႈမၼ်းၸဝ်ႈမႃးယဝ်ႉ။ ၵူၺ်းၵႃႈ မၼ်းၸဝ်ႈ ဢမ်ႇၽိတ်းၸ်ႂ မၼ်းပွင်ႇၸ်ႂဝႃႈ ဝႆၢးၼႆႉ ၶဝ်တေႁူႉမႃးယူႇၼႆယဝ်ႉ။ တူၺ်းလႄႈ ၵၢပ်ႈပၢၼ်ယၢမ်းလဵဝ် ပိူၼ်ႈမေႃႁဵတ်း ထၢင်ၶီႈၼမ်ႉယဝ်ႉလႄႈ ထၢင်ၶီႈ မႃးမီးၼ်ႂးႁိူၼ်းယဝ်ႉလူး။ တီႈဢၢပ်ႇၼမ်ႉၵေႃႈ မီးၼ်ႂးႁိူၼ်း၊ တီႈၵိၼ်ေၵႃႈ တေႃႈၼင်ႇၼၼ်ယဝ်ႉ ဢမ်ႇၸ်ႂႈႁႃႉ။ လွင်ႈသင်သေဢမ်ႇဝႃႈ ၵိုင်ႉၵၢင်ႉ လၢတ်ႈထဵင်ပိူၼ်ႈ တႃမီႇတႃၵၢၼ်ႉၼၼ်ႉ တေၽိတ်းမေႃးၵၼ်သေ တေဢမ်ႇၶဝ်ႈၵီးၵၼ်ၵူၺ်း။ လုင်းၸႆၢးဢွင်ႇထုၼ်းတႄႉ ပိူင်ၽၢင် ယူႇသဝ်ၸိူင်ႉၼႆ မၼ်းၵႂႃႇႁၼ်ၼွၵ်ႈမိူင်းမႃးယဝ်ႉလႄႈ ယုမ်ႉယုမ်ႉၶူဝ်ၶူဝ်သေ ဢမ်ႇထဵင်ပိူၼ်ႈ ဢမ်ႇထၢင်ႇလဵၵ်ႉပိူၼ်ႈ ဝႆႉၸ်ႂဝႃႈ ထႅင်ႈသိပ်းပီယၢဝ်း သၢဝ်းပီႁိုင် သူတေႁူႉထိုင်ၵၼ်ယူႇ … ၼႆၵူၺ်း။ မၢင်ၸိူဝ်း ၵႂႃႇႁၼ်ၼွၵ်ႈမိူင်း ၶိုၼ်ႈယ်ႂႇသေ ဢမ်ႇၸ်ႂႈတီႈလၢတ်ႈၵေႃႈ မႃးလၢတ်ႈသမ်ႇမႅၼ်တေႃႇ ၵူၼ်းမိူင်းႁူၺ်ႈမိူင်းလွႆႁဝ်းၵေႃႈ မီးတင်းၼမ်။ ႁဝ်းလၢတ်ႈ မႅၼ်ႈယူႇသေတႃႉ တၵ်းတေလႆႈတူၺ်း သႆၢငၢႆၵူၼ်းထွမ်ႇဢဝ်မၼ်းယူႇ။ ဝၢၼ်ႇၶဝ်ႈ ၵူၼ်းလူင်ၼၼ်ႉ ၵႂႃႇပၼ်လုၵ်ႈဢွၼ်ႇလႅင် ၵိၼ်ၸိုင် ႁိုဝ်တေၵႂႃႇ သ်ႂႇလႆႈၼ်ႂးတွင်ႉလုၵ်ႉဢွၼ်ႇလႅင်တင်းသဵင်ႈ။ ပွၵ်ႈၼိုင်ႈ တႆးၵေႃႉ ၽူႈတႅမ်ႈလိၵ်ႈ ၵႂႃႇၽႅဝ်ၼွၵ်ႈမိူင်းမႃးသေ ၶိုၼ်းမႃး ဢုပ်ႇၼႄ ပီႈၼွင်ႉမၼ်း တီႈဝၢၼ်ႈၼွၵ်ႈ လွင်ႈဝႃႈ ဝၢၼ်ႈမိူင်းပိူၼ်ႈ ၶိုၼ်ႈယ်ႂႇမ်ႂႇသုင်ၼႃႇၼႃႇ။ တေႃႈၵႃႈ ႁူတ်းယႃႈယႃၶႃႈမႅင်းၵူၺ်းၵေႃႈ ပိူၼ်ႈဢဝ် ႁိူဝ်းမိၼ်သေ ႁူတ်းဢဝ်ဢိူဝ်ႈ … ၼႆယဝ်ႉ။ ၵမ်းၼၼ်ႉ လုင်းမၼ်းၸင်ႇၶိုၼ်းဝႃႈ ‘‘ဢႃႉ ဢမ်ႇပဵၼ်လႆႈယူဝ်ႉ … တီႈဝၢၼ်ႈႁဝ်းၼႆႉတႄႉ ႁိုင်ႁိုင် ၸင်ႇတေႁၼ် ႁိူၼ်းမိၼ် မိၼ်ၶၢမ်ႈမႃး ၼိုင်ႈပွၵ်ႈၵူၺ်း’’ၼႆယဝ်ႉ။ ၶ်ႂႈဝႃႈ ၶႅပ်းတိၼ်သူၼ်ႈသုင် ႁၢင်ႈလီ ဢၼ်တိုဝ်းၼ်ႂးဝဵင်းၼၼ်ႉ မႃးတိုဝ်းဝၢၼ်ႈၼွၵ်ႈသေ တဝ်ဢုင် ဢမ်ႇလႆႈၼႆၼၼ်ႉယဝ်ႉ။
(6) လုင်းၸႆၢးဢွင်ႇထုၼ်းၼႆႉ မေႃႁဵတ်းၵၢၼ် ၸွမ်းသႆၢငႆၢ ဢၼ်ပဵၼ်လႆႈၼၼ်ႉယဝ်ႉ။ ၵူၼ်းႁဝ်းၼႆႉ ၵၢင်ၸ်ႂ ဢၼ်ၶ်ႂႈပဵၼ် မီးတင်းၼမ်ယူႇ။ ပေႃးၸုၼ်းၸႂ်တႄႉ တူဝ်ၸဝ်ႈၵဝ်ႇ ၶ်ႂႈပဵၼ် ၶုၼ်ၸၵျဝေတးလူင်ၵွၼ်ႇယဝ်ႉ။ ၵူၺ်းၵႃႈ မၢင်ပိူင်မၢင်လွင်ႈၼႆႉ သႆၢငႆၢမၼ်း ဢမ်ႇပၼ် တႃႇတေႁဵတ်းလႆႈ။ မၼ်းၸဝ်ႈၼႆႉ ၵိၼ်ၶဝ်ႈပိူၼ်ႈသေ ႁဵတ်းၵၢၼ်ပိူၼ်ႈ ဢၼ်လဵဝ်ၵူၺ်းဢမ်ႇၸ်ႂႈ။ ၵိၼ်ၶဝ်ႈပိူၼ်ႈ ၵိၼ်ငိုၼ်းလိူၼ်ပိူၼ်ႈသေ ႁဵတ်းပႃးၵၢၼ် ပုၼ်ႈတႃႇၸိူဝ်ႉၶိူဝ်း ဝၢၼ်ႈမိူင်းၸဝ်ႈၵဝ်ႇယဝ်ႉ။ မၼ်းၸဝ်ႈယၢမ်ႈဝႃႈ ‘‘ႁဝ်းလူဝ်ႇ မေႃႁဵတ်းၵေႃႉမႅဝ်းဢိူဝ်ႈ … မႅဝ်းၼႆႉ ပေႃးဢမ်ႇမေႃႁဵတ်းၵေႃႉၶဝ်ၼႆ ယၢပ်ႇတႄႉယဝ်ႉ။ ပေႃးၸၼ်ၵွင်ႇၵေႃႈမၼ်း မၼ်းသမ်ႉ ၶႅင်ၶေႃးဝႆႉ၊ ပေႃးတဵၵ်း ၵွင်းလင်မၼ်း မၼ်းသမ်ႉ ၵွင်ႇၶိုၼ်ႈ၊ ပေႃးၸၼ်ႁၢင်မၼ်း မၼ်းသမ်ႉ ၵႂႃႇတၢင်းၼႃႈ၊ ပေႃးၸၼ်ၶေႃးမၼ်း မၼ်းသမ်ႉ ႁူၼ်လင်၊ ပေႃးၸၼ်ပုမ်မၼ်း မၼ်းသမ်ႉ ယေႃႈၶိုၼ်ႈ၊ ပေႃးၸၼ်တိၼ် ၸၼ်မိုဝ်းမၼ်း မၼ်းသမ်ႉ ဢမ်ႇၸွမ်းႁဝ်း။ ၵွပ်ႈၼႆ တႃႇတေမေႃႁဵတ်းၵေႃႉမႅဝ်းၼၼ်ႉ ႁဝ်းလူဝ်ႇလႆႈ လုပ်ႈႁူဝ်မၼ်းလူင်း လူင်းတေႃႇ ထိုင်ႁၢင်မၼ်းဢိူဝ်ႈ။ ပေႃးမေႃလုပ်ႈႁူဝ်မၼ်းၼႆ တူပ်းႁူဝ်မၼ်းၵေႃႈ လႆႈယဝ်ႉ။ ပေႃးမေႃ ယႆၢးပၼ် ၵၢင်းမုၼ်းၸိုင် ႁႂ်ႈမၼ်း ႁႅၼ်တူၺ်းႁဝ်း ၵေႃႈပဵၼ်ယဝ်ႉ။ ပေႃးမေႃလုပ်ႈပၼ် တွင်ႉမၼ်းၸိုင် ႁႂ်ႈမၼ်း ႁႂ်ႈမၼ်းၵူင်ႇၵွင်းလင်ပၼ်ႁဝ်းၵေႃႈ လႆႈယဝ်ႉ။ ပေႃးမေႃ လုပ်ႈသေၼဵၵ်းပၼ် ဢႅင်ႈမၼ်းၸိုင် ႁႂ်ႈမၼ်း ၶိတ်းၵူၼ်ႈပၼ်ႁဝ်းၵေႃႈ လႆႈယဝ်ႉ။ ပေႃးႁဝ်း ၶ်ႂႈႁႂ်ႈမၼ်း မႃးၸူးႁဝ်းၸိုင် ဢဝ်ဢၼ် ၶႅဝ်းၼႄပၼ်မၼ်းသေ ႁွင်ႉဢဝ်လႆႈငႆၢႈငႆၢႈယဝ်ႉ။ ႁဝ်းလူဝ်ႇလႆႈဢဝ်မႅဝ်းသေ ၵႅတ်ႇၶႄၽေးၶဵၼ်ၼူ ဢၼ်ၸၢင်ႈမႃးယႃႉၶူဝ်းႁဝ်းၼၼ်ႉယူႇ။ ပေႃးႁဝ်း မီးဝႆႉ မႅဝ်းလူင် ၼႆၸိုင် ၼူဢွၼ်ႇၸိူဝ်းၼၼ်ႉ ဢမ်ႁတ်းမႃး ယႃႉၶူဝ်းႁဝ်း’’ ၼႆႉတႄႉ ပဵၼ်ၶေႃႈၵႂၢမ်း မၼ်းၸဝ်ႈ ၵႆႉယၢမ်ႈလၢတ်ႈ။ ႁၼ်ထိုင်ဝႃႈ ႁဝ်းလူဝ်ႇလႆႈ မေႃႁဵတ်းၵၢၼ် ၸွမ်းသႆၢငႆၢ ဢၼ်ပဵၼ်လႆႈ ဢၼ်ႁဵတ်းလႆႈ ၸိူင်ႉၼင်ႇ မၼ်းၸဝ်ႈ။ လွင်ႈဢိင်ၶုၼ် ဢိင်မုၼ်ေသ ႁဵတ်းၵၢၼ်ၼၼ်ႉၵေႃႈ မၼ်းၸဝ်ႈ ပွင်ႇၸ်ႂ လွၵ်းလႆၢးမၼ်းသေ ႁဵတ်းၵၢၼ်ၵႂႃႇတႄႉတႄႉ။
မိူဝ်ႈႁဵတ်း ပၢင်ၵုမ်လိၵ်ႈတႆး တီႈသီႇပေႃႉ၊ တူၼ်ႈတီး ၸိူဝ်းၼၼ်ႉ တင်းသင်ႇၶႃႇၸဝ်ႈၶဝ်သေ မေႃၶဝ်ႈဢွၵ်ႇ ဢုပ်ႇၵုမ်ၵၼ်မႃး ႁႂ်ႈပေႃးပဵၼ်ၵၢၼ်ယဝ်ႉ။
ၶေႃႈသင်ႇ ၶိုၵ်ႉလိုၵ်ႉ ပုၼ်ႈတႃႇ လုၵ်ႈလၢၼ်မိူဝ်းၼႃႈ[မူၼ်ႉမႄး | မႄးထတ်းငဝ်ႈငႃႇ]
‘‘လုၵ်ႈလၢၼ်ႁဝ်းၶဝ်တင်းသဵင်ႈ … တႆးႁဝ်း ယူႇသဝ်း ၼ်ႂးၵႄႈႁူၺ်ႈၵႄႈလွႆသေ သိုပ်ႇသႆၢၸ်ႂၸိူဝ်ႉၶိူဝ်းႁဝ်းမႃး ပီယၢဝ်း ၶၢဝ်းႁိုင် တေႃႇထိုင် ဢၢၼ်ႇႁူဝ်ႁဵင်ပီမၼ်းယဝ်ႉ။ တႆးႁဝ်း မိူဝ်းၼႃႈ တေလႆႈသိုပ်ႇ ယူႇၼ်ႂးၵႄႈၵၢင် ၵူၼ်းတၢင်ႇၸိူဝ်ႉ တၢင်ႇၶိူဝ်းသေ ႁႂ်ႈမီးတၢင်းႁူႉ တၢင်းၶတ်းၸ်ႂ သိုပ်ႇသႆၢၸ်ႂတႆး ႁႂ်ႈယိုၼ်းယၢဝ်းၵႂႃႇထႅင်ႈသေၵမ်း’’
သဵင်ႈၵၢမ်ႇသုတ်းမုၼ်[မူၼ်ႉမႄး | မႄးထတ်းငဝ်ႈငႃႇ]
25.9.2020 ၵၢင်ၼႂ် 5း30 မူင်း သဵင်ႈၵၢမ်ႇသုတ်းမုၼ် တမ်ႈတီႈ ႁူင်းယႃလူင်တႃႈၵုင်ႈ။ (ထူင်ၶဝ်ႈပွင်ႇ ႁၢၵ်ႈဢွၵ်ႇလိူတ်ႈသေ လုၵ်ႉတီႈႁိူၼ်း ဢၼ်မီးတီႈသုဝၼ်ႇၼသေ ဢဝ်ၵႂႃႇၶိုၼ်ႈႁူင်းယႃလူင်လႄႈ ၵႂႃႇသဵင်ႈတီႈႁူင်းယႃလူင် တႃႈၵုင်ႈ) ၽွင်းသဵင်ႈၵႂႃႇၼၼ်ႉ ၵိုတ်းဝႆႉ ၵေႃႉပဵၼ်မေး မေႃသွၼ်လူင် ပႃႈၼၢင်းၼုမ်ႇ၊ လုၵ်ႈယိင်းၼၢင်းႁွမ်ၼူၼ်း၊ လုၵ်ႈၸၢႆး ၸၢႆးသႅင်မိူင်း၊ လၢၼ် ၸၢႆးၽုင်းၶမ်း၊ ၸၢႆးသႅင်ဢုၺ်ႉ၊ ၸၢႆးၵွင်ၶမ်း၊ ၼႃႇၶျပၢတ်ႉၸၢႆး၊ ၼႃႇၶျပုၼ်းၸၢႆးလႄႈ ဢိၵ်ႇ လုၵ်ႈၶူၺ် လုၵ်ႈပႂ်ႉၸိူဝ်းၼႆႉယဝ်ႉ။ 29.9.2020 ၶၢပ်ႈတူဝ်တၢႆ သူင်ႇၵႂႃႇတီႈပႃႇၸႃႉယေႇဝူၺ်းသေ သၢင်းၵျူဝ်ႇၽႆးယဝ်ႉ။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ↑ Archive copy. Archived from the original on 2016-03-05။ Retrieved on 2015-07-26။
- ↑ ၽိုၼ်လိၵ်ႈယိုၼ်ႈမိုဝ်း ၵေႃလိၵ်ႈလၢႆးလႄႈၾိင်ႈငႄႈတႆး ဝဵင်းမူႇၸႄႈ၊ ပီ 2003
- ↑ လုင်းၸၢႆးဢွင်ႇထုၼ်း၊ ၶေႃႈၵဵပ်းႁွမ် ႁႅင်းသိူဝ်ၶႅင် တၢင်ႉယၢၼ်း


text:
ဢွမ်လူမ်း
ၵၢင်ႁၢဝ် ဢၼ်ႁဝ်းၶႃႈ ႁၼ်ယူႇၼႆႉ မၼ်းသုင်လိူဝ် လိၼ်ဢၼ်ႁဝ်းၶႃႈယဵပ်ႇယူႇၼႆႉ၊ မၼ်းၵႂၢင်ႈသေ ၼမ်ႉသမ်ႇမုတ်ႉတြႃႇ ဢၼ်ႁွပ်ႇဢုမ်ႈ ၵမ်ႇၽႃႇလူင်ၼႆႉယူႇ။ ၼႂ်းလေႃးၵလူင်ၼႆႉ တၢင်းႁူႉတၢင်းႁၼ်ၵေႃႈ မီးၼမ်တႄႉၼမ်ဝႃႈ။ ၵူၺ်းၵႃႈ ပႅင်ႈၼင်ႇ ဝၵ်ႉတၢဝ်းယိုၼ်းထိုင်လႆႈၼၼ်ႉ တေၶႆႈၼႄပၼ် ငဝ်ႈပိုၼ်ႉ ဢွမ်လူမ်းရေႇတီႇယူဝ်ႇ တႄႇပဵၼ်မႃး မိူဝ်ႈပီႁူဝ်ပၢၵ်ႇပၢႆပၢႆလႄႈ သၢႆငၢႆၶိုၼ်ႈသင်ႉ မိူဝ်ႈလဵဝ်ၼၼ်ႉၵွၼ်ႇ။
ငဝ်ႈပိုၼ်ႉတၢင်းၶိုၼ်ႈသင်ႉလူင် ၼႂ်းလုမ်ႈၽႃႉၼႆႉ တႄႇမႃး တီႈသွၵ်ႈႁႃႁၼ် ထၢတ်ႈၽႆးၽႃႉသေ သမ်ႉႁူႉ ၸႂ်ႉထၢတ်ႈၽႆးၽႃႉ ၼႂ်းၵၢင်ႁၢဝ်သေ မေႃႇပွႆႇသဵင် ၼႂ်းဢွမ်ႇလူမ်း(radio)မႃးၼၼ်ႉယဝ်ႉ လုၵ်ႉဢဝ်ၼၼ်ႉ မေႃႁဵတ်းမႃး ၽၢင်ၼၢမ်း(Rador)၊ ၾူၼ်း(Phone)၊ႁၢင်ႈသဵင်(TV) ၸၢၵ်ႈၼပ်း(Computer) သိုပ်ႇၼၼ်ႉ ၶိုၼ်းပဵၼ်မႃး လိၵ်ႈၽႆးၽႃႉ(email)၊ ၼႅင်ႈလူၵ်ႈ (internet) ၸိူဝ်းၼႆႉယူႇယဝ်ႉ။
မိူဝ်ႈပႆႇလၢတ်ႈၼႄ လွင်ႈဢွမ်လူမ်းၼႆႉ ထုၵ်ႇလီႁူႉ လွင်ႈဝၢႆႇယႃႇလႅတ်ႉ(wireless) ဢၼ်ပဵၼ် ၵဝ်ႉငဝ်ႈ ဢွမ်လူမ်းၼႆႉယူႇ။ တႃႇတေပဵၼ်မႃး လွင်ႈၸိူဝ်းၼႆႉတႄ့ မိူဝ်ႈပီၶရဵတ်ႈ(1873)ၼီႈၼၼ်ႉ ၽူႈမီးပိုၼ်ႉႁူႉပႆႇၺႃႇၽၢႆႇပၢႆးသၢႆ ʻʻမိတ်ႉသတိူဝ်ႇမႅၵ်ႉၵသွႆးʼʼ သေႃႉႁၼ်သၢႆႁႅင်းၽႆးၽႃႉၼၼ်ႉယဝ်ႉ။ ထိုင်မႃးမိူဝ်ႈပီ 1883 မိတ်ႉသတိုဝ်ႇၽိတ်ႉၸၵျႃႇရႄႇ သေႃႉႁႃႁၼ် သၢႆႁႅင်းၸၼ်ၽႆးၽႃႉ ၼႂ်းၵၢင်ႁၢဝ်ယူႇယဝ်ႉ၊ မိူဝ်ပီ 1896 ၼီႈၼၼ်ႉတႄႉ ၵေႃႉပဵၼ်ʻမိတ်ႉသတိူဝ်ႇ မႃႇၵူဝ်ႇၼီႇʼ ၵူၼ်းၸၢဝ်းၶိူဝ်းမိူင်းဢီႇတလီႇ ၶူင်ႁဵတ်းဢွၵ်ႇလႆႈၶိူင်ႉၸႂ်ႉ ဝၢႆႇယႃႇလႅတ်ႉသေ လႆႈၶၢဝ်ႇလိုဝ်း ၵႂႃႇဝႃႈ ပဵၼ်ၵေႃႉႁဵတ်းဢွၵ်ႇ ၶိူင်ႈပွင်ႇၶၢဝ်ႇ ဢွၼ်တၢင်းသုတ်းပိူၼ်ႈၼႆယူႇယဝ်ႉ။ "မိတ်ႉသတိူဝ်ႇ မႃႇၵူဝ်ႇၼီႇ"ၼႆႉ မိူဝ်ႈပီ1899 ၼီႈၼၼ်ႉ ၶူင်ဢွၵ်ႇႁဵတ်းပဵၼ်ၸၢၵ်ႈဝၢႆႇယႃႇလႅတ်ႉ သွင်ဢၼ်သေ ၵပ်းသိုပ်ႇတိတ်းတေႃႇ ပွင်ႇၶၢဝ်ႇလႆႈ ၵူႈလွင်ႈလွင်ႈသေဢမ်ႇၵႃး ၵႅတ်ႇၶႄလႆႈပႃး ႁိူဝ်းသၢင်းၽေႃးလူင် ဢၼ်ၸူမ်ၼမ်ႉလမ်းၼိုင်ႈ ဢွၼ်တၢင်းသုတ်းပိူၼ်ႈၼႂ်းလူၵ်ႈၼႆႉယူႇယဝ်ႉ။ လိူဝ်ၼၼ်ႉဢမ်ႇၵႃး ပဵၼ်ၶိူင်ႈၸႂ်ႉတိုဝ်းလီ ၼႂ်းသိုၵ်းၵမ်ႇၽႃႇၼၼ်ႉ မႃးယူႇယဝ်ႉ။ ထိုင်မႃးမိူဝ်ႈပီ 1911ၼီႈ လိူၼ်တီႇသိမ်ႇပိူဝ်ႇ (2) ဝၼ်းၼၼ်ႉ ပွင်ႇၶၢဝ်ႇ ၶၢမ်ႈလႆႈ ၼမ်ႉသမ်ႇမုတ်ႇတရႃႇ ဢတ်ႉတလၼ်ႇတိတ်ႉသေ တိတ်းတေႃႇၸူး မိူင်းဢမေႇရိၵၢၼ်ႇ တီႈၵႆလိူဝ်သုတ်း လႄႈ ၶၢဝ်ႇမၼ်း လိုဝ်းႁူင်ၵႂႃႇတင်းၵမ်ႇၽႃႇ ဢွၼ်တင်းသုတ်းပိူၼ်ႈ ထႅင်ႈၵမ်းၼိုင်ႈယူႇယဝ်ႉ။
လၢႆးပဵၼ်မႃးဢွမ်လူမ်း[မူၼ်ႉမႄး | မႄးထတ်းငဝ်ႈငႃႇ]
ဢၼ်ၵႂၢမ်းတႆးႁဝ်းဝႃႈ ဢွမ်လူမ်း ဢၼ်ဝႃႈၼၼ်ႉ ႁၢင်ႈသၢင်ႇထုၵ်ႇလူဝ်လူဝ်ယူႇ။ ၵူၺ်းၵႃႈ တီႈတႄ့မၼ်း သဵင်မႃးၸွမ်းလူမ်းဢမ်ႇၸိုဝ်ႈ။ သဵင်ဢၼ်လုၵ်ႉ တီႈႁူင်းပွႆႇသဵင်မႃးၼၼ်ႉ လႅၵ်ႈပဵၼ်ထၢတ်ႈ လႆၶဝ်ႈၵႂႃႇ ၼႂ်းထၢတ်ႈၽႆးၽႃႉယဝ်ႉ ဢဝ်ၶိူင်ႈၸၢၵ်ႈ တီႉဢဝ်ထၢတ်ႈၽႆးၽႃႉၼၼ်ႉသေ လႅၵ်ႈဢွၵ်ႇပဵၼ်သဵင်မိူၼ် ၵဝ်ႇၶိုၼ်းၼၼ်ႉယူႇ။ မိူဝ်ႈဝႃႇယႃႇလႅတ်ႉ တႄႇပဵၼ်မႃးၼၼ်ႉ တေလႆႈဝႃႈ ၵမ်ႇၽႃႇလႅၵ်ႈလၢႆႈပၢၼ်မၼ်း ၵႂႃႇပၢၼ်ၼိုင်ႈသေတႃႉ တေႃႉတႄႉ သူင်ႇၶၢဝ်ႇလႆႈ တႃႇမၵ်းမၼ်ႈ လွင်ႈပဵၼ်လွင်ႈလု ၶၢဝ်လီၶၢဝ်ႇၸႃႉၵူၺ်းလႄႈ တေလႆႈဝႃႈ ဢမ်ႇပေႃးပိူင်ႈသင်ၵၼ်တၢင်းလၢႆးသူင်ႇၶၢဝ်ႇ သၢႆလဵၵ်း(Telegrapher) ၼၼ်ႉၼင်ႇၵဝ်ႇ။
တေႃႇပေႃးထိုင် ပီ 1918 ၼီႈၵေႃႈ ပႆႇပႃႈလႆႈငိၼ်းၶၢဝ်ႇၼွၵ်ႈမိူင်းၼႂ်းမိူင်း ၽဵင်းၵႂၢမ်း ဢၼ်ဢွၵ်ႇမႃး တီႈရေႇတီႇယူဝ်ႇၼၼ်ႉၵွၼ်ႇၼႆယဝ်ႉ၊ တႄႇဢဝ်တီႈၶိူင်ႈၸၢၵ်ႈ ဝႃႇယႃႇလႅတ်ႉသေ ၸင်ႇသိုပ်ႇႁဵတ်းဢွၵ်ႇပဵၼ်မႃး ရေႇတီႇယူဝ်ႇ ယူႇယဝ်ႉ။ တႃႇတေပဵၼ်မႃး ရေႇတီႇယူဝ်ႇၼၼ်ႉ ဢွၼ်တၢင်း သုတ်း လႆႈၶူင်ႁဵတ်းဢွၵ်ႇမႃး လွတ်ႇႁၢင်ႉလူမ်း ʻဝႅတ်ႉၵျူႇဢႅမ်ႇၵျူႇʼလႄႈ ဢွမ်လၢတ်ႈၵႂၢမ်း ʻမၢႆႇၵရူဝ်ႇၽူင်းʼယူႇယဝ်ႉ။ ဢွမ်လၢတ်ႈၵႂၢမ်း မၢႆႇၵရူဝ်ႇၽူင်းတႄ့ ၸႂ်ႉတိုဝ်း တႃႇလၢတ်ႈၵႂၢမ်းသႂ်ႇသေ လွတ်ႇႁၢင်ႉလူမ်း ဝႅၵ်ႉၵျူႇဢႅမ်ႇၵျူႇတႄ့ ၸႂ်ႉတိုဝ်းတႃႇ ပွႆႇဢွၵ်ႇပဵၼ်သဵင်လႄႈ တီႉဢဝ်သဵင်ဢၼ် မၢႆႇၶရူဝ်ႇၽူင်း သူင်ႇမႃးၼၼ်ႉယူႇ။ ဢိင်ဢဝ်ၶိူင်ႈသွင်ဢၼ်ၼႆႉ ႁူမ်ႈၵၼ်ၸႂ်ႉတိုဝ်းသေ ၸင်ႇဢွၵ်ႇပဵၼ်ၸၢၵ်ႈဢွမ်လူမ်း"ရေႇတီႇယူဝ်ႇ" ယူႇယဝ်ႉ။ မိူဝ်ႈပီ 1904 ၼီႈၼၼ်ႉ ၽူႈမီးပိုၼ်ႉႁူႉပႆႇၺႃႇ "မိတ်ႉသတိူဝ်ႇ ၵျွၼ်းဢီမ်ႇဝရူဝ်ႇၽလိင်းမိၼ်း" ၵူၼ်းၸၢဝ်းၶိူဝ်းဢင်းၵိတ်း ၶူင်ႁဵတ်းဢွၵ်ႇ ၶိူင်ႈလွတ်ႇႁၢင်ႉလူမ်းၼၼ်ႉသေ ၵေႃႉပဵၼ်ၵူၼ်းၸၢဝ်းၶိူဝ်းဢမေႇရိၵၢၼ်ႇ "မိတ်ႉသတိူဝ်ႇ လီတႃႇၽေႃႉရႅတ်ႉ" ၶိုၼ်းမႄးလိုမ်ႉမႄးႁဵတ်းႁႂ်ႈလီလိူဝ် ၶိုၼ်ႈသၢင်ႉမႃးယူႇယဝ်ႉ။
ၽွင်းယၢမ်းၼၼ်ႉ "မၢႆႇၶရူဝ်ႇၽူင်း" ၵေႃႈ ၶိုၼ်ႈသၢင်ႉဝႆႉႁင်းမၼ်းယဝ်ႉလႄႈ ပီ 1908 ၼၼ်ႉ လုၵ်ႉတီႈဝဵင်းရေႃးမသေ ၸႂ်ႉတိုဝ်းဢွမ်လူမ်း လၢတ်ႈၵႂၢမ်းတေႃႇ ၵုၼ်ၸိတ်ႉၸလီႇလႆႈယူႇယဝ်ႉ။ မိုဝ်ႉဝၼ်းတဵမ်ယဝ်ႉ လၢႆႈၶၢႆႉၸူးလိူၼ်၊ မိုဝ်ႉလိူၼ်တဵမ်ယဝ်ႉ လၢႆႈၶၢႆႉၸူးပီ ဢွၵ်းလီၵူၼ်းႁဝ်းၶူင်ဢွၵ်ႇ ၸၢၵ်ႈဢွမ်ႇလူမ်းၵေႃႈ ဢမ်ႇယင်ႉဢမ်ႇလိုဝ်ႈ ၶိုၼ်ႈသင်ႉမႃးၸွမ်းဝၼ်းလိူၼ်ပီယူႇ ၵူႈမိုဝ်ႉၵူႈဝၼ်းလႄႈ ထိုင်မႃး မိူဝ်ႈပီ 1915 ၼီႈၼၼ်ႉ မေႃၸႂ်ႉလွတ်ႇႁၢင်ႉလူမ်း မွၵ်ႈ 300 ဢၼ် ႁူမ်ႈၵၼ်သေ ၸႂ်ႉတိုဝ်းဢွမ်လူမ်း သူင်ႇၶၢဝ်ႇလႆႈ ၶၢဝ်းတၢင်းၵႆ မွၵ်ႈ 3000 လၵ်းယူႇယဝ်ႉ။ ၽွင်းယၢမ်းတေႃႈလဵဝ်တႄ့ ဝၢၼ်ႈမိူင်းၶိုၼ်ႈသၢင်ႉၶဝ် ပေႃးၶႂ်ႈမီးႁူင်းပွႆႇသဵင် ၵူႈဝဵင်းဝဵင်းသေ ႁူင်းပွႆႇသဵင် ၼႂ်းၵမ်ႇၽႃႇၼႆႉ ဢၢၼ်ႇၼပ်ႉ ပေႃးဢမ်ႇမူတ်းသဵင်ႈလႆႈယဝ်ႉ။ ၵၢပ်ႈပၢၼ်ႈဢွမ်လူမ်းၵေႃႈ ပေႃးၶႂ်ႈမူတ်းၵၢပ်ႈ မၼ်းၵႂႃႇသေ ဢွၼ်ၵၼ်တူၺ်းထီးဝီး (ႁၢင်ႈသဵင်) ၸႂ်ႉတိုဝ်းၽူၼ်း ၵပ်းသိုပ်ႇတိတ်းတေႃႇ ပွင်ႇၶၢဝ်ႇလူၺ်ႈဢီး မေးလ်(လိၵ်ႈၽႆးၽႃႉ)၊ ဢိၼ်ႇတႃႇၼႅတ်ႉ(ၼႅင်ႈလူၵ်ႈ) သေ ႁူႉလႆႈၶၢဝ်ႇၶိုတ်းမိုဝ်ႉၶိုတ်းယၢမ်း ဢဝ်ၵၢမ်ႇၽႃႇလူင်ၼႆ့ ႁဵတ်းပဵၼ် မိူၼ်ၼင်ႇဝၢၼ်ႈဢွၼ်ႇၵူၺ်းသေတႃႉမိုင်းလႂ်သေဢမ်ႇဝႃႈ လွင်ႈပွႆႇသဵင်ဢွမ်လူမ်းၼႆႉၵေႃႈ ဢမ်ႇၽႃႈလႆႈ ၼင်ႇၵဝ်ႇ။ မိူၼ်ၸိူင်ႉၼင်ႇ မိူင်းဢမေႇရိၵၢၼ်ႇ ၼႆၵေႃႈ ၸွမ်ပွင်ၸိုင်ႈ(သမတ)မိူင်းၶဝ် မီးၶပ်းမၢႆ တႃႇလၢတ်ႈၵႂၢမ်း ၼႂ်းဢွမ်ႇလူမ်း ၵူႈဝူင်ႈလႂ်၊ ၸွမ်ၽွင်းလူင် မိူင်းထႆးၵေႃႈ မီးၶပ်းမၢႆ တႃႇလၢတ်ႈၵႂၢမ်း ၵူႈဝၼ်းသဝ်ယူႇ။
ဝၼ်ႈမိူင်းပိူၼ်ႈတႄႉ ၶိုၼ်ႈယႂ်ႇမႃးယူႇတိၵ်းတိၵ်း ၵၢၼ်ပွႆႇသဵင်ၵေႃႈ ပိူၼ်ႈဢမ်ႇပွႆႇၽႃႈ။ ၼႂ်းၸိူဝ်ႉၶိူဝ်းႁဝ်းၶႃႈသမ်ႉ ၸိူဝ်းဢၼ်ဢမ်ႇၶဝ်ႈၸႂ် ဢမ်ႇႁူႉတေလႆႈထွမ် ဢွမ်လူမ်းၵေႃႈ ယင်းမီးယူႇ တင်းၼမ်သေဢမ်ႇၵႃး၊ ၸိူဝ်းဢၼ်ႁူႉ ၸိူဝ်းဢၼ်ၶႂ်ႈထွမ်ႇသမ်ႉ ယင်းဢမ်ႇပႆႇႁွမ်ငိုၼ်း သိုဝ်ႉလႆႈ ၸၢၵ်ႈဢွမ်ႇလူမ်းၵေႃႈ တိုၵ်ႉမီးၼမ်လၢႆယူႇ။
လၢႆးၸႂ်ႉတိုဝ်းဢွမ်လူမ်း[မူၼ်ႉမႄး | မႄးထတ်းငဝ်ႈငႃႇ]
မိူဝ်ႈပူၼ်ႉမႃး ပီၶရဵတ်ႈ 1920 ၼီႈၼၼ်ႉ လႆႈဝႃႈ ပဵၼ်ၵၢပ်ႈဢွမ်လူမ်း(Radio)ၼႆယူႇ။ တီႈယူးရူပ်ႉလႄႈ ၵုၼ်တိူၵ်ႈဢမေႇရိၵၼၼ်ႉ ႁူင်းဢတ်းသဵင်ပွႆႇသဵင် မီးမႃး တင်းၼမ်ယူႇ။ ဝႆၢးၼၼ်ႉ ဢမ်ႇႁုိင် ႁူင်းပွႆႇသဵင်ဢၼ်ဝႆႉၶပ်ႉမၢႆသေ ပွႆႇသဵင်ၼၼ်ႉၵေႃႈ မီးမႃးယဝ်ႉ။ ၸိူဝ်းဢၼ် မီးငိုၼ်းတႄႉ သိုဝ်ႉဢဝ် ၸၢၵ်ႈဢတ်းသဵင်သေ ႁဵတ်းႁူင်းပွႆႇသဵင်ႁင်းၵူၺ်းၶဝ်ၵေႃႈမီးယူႇ။ မိူဝ်ႈယၢမ်းၼင်ႇၼၼ်ၸိုင် ႁူင်းပွႆႇသဵင်ပႆႇပေႃးမီးၼမ်လႄႈ သဵင်ၵေႃႈဢမ်ႇယႃႉၵဝ်းၵၼ်၊ ဝၢႆးႁူင်းပွႆႇသဵင် ၼမ်လိူဝ်မႃးယဝ်ႉၸိုင် သဵင်တီႈၼိုင်ႈလႄႈတီႈၼိုင်ႈ သုၵ်ႉသၢၵ်ႉ ၶူၼ်းလေႃးၵၼ်မႃး ႁႅင်းၼႃႇလႄႈ ၸင်ႇသေႃႉႁႃ လၢႆးၸႅၵ်ႇၽႄၼႃႈတီႈ သၢႆသဵင်ပၼ်ၵၼ်မႃးသေ ၸင်ႇၶႅမ်ႉလႅပ်ႈငိၼ်းလီၸႅင်ႈလီမႃး ၸိူင်ႉၼင်ႇဢၼ်ႁဝ်း လႆႈထွမ်ႇငိၼ်းမိူဝ်ႈလဵဝ်ၼႆႉယဝ်ႉ။ ၵူၼ်းဢၼ်သူင်ၵျိူၵ်ႈ ဢွမ်လူမ်းၼႆႉ မီးလၢႆၸိူဝ်ႉလၢႆယၢင်ႇယူႇ၊ ၵမ်ႈၽွင်ႈသမ်ႉ ထွမ်ႇၶၢဝ်ႇငၢဝ်း ၽူႈယႂ်ႇၵူၼ်းလူင် ၼႂ်းၵမ်ႇၽႃႇၶဝ်လၢတ်ႈၵႂၢမ်း၊ ၵမ်ႈၽွင်ႈသမ်ႉထွမ်ႇၽဵင်း၊ ၵမ်ႈၽွင်ႈသမ်ႉပႂ်ႉထွမ်ႇတၢင်း ႁူႉၼမ်တင်းႁၼ်ၵႂၢင်ႈ၊ ၵမ်ႈၽွင်ႈသမ်ႉ သွၼ်ႁဵၼ်းၽႃႇသႃႇၵႂၢမ်းလၢတ်ႈလိၵ်ႈလၢႆး ၼႂ်းဢွမ်လူမ်း၊ ၵမ်ႈၽွင်ႈ သမ်ႉပွႆႇသဵင်ၶၢဝ် ၶေႃႈမွၵ်ႇလၢတ်ႈ တၢင်းယိူင်းဢၢၼ်းၶုၼ်မိူင်းလႂ်၊ ပၼ်တၢင်းႁူႉ ပၢႆးပၢႆႇၺႃႇ ၵဵဝ်ႇလူၺ်ႈၽိင်ႈၽႃႉ ၶၢဝ်းလႂ်ၶၢဝ်းၼၼ်ႉလႂ် လၢတ်ႈၼႄ သိူၵ်းပိုၼ်း ဝၼ်းယႂ်ႇဝၼ်းလူင်လႂ်၊ ပႅင်းမႅတ်ႇပၼ်ၽိင်ထုင်း၊ မွၵ်ႇလၢတ်ႈၶႆႈၼႄ ႁႂ်ႈယိုၼ်းယၢဝ်းမၼ်ႈၵႅၼ်ႇၵႂႃႇလႂ်၊ မူၼ်ႈၸႂ်ပၼ်ၽဵင်းၵႂမ်းလႂ် ၸိူဝ်းၼႆႉယူႇယဝ်ႉ။
ႁူင်းပွႆႇသဵင်[မူၼ်ႉမႄး | မႄးထတ်းငဝ်ႈငႃႇ]
ၵဵဝ်ႇလူၺ်ႈဢွမ်လူမ်းသေ ၼႂ်းႁူင်းပွႆႇသဵင် ႁၢင်ႈႁႅၼ်း မီးဝႆႉၸိူင်ႉႁိုဝ်ၼႆ ထုၵ်ႇလီႁူႉပႃးယူႇ။ ၼႂ်းႁူင်းပွႆႇသဵင်ၼႆ့ တေလႆႈမီးႁွင်ႈႁဵတ်းၵၢၼ် ႁွင်ႈတီႉသဵင်၊ ႁွင်ႈပွႆႇသဵင် ႁွင်ႈၵႅမ်းၶိူင်ႈၸၢၵ်ႈၸိူဝ်းၼႆႉယူႇ၊ တႃႇတီႉသဵင် (သဵင်ၵွင်မွင်းသိူင်း)ၼၼ်ႉ ဢွမ်လၢတ်ႈၵႂၢမ်း(micro phone)ၵေႃႈ လူဝ်ႇၼမ်ယူႇယဝ်ႉ။ ႁွင်ႈလုမ်းႁွင်ႈပွႆႇသဵင်ၸိူဝ်းၼႆႉ ၼင်ႇႁိုဝ် သဵင်တၢင်းၼွၵ်ႈ တေဢမ်ႇၶဝ်ႈတင်းၼႂ်း၊ ၼင်ႇႁိုဝ်သဵင် တင်းၼႂ်း တေဢမ်ႇၵွင်ႈပဵၼ်သွင်သၢမ်သဵင်ၼၼ်ႉ တေလႆႈသႂ်ႇၽႃႈၵင်ႈႁႄႉၽႃဝႆႉၼႃၼႃယူႇ။ ဢမ်ႇၼၼ် တီႈၽႃၼၼ်ႉ တေလႆႈဢဝ် ၶႅပ်းၸေႈၼႃ ဢၼ်ၸၢင်ႈၸုပ်ႇသဵင်ၼၼ်ႉ သႂ်ႇၸပ်းဝႆႉယူႇ။ ႁူင်းပွႆႇသဵင်ၼႆႉ တေလႆႈမီးၵႆ တီႈၵူၼ်းၵိုၼ်း တီႈဢူၼ်မေႃးၼၼ်ႉယူႇ။ သင်ဝႃႈ ပဵၼ်တီႈၵူၼ်းၵိုၼ်းၼႆၸိုင် ၼင်ႇႁိုဝ် သဵင်တီႈၼွၵ်ႈ တေဢမ်ၶဝ်ႈမႃးဢူၼ်ၵဝ်း တီႈၼႂ်းၼၼ်ႉ တီႈလႆႈမီး ႁွင်ႈ(လုၵ်း)ၶႅၼ်ႈဝႆႉယူႇ။ ဢမ်ႇၼၼ် ၽႃၶၼ်ႈၼၼ်ႉ တေလႆႈပဵၼ် သွင်ၸၼ်ႉယဝ်ႉ။ ၼင်ႇႁိုဝ်ၵူၼ်း တေဢမ်ႇမႃးမေႃးသဵင်ႁႅင်း ႁိမ်းၸမ်ၼၼ်ႉ တေလႆႈတႅမ်ႈလိၵ်ႈပၢႆႉ ပၼ်ၽၢင်ႉသတိၶၢဝ်ႇဝႆႉယူႇ။ တႃႇတေပွႆႇသဵင်ၼၼ်ႉ လႆႈမီးႁွင်ႈတတ်းသဵင်ယူႇ။ ႁွင်ႈတတ်းသဵင်ၼၼ်ႉ ၽွင်းမိုဝ်ႈ ပႆႇပွႆႇသဵင်ၸိုင် တေလႆႈလိူၵ်ႈတတ်း သဵင်လွႆးသဵင်ႁႅင်း ဢွၼ်တၢင်းယဝ်ႉ ၸင်ႇၶိုၼ်းဢဝ် ႁႅင်းၸၢၵ်ႈသေ ပွႆႇဢွၵ်ႇၵႂႃႇတင်းလူၵ်ႈယဝ်ႉ။
သၢႆတၢင်းဢွမ်လူမ်း[မူၼ်ႉမႄး | မႄးထတ်းငဝ်ႈငႃႇ]
လုၵ်ႉဢဝ်တီႈႁူင်းပွႆႇသဵင်သေ သဵင်ဢၼ်ပွႆႇၵႂႃႇၼၼ်ႉ ဢမ်ႇၸွတ်ႇၵႂႃႇ ၼႂ်းၵမ်ႇၽႃႇၵူႈတီႈတီႈၵမ်ႈသိုဝ်ႈ။ သဵင်ဢၼ်ၶဝ်ႈမႃး ၼႂ်းမႅၵ်ႉၼၼ်ႉ ဢဝ်ႁႅင်းၽႆးၽႃႉ လႅၵ်ႈလၢႆႈပဵၼ် ထၢတ်ႈၽႆးၽႃႉၸၼ်လဵၵ်းယဝ်ႉ လုၵ်ႉတီႈ သၢႆသိုပ်ႇၵၢင်ႁၢဝ်သေ ဢွၵ်ႇၵႂႃႇယဝ်ႉ။ သဵင်ဢၼ်ယဵၼ်းၵႂႃႇပဵၼ် ထၢတ်ႈၽႆးၽႃႉၸၼ်လဵၵ်းၼႆႉ မိူၼ်ၼင်ႇႁႅင်းလႅင်းၽႃႉမႅပ်ႈၼိုင်ႈၵႅပ်ႉၽႅပ်ႉတႃ လႅင်းၵႆႁွတ်ႈၵႂႃႇ(186,000) ၼိုင်ႈသႅၼ်ပႅတ်ႇမိုၼ်ႇပၢႆ ႁူၵ်းႁဵင်လၵ်း (ဢမ်ႇၼၼ်) (300,000,000ဢႅမ်ႇ)မီႇတိူဝ်ႇ သၢမ်လၢၵ်ႈလၢၼ်ႉၼႆယူႇယဝ်ႉ။ သၢႆသဵင် ဢၼ်လုၵ်ႉတီႈႁူင်းပွႆႇသဵင် ဢွၵ်ႇၵွႃႇၼၼ်ႉ ၵႂႃႇၽႅဝ်လႆႈ တီႈမိူင်း ဢၼ်မီးလၵ်းၵပ်းသိုပ်ႇပၼ်ၼၼ်ႉလႂ်၊ ဢမ်ႇၼၼ် တီႈဢၼ်လူမ်းၵႂႃႇမႃးလႆႈလီ ဢၼ်ဢမ်ႇမီးသင်ႁႄႉ ၼႂ်းၵႄႈမၼ်းၸိူဝ်းၼႆႉယူႇယဝ်ႉ။ သဵင်ဢၼ်ယဵၼ်းၵွႃႇပဵၼ် သၢႆထၢတ်ႈၽႆးၽႃႉ ၸၼ်လဵၵ်း သၢႆထၢတ်ႈရေႇတီႇဢူဝ်းၼႆႉ လၢႆးၵွႃႇမၼ်းမီးသွင် သဵၼ်ႈယဝ်ႉ။ သဵၼ်ႈၼိုင်ႈလႅၼ်ႈၵႂႃႇ ၸွမ်းႁိမ်းၸမ်ၼႃႈလိၼ်သေ သဵၼ်ႈၼႆႉ ဢမ်ႇပေႃး ၽႅဝ်လႆႈၵႆ။ ထႅင်ႈသဵၼ်ႈၼိုင်ႈသမ်ႉ လႅၼ်ႈၵွႃႇ ၼိူဝ်ၵၢင်ႁၢဝ်သုင်ပူၼ်ႉလိၼ် 70 လၵ်းတေႃႇ 200 လၵ်းသေ ၵွႃလႆႈၼိူဝ်ၵၢင်ႁၢဝ် ၵႆတႄ့ၵႆဝႃႈၼႆယူႇယဝ်ႉ။ တၢင်းသုင်ပူၼ်ႉလိၼ် 70 လၵ်းတေႃႇ 200 လၵ်းၼႆႉၸမ်ႉ မီးထၢတ်ႈသၢႆဝၼ်း ဢလတြႃႇဝၢႆႇဢူဝ်းလႅတ်ႉဝႆႉသေ ပဵၼ်ဝႆႉၸၼ်ႉလူမ်းၸၼ်ႉၼိုင်ႈ ဢၼ်ထၢတ်ႈၽႆးၽႃႉ လေႃႈၶဝ်ႈဝႆႉ ၼႂ်းမၼ်းၼၼ်ႉယဝ်ႉ။ သဵင်ထၢတ်ႈ ဢၼ်ၶိုၼ်ႈမိူဝ်း တုမ်ႉတိူဝ်ႉၺႃး ၸၼ်ႉလူမ်းၼၼ်ႉ ၶိုၼ်းဝၢႆႇလူင်းမႃးၸူး ၼင်လိၼ်ယူႇယဝ်ႉ။
ၸၼ်ႉလူမ်းၼၼ်ႉ ပေႃးႁွတ်ႈၵၢင်ၶိုၼ်းမႃး တႅၵ်ႇပဵၼ်သွင်ၸၼ်ႉလႄႈ ပေႃးဝႃႈထၢတ်ႈသဵင်ထၢတ်ႈၼႆႉ ၽႅဝ်ၵႂႃႇၼႂ်းၵႄႈၶဝ်ၸိုင် ၵုမ်ႇလႆႈၽႃႇလတ်း ၸၼ်ႉတႂ်ႈၸၼ်ႉၼိူဝ်ယူႇလႄႈ ၽွင်းၼင်ႇၼၼ်ၼၼ်ႉ ၽုၺ်ႇထွမ်ႇဢွမ်လူမ်းၵေႃႈ သဵင်မၼ်းဢမ်ႇလႆႈငိၼ်းလီ။ မိူဝ်ႈႁဝ်းၽုၺ်ႇဢွမ်လူမ်းၼၼ်ႉ သင်ၸိူဝ်ႉဝႃႈတီႈ ႁိမ်းႁွမ်းႁဝ်း ၽုၺ်ႇဝႆႉမေႃႇတႃႇလႂ်၊ ၽုၺ်ႇၼဵၼ်ၽႆးသၢႆလႂ်၊ ၽႃႉၽႃႇၽႃႉလင်လႂ်ၸိုင် ထၢတ်ႈၽႆးၽႃႉၸိူဝ်းၼၼ်ႉ ၸၢင်ႈမႃး ၶူၼ်းလေႃးယႃႉၵဝ်း သဵင်ဢွမ်လူမ်းယူႇယဝ်ႉ။
ပေႃးၶႂ်ႈႁူႉလွင်ႈ ၸၢၵ်ႈဢွမ်လူမ်း(လွင်ႈပွႆႇသဵင်)ၸိုင် တေလႆႈႁူႉလွင်ႈ ထၢတ်ႈၽႆးၽႃႉ တၢၼ်ႇတၢၼ်ႇမၼ်းယူႇ။ ၽွင်းမိူဝ်ႈ ႁႂ်ႈထၢတ်ႈၽႆးၽႃႉလႆၵႂႃႇၸွမ်း သၢႆၽႆးၽႃႉၼိုင်ႈသဵၼ်ႈၸိုင် ဢီႇလႅတ်ႉထုၼ်ႇတင်းၼမ်တင်းလၢႆ ဢၢၼ်ႇႁူဝ်လၢၼ်ႉမၼ်း လႆၵႂႃႇၸွမ်းသႆၢၽႆးၽႃႉၼၼ်ႉဝႆႉယူႇ။ ႁႅင်းထၢတ်ႈၽႆးၽႃႉၼႆႉ မီးဝႆႉသွင်သႅၼ်း၊ ပဵၼ်ဢေႇၸီႇၶႃးရႅၼ်ႉ(AC)လႄႈတီသီးၶႃးလႅၼ်ႉ(DC)(လွင်ႈၽႆးၽႃႉ ပႃးဝႆႉၼႂ်းၸဵင်ၶမ်းလႅင်း မၢႆ 11 ၼၼ်ႉယူႇ)။ ႁူင်းပွႆႇသဵင်ဢၼ်ၼႆႉ ၸႂ်ႉႁႅင်း (16) မႅၵ်ႉၵသၢႆ့ၵႄႇ ၼိုင်ႈၽႅပ်ႉတႃၼႆႉ တေၸႂ်ႉလႆႈ ႁႅင်း(1600) ၵီႇလူဝ်ႇသၢႆႇၵႄႇ ဢမ်ႇၼၼ်ႁႅင်းတူင်ႉလႆႈ 1.600 ၵမ်းၼႆယူႇယဝ်ႉ။ တီႈတီႉသဵင်ဢွမ်လူမ်းၼႆႉ ဢိင်ၼိူဝ်ႁႅင်းတူင်ႉလႆႈၼႆႉသေ ၸင်ႇၸႅၵ်ႇပဵၼ်မႃးသၢႆ တၢင်းတီႈတီႉသဵင် သဵၼ်ႈယၢဝ်း၊ သဵၼ်ႈႁၢတ်ႈ သဵၼ်ႈပွတ်းၼႆယူႇ။ သဵၼ်ႈယၢဝ်းၼႆႉတႄ့ ပွႆႇသဵင်ပၼ်ဝႆႉၼႂ်းၵႄႈ 1.600 မီႇတိူဝ်ႇတေႃႇ 2000 မီႇတိူဝ်ႇလႂ်၊ သၢႆသဵၼ်ႈႁၢတ်ႈၼႆႉသမ်ႉ ပွႆႇဝႆႉၼႂ်းၵႄႈ200 တေႃႇ 500 လႂ်၊ သၢႆသဵၼ်ႈပွတ်းၼႆႉတႄ့ ပွႆႇဝႆႉၼႂ်း ၵႄႈမီႇတိူဝ်ႇ 16 တေႃႇ 50 ၼႆႉယူႇယဝ်ႉ။
လၢႆးတီႉသဵင်[မူၼ်ႉမႄး | မႄးထတ်းငဝ်ႈငႃႇ]
လၢႆးတီႉသဵင် ဢၼ်ဝႃႈၼႆႉတႄ့ လုၵ်ႉဢဝ်တီႈ သဵင်ၵူၼ်း သဵင်ၽဵင်း သဵင်ဢၼ်ပွႆႇၵွႃႇ ယဵၼ်းပဵၼ်ထၢတ်ႈ ၸၼ်ႉသိုပ်ႇၸၼ်ႉၼၼ်ႉ ဢဝ်ၶိူင်ႈၸၢၵ်ႈဢွမ်လူမ်းတီႉဢဝ် ႁဵတ်းပဵၼ်သဵင် ဢွၵ်ႇမႃးၶိုၼ်းမိူၼ်ၵဝ်ႇၼၼ်ႉယဝ်ႉ တႃႇတေတီႉလႆႈသဵင်ၼႆႉတႄ့
1. တေလႆႈဢဝ်လၵ်း ဢေႇရီႇယႃႇသေတီႉဢဝ် သၢႆသဵင် ရေႇတီႇယူဝ်ႇ ဢၼ်မႃးၼႂ်းၵၢင်ႁၢဝ်ၼၼ်ႉလႂ်၊
2. တေလႆႈလိူၵ်ႈဢဝ်သၢႆသဵင် တီႈဢၼ်ႁဝ်းၶႂ်ႈထွမ်ႇငိၼ်းၼၼ်ႉသေတီႉဢဝ်ႉ။
3. သဵၼ်ႈသၢႆထၢတ်ႈ ဢၼ်တူင်ႉတိုၼ်ႇယွၼ်ႈၶဝ်ႈမႃးၼမ်လၢႆၼၼ်ႉ လုၵ်ႉဢဝ်တီႈ "မေႃႇတြူႇလႅတ်ႉၶႃးရႅၼ်ႉ" ၶၢႆႉပဵၼ် "ဢေႃႇတီႇထဝ်ႇ ၽရီႇၶွၼ်ႇသီႇၶႃးရႅၼ်ႉ"လႂ်၊
4. ဢဝ်ထၢတ်ႈ ဢၼ်တူင်ႉယွၼ်ႈၶဝ်ႈမႃးၼၼ်ႉ လႅၵ်ႈဢွၵ်ႇပဵၼ်သဵင်မႃးၼၼ်ႉယဝ်ႉ။
သဵင်ဢၼ်လုၵ်ႉတီႈ ႁူင်းပွႆႇသဵင်ၵူႈတီႈတီႈသေ ပွႆႇမႃးၼၼ်ႉ ဢွၼ်တၢင်းသုတ်း ၶိူင်ႈဢေႇရီႇယႃႇၼႆႉ ႁပ်ႉဢဝ် ဝႆႉသဵင်ႈသဵင်ႈယူႇယဝ်ႉ။ ေဢႇရီႇယႃႇဢၼ်ဝႃႈၼႆႉတႄ့ "ဢိၼ်ႇတိူဝ်ႇၼႃႇ"ၼႆၵေႃႈႁွင်ႉယူႇ။ သဵင်ဢၼ်ဢေႇရီႇယႃႇ တီႉဢဝ်ဝႆႉၼၼ်ႉ ၶိူင်ႈ"ဢိၼ်ႇတွပ်ႉတႅၼ်ႉၵွႆႇ" (ၶိူင်ႈတီႉၺွပ်းထၢတ်ႈ)လႄႈ ၶိူင်ႈ"ၶွၼ်းတႅင်ႉသႃႉ"(ၶိူင်ႈသိမ်းထၢတ်ႈ) သမ်ႉတီႉဝႆႉသိမ်းဝႆႉယဝ်ႉ။ ဢိင်ဢဝ်ၶိူင်ႈသွင်ဢၼ်ၼႆႉသေ ႁႅင်းတူင်ႉတိုၼ်ႇ ထၢတ်ႈၽႆးၽႃႉၸၼ်လဵၵ်း (သဵင်ပွႆႇမႃးၼမ်လၢႆ)ၼၼ်ႉ ႁဝ်းသူင်ၵျိူၵ်ႈဢၼ်လႂ်ၵေႃႈ တီႉဢဝ်ထွမ်ႇလႆႈယူႇယဝ်ႉ။
ၶိူင်ႈဢၼ်ၶၢႆႉသၢႆသဵင်သေ ထွမ်ႇတၢင်ႇဢၼ်ၼၼ်ႉႁွင်ႉ "ၶႅပ်းတီႇတႅၵ်ႉတိူဝ်ႇ" ၼႆယူႇယဝ်ႉ။ ယွၼ်ႉၵူၼ်းႁဝ်း မေႃႁဵတ်းၶိူင်ႈ"တီႇတႅၵ်ႉတိူဝ်ႇ"ၼႆႉလႄႈ ပၢႆးပၢႆႇၺႃႇရေႇတီႇယူဝ်ႇၵေႃႈ ၸင်ႇလႆႈၶိုၼ်ႈသင်ႉမႃးတိၵ်းတိၵ်းယူႇယဝ်ႉ။ ၵၢပ်ႈပၢၼ်ပႆႇၺႃႇၵူၼ်းၶိုၼ်ႈသင်ႉ ဢမ်ႇယင်ႉ ဢမ်ႇသဝ်း ဢမ်ႇပႂ်ႉမိုဝ်ႉပႂ်ႉယၢမ်း ဢိင်ဢဝ်လၢႆးႁဵတ်း ရေႇတီႇယူဝ်ႇၼႆႉသေ သိုပ်ႇပဵၼ်မႃး ထီႇဝီႇ၊ၽၢင်ၼၢမ်းသေ ဝၼ်းလိုၼ်းမိူဝ်းၼႃႈမႃးၵေႃႈ တေႃႈတေသိုပ်ႇမီးမႃးထႅင်ႈ လွင်ႈၶိုၼ်ႈယႂ်ႇဢၼ်မႂ်ႇတင်းၼမ်ယူႇ။ ၸွမ်းၼင်ႇၵၢပ်ႈပၢၼ် ၶိုၼ်ႈသင်ႉၼၼ်ႉသေ တႆးႁဝ်းၵေႃႈ ၸဵဝ်းၶိုၼ်ႈသင်ႉၶိုၼ်ႈသုင် ပဵင်းၸၢတ်ႈပၢၼ်ၶိုၼ်ႈသင်ႉၼႆႉသေၵမ်း။
ၽိုၼ်ဢိင်[မူၼ်ႉမႄး | မႄးထတ်းငဝ်ႈငႃႇ]
- ႁၵ်ႉၶိူဝ်း (ၸၢႆး)၊ တၢတ်ႇႁူဝ်ယၢဝ်၊ ပပ်ႉၸဵင်ၶမ်းလႅင်း မၢႆ (12)၊ ၼႃႈလိၵ်ႈ 27-30 ။
- ပပ်ႉသႅၼ်သမ်ႇမိူင်းမၢၼ်ႈ (တူဝ်ထူပ်းလဵပ်ႈႁဵၼ်း)


text:
ပျီႇတူႉၸိတ်ႉ ပဢူဝ်း PNO ၵဵပ်းသိုၵ်း ၊ ၶဝ်ႈ၊ ငိုၼ်းၼႂ်းၸႄႈဝဵင်းသီႇသႅင်ႇ ႁူဝ်ပူင်း ပၢင်လွင်း ၵူၼ်းပိုၼ်ႉတီႈ ယၢပ်ႇၽိုတ်ႇ တႃႇယူႇသဝ်းႁႃၵိၼ်လဵင်ႉတွင်ႉ ပၢႆႈၶဝ်ႈႁဵတ်းၵၢၼ်မိူၵ်းထႆး ။
လိူၼ်မေႊ – လိူၼ်ၵျုၼ်ႊ 2022 မႃးၶၢဝ်းတၢင်း 2 လိူၼ်ၼႆႉ ၵူၼ်းၼႂ်းၸႄႈဝဵင်းသီႇသႅင်ႇ ၸႄႈတွၼ်ႈတူၼ်ႈတီး ၸိုင်ႈ တႆး ပွတ်းၸၢၼ်း ပၢႆႈၶဝ်ႈမိူင်းထႆး ၵူႈဝၼ်း ၸဵမ်လဵၵ်ႉယႂ်ႇၼုမ်ႇထဝ်ႈ တႃႇႁဵတ်းၵၢၼ်ႁႃၵိၼ်လဵင်ႉတွင်ႉ၊ ၾၢႆႇၼိုင်ႈပၢႆႈၽေးလွင်ႈၵဵပ်းၵူၼ်းသိုၵ်းမႂ်ႇၼႂ်းၵႄႈၵၢပ်ႈပၢၼ်ဝၢၼ်ႈမိူင်းသုၵ်ႉယုင်ႈ ။
ၵူၼ်းသီႇသႅင်ႇ လၢတ်ႈတီႈၽူႈတွႆႇႁွၵ်ႈဝႃႈ – “ PNO ပိုၼ်ၽၢဝ်ႇ ၵဵပ်းသိုၵ်း၊ ၵဵပ်းငိုၼ်း မႃးၶၢဝ်းတၢင်း လိူၼ်ပၢႆၼႆႉ ၵူၼ်းပိုၼ်ႉတီႈၼႆႉဢွၼ်ၵၼ်ၵႂႃႇမိူင်းထႆး ၼမ်ဝႃႈၼမ် မီးၵူႈဝၼ်းၶႃႈဢေႃႈ။ ဢၼ်ၵိုတ်းဝႆႉ တီႈႁိူၼ်း တႄႉ ပဵၼ်ၵူၼ်းထဝ်ႈလႄႈ လုၵ်ႈဢွၼ်ႇၵူၺ်းၶႃႈ”- ဝႃႈၼႆ။
ၵႃးႁပ်ႉသူင်ႇ မီးၵူႈဝၼ်း၊ လုၵ်ႉသီႇသႅင်ႇ ထိုင်လႅၼ်လိၼ်ထႆး ၼိုင်ႈၵေႃႉလႂ် လႆႈပၼ် 10 သႅၼ်ပျႃး။ လုၵ်ႉလႅၼ်လိၼ်ၶဝ်ႈၼႂ်းမိူင်းထႆးသမ်ႉလႆႈပၼ်ထႅင်ႈတေႃႇၼိုင်ႈ။
ၵူၼ်းသီႇသႅင်ႇလၢတ်ႈထႅင်ႈဝႃႈ -“”
“ၵႃးႁပ်ႉသူင်ႇ သီႇသႅင်ႇ – လႅၼ်လိၼ်တႆး – ထႆးၼႆႉ ၼိုင်ႈၵေႃႉ လႆႈပၼ် မွၵ်ႈ 10 သႅၼ် ။ လုၵ်ႉလႅၼ်လိၼ်သေ ႁပ်ႉ ၶဝ်ႈ မိူင်းထႆးသမ်ႉထႅင်ႈတေႃႇၼိုင်ႈ။ တင်းမူတ်းၼိုင်ႈၵေႃႉ တေသဵင်ႈငိုၼ်းမွၵ်ႈ 15 သႅၼ် ၊ ဢၼ်ပၢႆႈ ၼႆႉ ဢမ်ႇၵႃး ပီႈၼွင်ႉတႆးၵူၺ်း ပီႈၼွင်ႉပဢူဝ်းၶဝ်ၵေႃႈလၵ်ႉပၢႆႈၼမ်ၶႃႈဢေႃႈ”- ၵူၼ်းသီႇသႅင်ႇ သိုပ်ႇလၢတ်ႈၼႄၼင်ႇၼႆ။
ငဝ်းလၢႆးၵၢၼ်မိူင်းဢမ်ႇၼိမ်ယဵၼ်၊ ၵၢၼ်ပၢႆးမၢၵ်ႈမီး ဢမ်ႇပဵၼ် PNO သမ်ႉ ၶၢၼ်းၵဵပ်းငိုၼ်း၊ ၶၢၼ်းၵူၼ်းမိူင်းႁဵတ်းသိုၵ်း ၼႂ်းၼႃႈတီႈၶဝ်ၵုမ်းၵမ် ႁၢဝ်ႈႁႅင်းလႄႈ ႁဵတ်းႁႂ်ႈၵူၼ်းမိူင်းပိုၼ်ႉတီႈယၢပ်ႇၽိုတ်ႇ ဢွၼ်ၵၼ်ၽူင်ႈပၢႆႈၵႂႃႇႁဵတ်းၵၢၼ်ႁႃ ၵိၼ်လဵင်ႉတွင်ႉ ၵၼ်တၢင်းပွတ်းမိူင်းထႆး တင်းၼမ်။
ၵူၼ်းၼုမ်ႇ သီႇသႅင်ႇ လၢတ်ႈတီႈၽူႈတွႆႇႁွၵ်ႈဝႃႈ – “ႁဵတ်းသင်လႄႈ ၵူၼ်းမိူင်းၼႆႉ ဢမ်ႇဢွၼ်ၵၼ်ပၢႆႈလႃႇ ၵၢၼ်ၽုၵ်ႇသွမ်ႈၵေႃႈ ဢမ်ႇပဵၼ်၊ ၵႃႈ ၾုၼ်ႇထၢတ်ႈၼႆႉ 1 ထူင် 9 မိုၼ်ႇ ထိုင် 1 သႅၼ်။ ၵႃႈႁႅင်းၵူၼ်း ၵႃႈၼမ်ႉၸၢၵ်ႈ ၸိူဝ်းၼႆႉ ၶိုၼ်ႈၵူႈမဵဝ်း ။ ၼႂ်းၵႄႈၼႆႉ PNO သမ်ႉၵဵပ်းၼိုင်ႈႁိူၼ်းလႂ် 3 မိုၼ်ႇပျႃးထႅင်ႈ၊ ဢမ်ႇသႂ်ႇဢမ်ႇလႆႈ တေလႆႈသႂ်ႇၵူႈလင်ၶႃႈႁိူၼ်း ၸဵမ်ၵူၼ်းထုင်ႉပုင်း၊ ဝၢၼ်ႈၼွၵ်ႈၼႃးပၢင်ႇလႄႈ ၼိူဝ်ဝဵင်း ၸိူဝ်းၼႆႉ။ ပဵၼ်ဢၼ်ယၢပ်ႇၽိုတ်ႇ တႃႇၵူၼ်းပိုၼ်ႉတီႈႁႅင်းတႄႉၶႃႈဢေႃႈ၊ မၢင်ၵေႃႈ ၵၢၼ်ငၢၼ်းဢမ်ႇပဵၼ် ဝၢႆးသိုၵ်းယိုတ်းမိူင်းမႃးၼႆႉ”- ဝႃႈၼႆ။
တင်ႈတႄႇဢဝ် ႁၢင်လိူၼ်မေႊ 2022 ၼၼ်ႉမႃး ၸုမ်းပျီႇတူႉၸိတ်ႉပဢူဝ်း PNO ၶၢၼ်းၵူၼ်းမိူင်း ၼႂ်းပိုၼ်ႉတီႈၶဝ်ၵုမ်းၵမ် ၼႂ်းၸႄႈဝဵင်းသီႇ သႅင်ႇ၊ ႁူဝ်ပူင်းလႄႈ ပၢင်လွင်း ၸိူဝ်းၼႆႉ တေႃႇထိုင် ႁၢင်လိူၼ်ၵျုၼ်ႊၼႆႉ ႁႂ်ႈၵႂႃႇသႂ်ႇပၼ်ၶဝ် ငိုၼ်း၊ ၶဝ်ႈသၢၼ်လႄႈ သဵၼ်ႈမၢႆ ၵူၼ်းတႃႇ ႁဵတ်း သိုၵ်း ၼႆယဝ်ႉ။
ၾၢႆႇၼိုင်ႈ ယၢမ်းလဵဝ် ၵူၼ်းမိူင်းပၢႆး ၾၢႆၶုၼ် လႅၼ်လိၼ်တႆး-ယၢင်းလႅင် ပၢႆႈၽေးပၢင်တိုၵ်း မႃးသွၼ်ႈယူႇဝႆႉၼႂ်းၸႄႈဝဵင်းသီႇသႅင်ႇတင်းၼမ်။ ၼႂ်းပိုၼ်ႉတီႈ သိုၵ်းမၢၼ်ႈလႄႈ PDF ပိုတ်းယိုဝ်းၵၼ်ယူႇတိၵ်းတိၵ်းလႄႈ ပႆႇၸၢင်ႈပွၵ်ႈၶိုၼ်းႁိူၼ်းယေး။
ၽွင်းသိုၵ်းမၢၼ်ႈယိုတ်းမိူင်းမႃးၶၢဝ်းတၢင်း ပီပၢႆၼႆႉၵူၼ်းမိူင်းတႆးပွတ်းၸၢၼ်း ပွတ်းၵၢင် ပၢႆႈၽေးပၢင်တိုၵ်း ပၢႆႈၽေးၵဵပ်းသိုၵ်းမႂ်ႇ ၶဝ်ႈမိူင်းထႆးၵူႈဝၼ်း။ ပလိၵ်ႈထႆးတီႉၺွပ်းလႆႈ ၸွမ်းလႅၼ်လိၼ်လႄႈၸွမ်းတၢင်းလတ်းထိူၼ်ႇၸိူဝ်းၼၼ်ႉ ၼိုင်ႈဝၼ်းဢမ်ႇယွမ်း 300-400 ။


text:
ပလိၵ်ႈၾၢႆႇၽဵဝ်ႈမူၺ်ႉယႃႈမဝ်းၵမ် ၵူတ်ႇထတ်းတီႉလႆႈၵုၼ်ႇလိပ်းယႃႈမဝ်းၵမ် တီႈၵဵတ်ႉ/လၢၼ်ႇ တၢင်းၶဝ်ႈမိူင်းယႆ ႁိမ်းပွၵ်ႉၼိုင်ႈ ၵႃႈၶၼ်ၼပ်ႉႁဵင်သႅၼ်ပျႃး။
မိူဝ်ႈဝၼ်းတီႈ 2/10/2022 ပလိၵ်ႈၾၢႆႇၽဵဝ်ႈမူၺ်ႉယႃႈမဝ်းၵမ် ပိုၼ်ၽၢဝ်ႇ တီႉလႆႈယႃႈမဝ်းၵမ် ၼႂ်းရူတ်ႉၵႃး FAW သိပ်းသွင်လေႃႉ တၢင်းၶဝ်ႈမိူင်းယႆ။
ၵူၼ်းမိူင်းယႆၵေႃႉၼိုင်ႈလၢတ်ႈတီႈၽူႈတွႆႇႁွၵ်ႈဝႃႈ-“ၶဝ်လႆႈၶၢဝ်ႇသေလႄႈပႂ်ႉၵူတ်ႇထတ်းႁိုဝ်တႄႉဢမ်ႇႁူႉ။ ဝၼ်းၼၼ်ႉ ၶဝ်ပႂ်ႉထတ်းၵူၼ်းၵႂႃႇၵူၼ်းမႃး တင်းဝၼ်း။ ထိုင်ယၢမ်းဝၢႆးဝၼ်းမွၵ်ႈ 4 မူင်းၼႆႉ ပေႃးၵႃးလမ်းၼၼ်ႉမႃးၶဝ်ၵူတ်ႇထတ်းၵေႃႈ ၺႃးဢဝ်ၵမ်းလဵဝ်။ ယႃႈမဝ်းၵမ်ၼႆႉ တီႉလႆႈၼမ်ဝႃႈၼမ် တီႈၵႃးၼၼ်ႉ”- ဝႃႈၼႆ။
ၼႂ်းလိၵ်ႈပိုၼ်ၽၢဝ်ႇ ဢၼ်ပလိၵ်ႈမၢၼ်ႈဢွၵ်ႇဝႆႉၼၼ်ႉ တႅမ်ႈဝႆႉဝႃႈ ရူတ်ႉၵႃးလမ်းၼၼ်ႉ တၢၼ်းထုၼ်းဝိၼ်း(ႁိုဝ်)ဢိတႃ ဢႃယု 22 ပီ ပဵၼ်ၵေႃႉၶပ်းမႃး။ မဵဝ်းဢွင်ႇ ဢႃယု 18 ပီ ပႃးမႃးၸွမ်း ။ ဢၼ်တီႉလႆႈၼႆႉ ပဵၼ်ၶိူင်ႈႁဵတ်းယႃႈမဝ်းၵမ်မိူၼ်ၼင်ႇ သႃႊလ်ၽှိဝ်ႊရိတ်ႉဢႅတ်ႉသိတ်ႉ ၊ သူဝ်ႊတီႊယမ်ႊဢီႊတၢဝ်ႉသၢႆႉ၊ မႅတ်ႊထၼေႃႊၼၢႆႉထရိတ်ႉဢႅတ်ႉသိတ်ႉ ၸိူဝ်းၼႆႉ ၵႃႈၶၼ်ႁူမ်ႈသဵင်ႈတေမီးမွၵ်ႈ 1200 သႅၼ်ပျႃးပၢႆ ။ ယၢမ်းလဵဝ်တႄႉ သူင်ႇၶင်တူဝ်ၵူၼ်းႁေႃႈရူတ်ႉၵႃးၼၼ်ႉဝႆႉ တေဢဝ်လိူင်ႈၸွမ်းၼင်ႇမၢႆမီႈဝၢၼ်ႈမိူင်းမီးဝႆႉ – ဝႃႈၼႆ။
ၽူႈမီးပုၼ်ၽွၼ်းၵေႃႉၼိုင်ႈလၢတ်ႈတီႈၽူႈတွႆႇႁွၵ်ႈဝႃႈ “တိလႆႈမိူဝ်ႈႁူဝ်ၶမ်ႈ 4 မူင်းၶိုင်ႈၼၼ်ႉဢေႃႈ မႅၼ်ႈမိူဝ်ႈႁဝ်းပႂ်ႉၵူတ်ႇထတ်းတီႈၵဵတ်ႉၼၼ်ႉၼႃႇ ပဵၼ်ၵႃး12လေႃႉ တၢင်ႇမႃးယႃႈမဝ်းၵမ်ၼမ်တေႉဢေႃႈ” ဝႃႈၼႆ။
ဝၢႆးလင်သိုၵ်းမၢၼ်ႈယိုတ်းမိူင်းမႃးၼႆႉ ၵၢၼ်ၵႃႉၶၢႆယႃႈမဝ်းၵမ်ၵေႃႈလိူင်ႇၼမ်မႃး ။ ၵူၼ်းသူႇသမ်းၼႂ်းပွၵ်ႉယွမ်ႇၵေႃႈ ႁဵတ်းတေႃႇၼႃႈတေႃႇတႃၵူၼ်းဝၢၼ်ႈၵူၼ်းမိူင်း ဢမ်ႇမီးလွင်ႈၵူဝ်ႁႄသင်။ ပလိၵ်ႈၵေႃႈဢမ်ႇလမ်းတီႉဢဝ်လိူင်ႈဢဝ်လၢဝ်းပဵၼ်တၢင်းၵၢၼ်သေပွၵ်ႈ။


text:
air
ဢိင်းၵလဵတ်ႈ [မႄးထတ်း]
သဵင်ဢွၵ်ႇ[မႄးထတ်း]
ႁိၵ်ႈ[မႄးထတ်း]
air (တူဝ်ၼမ် airs)
- လူမ်း၊ လူမ်းၵတ်း လူမ်းယဵၼ်၊ ၵၢင်ႁၢဝ်၊ ႁၢင်ႈၽၢင်၊ သဵင် ဢုပ်ႇသဵင်လၢတ်ႈ၊ သဵင်ၵႂၢမ်း၊ တၢင်း ႁဵတ်းတၢင်းသၢင်ႈ၊ တၢင်းလၢတ်ႈတၢင်း ၸႃ။by air, ၸွမ်းႁိူဝ်းဝိၼ်။air letter, လိၵ်ႈၵႂႃႇၸွမ်းႁိူဝ်းဝိၼ်။on the air, သဵင်မႃးၸွမ်းထီးဝီး၊ ဢွမ်လူမ်း။in the air, ဢၼ်ဢမ်ႇၸႅင်ႈလႅင်း၊ ဢၼ်ဢမ်ႇတႅတ်ႈၼႅတ်ႈ၊ ဢၼ်ၶၢဝ်ႇ ၽူင်ႉၵႂႃႇမူတ်း၊ ဢၼ်ဢမ်ႇမီးလွင်ႈႁူမ်ႇ လူမ်ႈ။clear the air, ႁႂ်ႈလူမ်း သႅၼ်ႈသႂ်၊ မူတ်းသႂ်၊ ႁႂ်ႈလွင်ႈထၢင်ႇထိူမ် ႁႆၢ။put on air, ႁဵတ်းႁၢင်ႈ၊ ၽၢင်၊ ဢဝ်ပုင်ႇဢဝ်ပၢတ်ႈ။
သၢင်ႈ[မႄးထတ်း]
air (third-person singular simple present airs, present participle airing, simple past and past participle aired)
- ဢဝ်ၶူဝ်း ယင်ႁႅင်ႈ၊ ႁႂ်ႈလူမ်းၶဝ်ႈ၊ ဢဝ်ဢွၵ်ႇၼႄ ႁႂ်ႈႁူႉ၊ ပိုၼ်ၶၢဝ်ႇၼႄ ၼႂ်းထီးဝီး၊ ဢွမ်လူမ်း။
ၽိုၼ်ဢိင်[မႄးထတ်း]
- ↑ English-Shan Pocket Dictionary (2009), Ven.Pannasiri Saipon (Dhammacariya, M.A.,Sri Lanka)


text:
ၸႄႈမိူင်းၵဵင်းႁၢႆး ၼႆႉ ပဵၼ် ၼႃႈလိၼ် ဢၼ်မီးတီႈ မိူင်းထႆး ပွတ်းႁွင်ႇ ၼၼ်ႉယဝ်ႉ။
ဝဵင်းလူင်[မႄးထတ်း]
- 1 ၵဵင်းၶွင် - တီႈၶဝ်ႈဢွၵ်ႇ တႃႇၵႂႃႇၸူး မိူင်းလၢဝ်း
- 2 ၵဵင်းႁၢႆး - ဝဵင်းငဝ်ႈၸိုင်ႈ ၸႄႈမိူင်း
- 3 ၵဵင်းသႅၼ် - ဝဵင်းၵိုၵ်းပိုၼ်း ဢၼ်မီးဝႆႉတီႈ ၽၢႆႇၸၢၼ်း သၢမ်လႅမ်ထွင်းၶမ်း
ပၢႆတၢင်း တၢင်ႇၸိူဝ်း[မႄးထတ်း]
- လွႆတုင်း — ႁိူၼ်းလူင်ၶိူဝ်းၶုၼ် လႄႈ ၵျွင်းၽြႃး တီႈၼိူဝ်ၸိၵ်းလွႆ ဢၼ်မီး တီႈမုင်ႈတူၺ်း တၢင်းႁၢင်ႈလီ (ၶဝ်ႁွင်ႉဝႃႈတႄႉ) လုပ်ႇၶေႃး ၽြႃးၸဝ်ႈပုတ်ႉထ
- သၢမ်လႅမ်ထွင်းၶမ်း — မီးၶိုမ်းဢိတ်းဢွတ်း တႃႇထူဝ်းရိတ်ႉၶဝ်ၼႆသေတႃႉ ႁူင်းၼႄယႃႈၽႅၼ်ႇၼၼ်ႉတႄႉ ပဵၼ်ဢွင်ႈတီႈ ဢၼ်ၵိုၵ်ႇတၢင်းၵႂႃႇဢႅဝ်ႇလႄႇတူၺ်းယူႇ
- မႄႈသၢႆ — ဝဵင်းၽၢႆႇႁွင်ႇသုတ်း ၶွင် မိူင်းထႆး၊ ၵႂႃႇဝၼ်းမႃးဝၼ်း ၸူး မျၢၼ်ႇမႃႇ
- မႄႈသလွင် — လုၵ်ႉတီႈ ၶႄႇ ၸိူဝ်းႁၵ်ႉၸိူဝ်ႉၸၢတ်ႈ ဢၼ်သုမ်းသိုၵ်းသေ ပၢႆးမႃးၼၼ်ႉ ၵေႃႉတႄႇတင်ႈဝႆႉ
- ၽူၶျီးၾႃႉ — ၶဝ်ႈပႃးဝႆႉ တီႈၼႂ်း လွႆဢၼ်သုင်သုတ်း တီႈ မိူင်းထႆး ပွတ်းႁွင်ႇသေ မီး တီႈမုင်ႈယဵမ်ႈ ဢၼ်ႁၢင်ႈလီၶႅမ်ႉလႅပ်ႈ
ပွင်ႇၸႂ်[မႄးထတ်း]
တီႈ ၵဵင်းႁၢႆးၼႆႉ ၵူၼ်းယူႇသဝ်းမႃး ၸဵမ်မိူဝ်ႈ ပီႁူဝ်ပၢၵ်ႇ 7 ၼၼ်ႉသေ ထိုင်မႃး ပီ ႁူဝ်ပၢၵ်ႇ 13 ၼၼ်ႉ မၼ်းလႆႈပဵၼ် ၵၢင်ၵႅၼ် ၶွင် မိူင်းၶုၼ်ႁေႃၶမ်း လၢၼ်ႉၼႃး ထႆး ယဝ်ႉ။ ထုင်ႉၼၼ်ႉၼႆႉ ပဵၼ်တီႈ ၽိင်ႈတိုၼ်းသၽႃႇဝ မီးၼမ် လႄႈ ၽႅၼ်ႇသိူဝ်ႈၶူဝ်းၵေႃႈ ဢွၵ်ႇၼမ်သေ မၢၼ်ႈၶဝ် သိမ်းဢဝ်မႃး တေႃႇထိုင် ပီ 1786 ယဝ်ႉ။
သၢမ်လႅမ်ထွင်းၶမ်း ၶွင် ၸႄႈမိူင်းၵဵင်းႁၢႆး ဢၼ်ပဵၼ် လႅၼ်လိၼ်တင်း လၢဝ်း လႄႈ မျၢၼ်ႇမႃႇၼၼ်ႉ မၼ်းလႆႈပဵၼ်မႃး တီႈႁဵတ်းဢွၵ်ႇ ယႃႈၽႅၼ်ႇ ဢၼ်လႆႈမီး လွင်ႈႁူမ်ႇငမ်းၼိူဝ် ၽိင်ႈထုင်ႈ လႄႈ ၸၢတ်ႈပၢၼ်ယူႇသဝ်းၼၼ်ႉယဝ်ႉ။ ဝၼ်းမိူဝ်ႈၼႆႉတႄႉ မီးလွင်ႈယူႇသဝ်း ဢၼ်ၵဵင်ႈသႂ်၊ လွင်ႈယူႇသဝ်းၸွမ်း ႁိူၼ်းမႆႉမွင် လႄႈ ဝၢၼ်ႈဢွၼ်ႇဢၼ်လႂ်ဢၼ်ၼၼ်ႉၵေႃႈ မီးဝႆႉၽၢင်ႁၢင်ႈၶွင်တူဝ်ယူႇ ႁင်းၽႂ်ႁင်းမၼ်း။
ၸႄႈမိူင်းၼႆႉ မၼ်းမီး လၵ်းထၢၼ် ၽိင်ႈငႄႈ မိူဝ်းၵွၼ်ႇ ၶွင်မၼ်း လႄႈ မီး ၶူဝ်းၶွင်ၵဝ်ႇမွၼ်ႇ ဢိၵ်ႇတင်း လွင်ႈသၽႃႇဝ ဢၼ်ၸၼ်ၸႂ် တင်းၼမ်ယဝ်ႉ။ မၼ်းပဵၼ် ဢွင်ႈတီႈယူႇ ၵူၼ်းၶိူဝ်းလွႆ ဢၼ်ၸွႆးႁွႆး လၢႆးယူႇသဝ်း ဢၼ်လီၶဝ်ႈၸႂ်ၼၼ်ႉယဝ်ႉ။ ၵဵင်းႁၢႆးၼႆႉ မၼ်းပဵၼ်ပႃး ႁူး ထူဝ်းရိတ်ႉ ၶဝ်ႈဢွၵ်ႇၸူး မိူင်းမျၢၼ်ႇမႃႇ လႄႈ မိူင်းလၢဝ်း ၼၼ်ႉယဝ်ႉ။
ပထဝီႇ[မႄးထတ်း]
ၵဵင်းႁၢႆးၼႆႉ မၼ်းပဵၼ် ၸႄႈမိူင်း ဢၼ်မီးၽၢႆႇႁွင်ႇသုတ်း ၶွင် မိူင်းထႆး သေ မၼ်းပဵၼ် ဢၼ်ႁၢင်ႈလီတႄႉၼၼ်ႉယဝ်ႉ။ တၢင်းၵႂၢင်ႈၼႃႈလိၼ်မၼ်း မီး 11,678 ၵီႇလူဝ်ႇမီႇတႃႇပၼ်ႇမူၼ်းသေ မီးဝႆႉတီႈ ၼိူဝ် ၼႃႈၼမ်ႉပၢင်ႇလၢႆလီငၢမ်းသေ မၼ်းသိမ်းဢဝ်ဝႆႉ ၶူင်ႈမႄႈၼမ်ႉၵွၵ်ႇယဝ်ႉ။ လုၵ်ႉဢဝ် မိူင်းၵွၵ်ႇသေ ၵႆယၢၼ် 785 ၵီႇလူဝ်ႇမီႇတႃႇယဝ်ႉ။ ၵမ်ႉၼမ်တႄႉ ပဵၼ် သၼ်လွႆသေ မၼ်းႁွတ်ႈထိုင် မႄႈၼမ်ႉၶွင် ထိုင်ၸူး ၽၢႆႇႁွင်ႇ လႄႈ ထိုင်ၸူး လႅၼ်လိၼ် မိူင်းမျၢၼ်ႇမႃႇ လႄႈ မိူင်းလၢဝ်း။
ၽိင်ႈထုင်း[မႄးထတ်း]
တႄႇၸဵမ်မိူဝ်ႈ ပီႁူဝ်ပၢၵ်ႇ 7 မႃးၼၼ်ႉသေ ၵူၼ်းယူႇသဝ်းမႃး တီႈ ၵဵင်းႁၢႆးသေ ထိုင်မႃး ပီႁူဝ်ပၢၵ်ႇ 13 ၼၼ်ႉ မၼ်းလႆႈပဵၼ်မႃး ၵႅၼ်ၵၢင် မိူင်းၶုၼ်ႁေႃၶမ်း လၢၼ်ႉၼႃးထႆးယဝ်ႉ။ ထုင်ႉၼၼ်ႉၼႆႉ ၽႅၼ်ႇၶူဝ်း လႄႈ ၽိင်ႈတိုၼ်းသၽႃႇဝ မီးၼမ်သေ မၢၼ်ႈၶဝ် သိမ်းဢဝ်မႃး ႁၢၼ်ႉတေႃႇထိုင် 1786 ယဝ်ႉ။
ၵဵင်းသႅၼ်၊ မႄႈၵျၼ်ႇ လႄႈ လွႆမႄႈသလွင် ၼႆ ပဵၼ်ဢွင်ႈတီႈ သၢမ်ဢၼ် ဢၼ်ႁၼ်ပႅၵ်ႇပိူင်ႈၵၼ်ဝႆႉၼၼ်ႉယဝ်ႉ။ လွင်ႈမၢၵ်ႈမီးၽိင်ႈထုင်းၵဵင်းသႅၼ်ၼႆႉ လႆႈႁၼ်မီး ၵျၢမ်းလိၵ်ႈၸၢဝ်းပုတ်ႉထ လႄႈ ၵျွင်းၽြႃး ၸိူဝ်းၼႆႉ ႁူမ်ႇငမ်းဝႆႉယဝ်ႉ။ မၼ်းၵေႃႈ ယၢမ်ႈပဵၼ်မႃး ဝဵင်းငဝ်ႈၸိုင်ႈ ၶွင် ၸႄႈမိူင်းမႃးယဝ်ႉ။ ၸိုဝ်ႈသဵင်လီ ၶွင် မႄႈၵျၼ်ႇသမ်ႉ လုၵ်ႉတီႈ ၶူဝ်းၶွင်ငိုၼ်း လႄႈ မေႃမိုဝ်း ၵူၼ်းၸၢဝ်းၶိူဝ်းၶဝ်သေ ၵိူတ်ႇဢွၵ်ႇပဵၼ်မႃးယဝ်ႉ။ လွႆမႄႈသလွင် ဢၼ်လူင်ပွင်ၸိုင်ႈထႆး ဢမ်ႇယၢမ်ႈမၵ်းမၼ်ႈ ပဵၼ်တၢင်းၵၢၼ်မႃးၼၼ်ႉ ပဵၼ် ထုင်ႉၶႄႇ ၵူႇမိၼ်ႇတၢၼ်ႇ သေ မၼ်းၵေႃႈ ၸိုဝ်ႈလိုဝ်းလင်ၸွမ်း တၢင်းႁၢင်ႈလီသၽႃႇဝ လႄႈ ၽိင်ႈထုင်းယုၼ်ႇၼၢၼ်ႇ ဢၼ်လၢၵ်ႇလၢႆးမၼ်းၼၼ်ႉယဝ်ႉ။ လိူဝ်သေ တပ်ႉၵွင် 93 ၶွင် တပ်ႉၶႄႇၵူၺ်းသေဢမ်ႇၵႃး ၸိူဝ်းပဵၼ် ၸၢဝ်းၶိူဝ်းဢွၼ်ႇတင်းၼမ်ၵေႃႈ ယူႇသဝ်းဝႆႉ တီႈၼႂ်း ထုင်ႉၼၼ်ႉသေ ၶဝ်ႈပႃး တႆးလူင်၊ တႆးလိုဝ်ႉ၊ တႆးၶိုၼ် လႄႈ တႆးယူၼ်း ၸိူဝ်းၼႆႉယဝ်ႉ။
ၵူၼ်း[မႄးထတ်း]
- ဢႃးၶႃႇ - ၼႂ်းၵႃႈ ၵူၼ်းၶိူဝ်းလွႆ တီႈၼႂ်းထုင်ႉၼၼ်ႉ ဢႃးၶႃႇ ၼႆႉ မီးႁူဝ်ၼပ်ႉၵူၼ်းယႂ်ႇသေပိူၼ်ႈယဝ်ႉ။ ၽိင်ႈတိုၼ်းမၼ်းတႄႉ တႄႇမႃးတီႈ ထိပႅတ်ႉ လႄႈ မိူင်းၶႄႇ ပွတ်းၸၢၼ်းသေ ၶဝ်ယူႇသဝ်းတီႈၼိူဝ်လွႆသုင် မွၵ်ႈတၢင်းသုင်ၼႃႈပၢင်ႇလၢႆႇ 1,200 မီႇတႃႇၼၼ်ႉယဝ်ႉ။ တီႈၼႂ်းဝၢၼ်ႈၶဝ်ၼၼ်ႉ တွၼ်ႈတႃႇၵႅတ်ႇၶႄႇ ၽိူဝ်ႉၽီဢမ်ႇလီႇၼၼ်ႉၼႆသေ ၶဝ်ဢွၼ်ၵၼ်သၢင်ႈ ၽၵ်းတူးၽီဝႆႉယဝ်ႉ။
- ၶျိၼ်းႁေႃး - ပဵၼ် ၵူႇမိၼ်ႇတၼ်ႇ ၵဝ်ႇ ၸိူဝ်းပၢႆႈၽေးမႃး သဝ်းတီႈ ထုင်ႉၼႆႉ၊ ပိူင်လူင်မၼ်းတႄႉ တီႈ လွႆမႄႈသလွင်။
- မူင်း - လုၵ်ႉတီႈ မိူင်းၶႄႇပွတ်းၸၢၼ်းမႃး၊ ၶဝ်ႈၵေႃႈလႆႈၸႂ်ယူႇသဝ်း တီႈၼိူဝ်လွႆသုင်။ ၶဝ်သွမ်ႈၶဝ်ႈ၊ ၶဝ်ႈၵၢပ်ႇ၊ မႆယႃႈလူင် လႄႈ ၵေႃႇၽီႁေႃႇၸိူဝ်းၼႆႉသေ ႁဵတ်းႁႃလဵင်ႉတွင်ႉ။ ပိူၼ်ႈႁူႉၶဝ်ၼမ်ၸွမ်း လွင်ႈၶဝ်ႁဵတ်းမွၵ်ႇမႆ လႄႈ ၶူဝ်းငိုၼ်း။
- ယၢင်း - ယူႇသဝ်း တီႈၼႂ်း ၵႄႈလွႆ လႄႈ ၽင်ႇၼမ်ႉ ၶွင် တီႈ ထုင်ႉၼႆႉ။
- ၶုၼ်မိုင် - ၼႆႉ ပဵၼ်ၵူၼ်းဝဵင်း ၸိူဝ်းဢၼ်လုၵ်ႉတီႈ ၵဵင်းမႂ်ႇ၊ လမ်ၽုၼ်ႇ၊ လမ်ပၢင်ႇ လႄႈ ၽရႄး ၸိူဝ်းၼႆႉသေ ၽႅဝ်မႃးတီႈ မိူင်းထႆးၼၼ်ႉယဝ်ႉ။ ၸွမ်းလူၺ်ႈၽိင်ႈထုင်းသေ ၶဝ်ႈႁၢင်ႈၶိုၼ်ႈႁိူၼ်းၶဝ် ဢၼ်မီး ၽၢၵ်ႈဢၼ်လဵဝ် ဢိၵ်ႇတင်း ဢၼ်ႁွင်ႉဝႃႈ ၵ-လႄး ဢၼ်ဝႃႈၼၼ်ႉယဝ်ႉ။ ၵူၼ်းႁူႉၸွမ်းၼမ် ယွၼ်ႉလူၺ်ႈ ၶွင်မေႃမိုဝ်းၶဝ် ဢၼ်ႁဵတ်း လွင်ႈၶႅၵ်းမႆႉ၊ လွင်ႈသၢၼ်ၶူဝ်းၶွင် လႄႈ ၶူဝ်းၶွင်တႃးႁၢၼ် လႄႈ ၶိူင်ႈတိုင်ႇတွႆႇၽဵင်းၵႂၢမ်း ၸိူဝ်းၼႆႉယဝ်ႉ။
- လႃးႁူႇ - လုၵ်ႉတီႈ ယုၼ်ႇၼၼ်ႇ သေ ၽႅဝ်မႃးတီႈ မိူင်းထႆးသေ ယူႇသဝ်းတီႈၼိူဝ် ထုင်ႉတီႈသုင်။ ၵူၼ်းႁူႉၸွမ်းၼမ်ဝႃႈ ပဵၼ် မူးသိူဝ်း လႄႈ ၸဝ်ႈသူၼ် ၼႆယဝ်ႉ။
- လိသေႃး - လုၵ်ႉတီႈ မိူင်းၶႄႇပွတ်းၸၢၼ်း လႄႈ ထိပႅတ်ႉသေမႃးၼၼ်ႉ ၶဝ်ၸိုဝ်ႈသဵင်ယႂ်ႇၸွမ်း ၶူဝ်းၼုင်ႈတၢင်းမႆႈ ဢၼ်သီႇၸေးၸုင်ႇ လႄႈ ႁဵတ်းႁိူၼ်းတိၼ်သုင်သေ ယူႇသဝ်း ၼၼ်ႉယဝ်ႉ။ ၶဝ်ၽုၵ်ႇသွမ်ႈ ၶဝ်ႈလႄႈ ၶဝ်ႈၵၢပ်ႇသေ ၶဝ်ပဵၼ် မူးသိူဝ်း ဢၼ်မီးၼမ်ႉၵတ်ႉတဵမ်တူဝ်ဝႆႉၼၼ်ႉယဝ်ႉ။
- တႆးလိုဝ်ႉ - ၼႆႉၵေႃႈ ယူႇသဝ်းႁိူၼ်း တိၼ်သုင်။ ၶဝ်ၼႆႉ ပဵၼ် ၵူၼ်းတေႃးႁုၵ်ႇ ဢၼ်မီးၼမ်ႉၵတ်ႉတဵမ်တူဝ်ၼၼ်ႉယဝ်ႉ။
- တႆးလူင် - ၽိင်ႈတိုၼ်းမၼ်း မႃးတီႈ မျၢၼ်ႇမႃႇ၊ ၽုၵ်ႇသွမ်ႈၶဝ်ႈ၊ ႁဵတ်းၼႃး၊ လဵင်ႉႁူဝ်း လႄႈ ၵႃႉၶၢႆ။ ၼမ်ႉၵတ်ႉၶဝ်တႄႉ တေႃးႁုၵ်ႇ၊ ႁဵတ်းမေႃႈဢၢင်ႇ၊ ႁဵတ်းၶူင်းၶွင်မႆႉ လႄႈ ၶူဝ်းတွင်းလႅင် ၸိူဝ်းၼႆႉယဝ်ႉ။
- ယၢဝ်း' - ယူႇသဝ်းတီႈ သၼ်လွႆသေ ၽုၵ်ႇသွမ်ႈ ၶဝ်ႈၵၢပ်ႇ လႄႈ မၢၵ်ႇတဝ်ႈၶဝ်ႈၼမ်ႉတၢင်ႇၸိူဝ်း။ ၶဝ်လႅၼ်ႇ ႁဵတ်း ၸၢင်ႈလဵၵ်း၊ ၸၢင်ႈငိုၼ်း လႄႈ သွႆမွၵ်ႇမႆ ၸိူဝ်းၼႆႉယဝ်ႉ။
ၵႂႃႇၸူး[မႄးထတ်း]
ၵႂႃႇတင်း ႁိူဝ်းမိၼ်[မႄးထတ်း]
ၵဵင်းႁၢႆး (CEI IATA) မီးသၢႆၵၢၼ်မိၼ်ၸူး ၵုင်းထဵပ်ႈ၊ ၵဵင်းမႂ်ႇ လႄႈ ၶုၼ်းမိင်ႈ။
ၵႂႃႇတင်း ရူတ်ႉလဵၼ်း[မႄးထတ်း]
တႃႈရူတ်ႉလဵၼ်း ဢၼ်ၸမ်သေပိူၼ်ႈတႄႉ မီးဝႆႉတီႈ ၵဵင်းမႂ်ႇ ယဝ်ႉ။
ၵႂႃႇတင်း ရူတ်ႉပၢတ်ႉသ်[မႄးထတ်း]
ၶၢဝ်းတၢင်း ရူတ်ႉပၢတ်ႉသ် ဢၼ်လုၵ်ႉတီႈ မိူင်းၵွၵ်ႇမႃး ဢၼ်ႁိုင် 12 ၸူဝ်ႈမူင်းၼႆႉ လုၵ်ႉတီႈ တႃႈရူတ်ႉပၢတ်ႉသ် ပွတ်းႁွင်ႇ (မူဝ်ၶျိတ်ႉ) သေၵေႃႈ ၸိူဝ်းပဵၼ် ရူတ်ႉပၢတ်ႉသ် ဢႄးၵွၼ်း ၼၼ်ႉ ဢွၵ်ႇယူႇ ၵူႈဝၼ်းယဝ်ႉ။ ၵပ်းသိုပ်ႇတိတ်းတေႃႇ ☏ +66 2 9362852-66, ☏ +66 2 5765599 ဢမ်ႇၼၼ် The Transport Company, Ltd. လႆႈယူႇ။ ထူဝ်း ၶျူၵ်ႉ ရုၼ်ႇ ထဝီး - တိတ်းတေႃႇလႆႈ ☏ +66 2 9364275-6, ☏ +66 53 714045။ ထူဝ်း သယၢမ် ၾၢတ်ႉ - တိတ်းတေႃႇလႆႈ ☏ +66 2 9543601-4, ☏ +66 53 719064, ☏ +66 53 714386။ ထူဝ်း သူမ်ပႅတ်ႉ ☏ +66 2 9362495, ☏ +66 53 714971, ☏ +66 53 715884။
မီးဝႆႉ ၵၢၼ်ၸွႆႈသၢင်ႈ ဢၼ်လုၵ်ႉတီႈ တႃႈရူတ်ႉပၢတ်ႉသ် ၶွင် ၵဵင်းႁၢႆးသေ ၶိုၼ်းၵႂႃႇၸူး ၸႄႈတွၼ်ႈၵူႈတီႈ ၸိူဝ်းမီးတီႈၼႂ်း ၵဵင်းႁၢႆး။ တွၼ်ႈတႃႇ ရူတ်ႉပၢတ်ႉသ်ပိုၼ်ႉတီႈ တႃႇၵႂႃႇၸူး ၸႄႈမိူင်းႁိမ်းႁွမ်းၼၼ်ႉ ၵပ်းသိုပ်ႇတိတ်းတေႃႇ တႃႈရူတ်ႉပၢတ်ႉသ် ၵဵင်းႁၢႆး ☏ +66 53 711224, ☏ +66 53 711154 သေ တွင်ႈထၢမ်ႁူဝ်ယွႆႈမၼ်းလႆႈယူႇ။
ၵႂႃႇတင်း ၵႃး[မႄးထတ်း]
သဵၼ်ႈတၢင်းလူင် Hwy 1 (သဵၼ်ႈတၢင်း ၽႁူၼ်ယူဝ်းထိၼ်း) ၼႆႉ ပဵၼ်သဵၼ်ႈတၢင်းလူင် ဢၼ်မီးတီႈၼ်း ၸႄႈမိူင်းၵဵင်းႁၢႆးယဝ်ႉ။ မၼ်းလတ်းၵႂႃႇတီႈၼႂ်း ၼႃႈလိၼ် ၶွင် ၽၼ်းမႄႈလၢဝ်း၊ မိုင်း၊ မႄႈၶျၼ် လႄႈ ၸႄႈတွၼ်ႈမႄႈသၢႆ ၸိူဝ်းၼႆႉယဝ်ႉ။ တီႈၸွမ်း သႅၼ်ႈတၢင်းလူင်ၼၼ်ႉ မီးဝႆႉ သၢႆတၢင်း ဢွၼ်ၵွင်ႉသိုပ်ႇၸူး ၸႄႈတွၼ်ႈတၢင်ႇဢၼ် ၸိူဝ်းဢၼ်မီးတီႈၼႂ်း ၸႄႈမိူင်း၊ မိူၼ်ၼင်ႇ Rte 108 ၼႆႉၵႂႃႇၸူး မႄႈသူၺ်၊ Rte 1126 ၵႂႃႇၸူး ၽေႃးတၢႆ၊ Rte 1233 ၼႆႉ ၵႂႃႇၸူး ဝင်ဝၢႆ လႄႈ Rte 1016 ၼႆႉ ၵႂႃႇၸူး ၵဵင်းသႅၼ် ယဝ်ႉ။
ပေႃးလုၵ်ႉတီႈ မိူင်းၵွၵ်ႇ ႁေႃႈမႃးတီႈၼိူဝ် သဵၼ်ႈတၢင်းလူင် Hwy 32 ၵႂႃႇၸူး သိင်ပူးရီးသေ၊ သဵၼ်ႈတၢင်းလူင် Hwy 11 ၼႆႉ ၵႂႃႇၸူး ၽရႄးသေ သဵၼ်ႈတၢင်းလူင် Hwy 1103 ၼႆႉ ၵႂႃႇၸူး ၵဵင်းႁၢႆးယဝ်ႉ။ သၢႆတၢင်းၼႆႉ တၢင်းယၢဝ်းမၼ်းမီး 829 ၵီႇလူဝ်ႇမီႇတႃႇယဝ်ႉ။
ၸွၼ်ႇ[မႄးထတ်း]
ၸွၼ်ႇတင်း ရူတ်ႉပၢတ်ႉသ်[မႄးထတ်း]
ၵၢၼ်ၸွႆႈသၢင်ႈရူတ်ႉပၢတ်ႉသ် တီႈၼႂ်း ၸႄႈမိူင်းၼႆႉ မီးၵုမ်ႇၵုမ်ႇထူၼ်ႈထူၼ်ႈယူႇ၊ ၵူၺ်းၵႃႈဝႃႈ ပေႃးပဵၼ် ဢွင်ႈတီႈ ဢၼ်ၵႆႁႅင်းတႄႉၵေႃႈ ရူတ်ႉသွင်ထႅဝ် ၼႆႉ ပဵၼ်ၵၢၼ်တေႃႉသူင်ႇပိူင်လူင် တွၼ်ႈတႃႇ ၵူၼ်းတင်းၼမ်ၼၼ်ႉယဝ်ႉ။
တူၺ်း[မႄးထတ်း]
ၶႅၵ်ႇၸိူဝ်း ၵႂႃႇၸူး ၵဵင်းႁၢႆးၼႆႉ ၶဝ်တေၸၢင်ႈမုင်ႈမွင်းလႆႈ ရႃႇသီႇၽိင်ႈၾႃႉ ဢၼ်တိူဝ်းၵတ်းသေ ထုင်ႉပဵင်းပွတ်းၵၢင်လႄႈ ဢိၵ်ႇတင်း တႃႇတူၺ်းလႆႈ သၼ်လွႆဢၼ်ႁၢင်ႈလီလႄႈ တၢင်းမုင်ႈယဵမ်ႈ ၵႄႈလွႆႈ ၸိူဝ်းၼႆႉယဝ်ႉ။
ၶႅၵ်ႇတင်းၼမ်ၼႆႉ ဢွၼ်ၵၼ် လိူၵ်ႈတႃႇသုတ်းသဵင်ႈၶၢဝ်းယၢဝ်းၶဝ် တီႈၵဵင်းႁၢႆး တွၼ်ႈတႃႇၵႂႃႇဢႅဝ်ႇလႄႇ ဢွင်ႈတီႈ ၵူၼ်းၶိူဝ်းလွႆ ၼင်ႇ ဢႃးၶႃႇ၊ လိသေႃး၊ မူင်း၊ လႃးႁူႇ၊ ယၢင်း၊ မီးယႅၼ်ႉ လႄႈ ယၢဝ်း ၸိူဝ်းၼၼ်ႉယဝ်ႉ။ ၶႅၵ်ႇၵမ်ႉၼမ်တႄႉ ၵႂႃႇၸွမ်း ၽူႈၸိၼမ်း သၢႆတၢင်း ဢၼ်လႆႈဝႂ်ဝႆႉ၊ ၵူၺ်းၵႃႈဝႃႈ ၵမ်ႈၽွင်ႈတႄႉ ၵႂႃႇႁင်းၶဝ်။ မၼ်းတေၸၢင်ႈၵႂႃႇ ၼွၼ်းၶိုၼ်းလႆႈ တီႈဝၢၼ်ႈၸိူဝ်းၼၼ်ႉယူႇ။ ပေႃးပဵၼ် ၶႅၵ်ႇၵႂႃႇတူဝ်လဵဝ် ဢၼ်ဢမ်ႇပႃး ၽူႈၸိၼမ်းတၢင်းၼၼ်ႉတႄႉ ထုၵ်ႇလီၵႂႃႇသဝ်းတီႈ ႁိူၼ်းပူႇၵႄႇ သေ ၶဝ်ႁပ်ႉတွၼ်ႈ လွင်ႈလူႇတၢၼ်း ဢွၼ်ႇဢီႈယူႇ။
ဢၼ်လီၶေႃးၶူမ်တႄႉ ၵူၼ်းဢဝ်သုၼ်ႇမၢင်ၸိူဝ်းၼႆႉ တွၼ်ႈတႃႇလႆႈငိၼ်း တီႈ ထူဝ်းရိတ်ႉၶဝ်ၼၼ်ႉ ၶဝ်ၵိၼ်ၸိၵ်းၼိူဝ် ၵူၼ်းၶိူဝ်းလွႆၶဝ်ယဝ်ႉ။ ဝၢၼ်ႈၸိူဝ်းဢၼ်မီးၸမ်တင်း သဵၼ်ႈတၢင်း ၼႂ်းၵႄႈ မႄႈသၢႆ လႄႈ ၵဵင်းႁၢႆး (ဢၼ်ပဵၼ် တီႈ ဢၼ် မီႇၼီႇပၢတ်ႉသ် ထူဝ်းရိတ်ႉ ၸိူဝ်းလုၵ်ႉတီႈ သၢမ်လႅမ်ထွင်းၶမ်း ပွၵ်ႈမႃးၼၼ်ႉ ၵႆႉၵႆႉၶဝ်ႈလႄႇ) ၼၼ်ႉ ပဵၼ် ၶွင်သုၼ်ႇတူဝ်ယဝ်ႉ၊ ပေႃးတႃႇၶဝ်ႈ တီႈၼႂ်းဝၢၼ်ႈတႄႉ ဢမ်ႇလႆႈပၼ်ၵႃႈမၼ်းသေ၊ ပေႃးၵႂႃႇဢႅဝ်ႇလႄႈ ၵူၺ်းယၢင်းၶေႃးယၢဝ်းတႄႉ တေလႆႈပၼ် 200 ဝၢတ်ႇ။ ထူဝ်းရိတ်ႉၵမ်ႉၼမ် (လႄႈ ပႅၵ်ႉၽႅၵ်ႇၵႃႇ) ၶဝ်ၼႆႉ ၶဝ်လႆႈပၼ်ပႃးဝႆႉ တီႈၼႂ်း ထူဝ်းပႅၵ်ႉၵဵတ်ႉ ဝႆႉယဝ်ႉလႄႈ ဝူၼ်ႉတူၺ်းဝႃႈ ဝၢတ်ႇ 1,000 ၼႆႉ မၼ်းတေ "ၶၼ်ထုၵ်ႇ" တွၼ်ႈတႃႇ ၶၢဝ်းတၢင်းၵႂႃႇဝၼ်းမႃးဝၼ်းၼၼ်ႉ။ ၵူၼ်းယၢင်း မိူင်းမၢၼ်ႈ ၸိူဝ်းလီဢီးလူၼၼ်ႉတႄႉ ၶဝ်ႁဵတ်းၵၢၼ်တီႈၼၼ်ႈ တွၼ်ႈတႃႇ ထူဝ်းရိတ်ႉၶဝ်သေ ၶဝ်ၵူၺ်းလႆႈ ငိၼ်း ဢိတ်းဢိတ်းဢွတ်းဢွတ်းၵူၺ်း။ ဢၼ်ပဵၼ် ႁိူၼ်းၶဝ် မိူင်းမၢၼ်ႈ (မျၢၼ်ႇမႃႇ) ၼႆႉ ပဵၼ် မိူင်းၵွတ်းၽၢၼ်သေပိူၼ်ႈဢၼ်ၼိုင်ႈ တီႈၼႂ်းၵမ်ႇၽႃႇၼႆႉယူႇ။ ၼၼ်ႉမၼ်းပဵၼ် ၶိုမ်းထူဝ်းရိတ်ႉဢၼ်ၼိုင်ႈၵူၺ်း။ ၵႂႃႇဢႅဝ်ႇလႄႇ တီႈ ဝၢၼ်ႈယၢင်းတႄႉတႄႉ ဢၼ်မီးတီႈၵႆၵႆ ၼၼ်ႉ မၼ်းတေတိူဝ်းၶႅမ်ႉလိူဝ်သေ ၸွႆႈထႅမ် ၵူၼ်းမၢၵ်ႈမီး ဢၼ်ႁႃငိၼ်း ၵိၼ်ၸိၵ်းၼိူဝ် ၵူၼ်းၽၢၼ်ၼၼ်ႉယူႇ။
ပေႃးပႆတိၼ် ဢွၵ်ႇၶၢဝ်းတၢင်းၵႂႃႇတီႈ တီႈဢၼ်ၵႆၵၼ်တင်း ၵူၼ်းၶိူဝ်းလွႆၶဝ်ၼၼ်ႉသေၼႆ တွၼ်ႈတႃႇလိုဝ်ႈသဝ်းတႄႉ ၵျွင်းၽြႃး ဢၼ်လႂ်သေဢမ်ႇဝႃႈ ၸၢင်ႈလိုဝ်ႈသဝ်းသေတႃႉ လွင်ႈလူႇတၢၼ်းဢွၼ်ႇဢီႈတႄႉ ထုၵ်ႇလီႁဵတ်းပၼ်ယူႇယဝ်ႉ။
- ၵႃႇၽီႇ လွႆၶျၢင်း (กาแฟดอยช้าง) (မီးၽၢႆႇႁွင်ႇ မႄႈသူၺ်) - ☏ +1 604 689 3312။ တီႈသၼ်လွႆ ၽုၵ်ႇသွမ်ႈဝႆႉ ၵႃႇၽီႇသေ ၵႃႇၾီႇၸိူဝ်းလေႃႇဝႆႉၼၼ်ႉ ၶိုၵ်ႉၶႅမ်ႉတႄႉ။ မၼ်းပဵၼ် ဢေႃႇၵႅၼ်းၼိၵ်ႉ သေ ၸဝ်ႈသူၼ်ႇၶဝ် ပိူင်ႇ ႁူဝ်ပၢၵ်ႇ 50 ၶွင် ႁူင်းၵၼ်ၼၼ်ႉယဝ်ႉ။ ၶဝ်ႁဵတ်းပႃး ၵႃႇၽီႇ Wild Thai Civet ယဝ်ႉ။ တီႈႁိမႂ်းၶၢင်ႈ ႁူင်းၵၢၼ်ၵႃႇၽီႇၼၼ်ႉ မီးဝႆႉ ၵႃႈၽႄး တီႈဢၼ်ၸဝ်ႈၵဝ်ႇ ၸၢင်ႈသၢင်ႇၵိၼ် ၵႃႇၽီႇလႄႈ တေၸၢင်ႈသိုဝ်ႉပႃး မဵတ်ႉၵႃႇၽီႇ။ ၸၢင်ႈၸိမ်းတူၺ်းပႃး ၼမ်ႉၽိုင်ႈၶဝ်ယူႇ။
- လွႆၼၢင်းၼွၼ်း (ดอยนางนอน) (မီးဝႆႉတီႈပွတ်းတူၵ်း သဵၼ်ႈတၢင်းလူင် တီႈၼႂ်းၵႄႈ ၵဵင်းႁၢႆး လႄႈ မႄႈသၢႆ ဢၼ်မီးတီႈၼႂ်း ၸႄႈတွၼ်ႈမႄႈၶျၼ်)။ ပေႃးလုၵ်ႉတီႈ ၸဵင်ႇမုင်ႈတူၺ်း ဢၼ်မၢၼ်ႇမႅၼ်ႈသေ တူၺ်းၼႆ သၼ်လွႆလူင်ၼၼ်ႉ မၼ်းမိူၼ်ႁၢင်ႈ ၼၢင်းယိင်းဢၼ်ၶူၼ်ႁူဝ်ယၢဝ်းယၢဝ်း ၼွၼ်းဝႆႉယူႇယဝ်ႉ။ တီႈမႄႈၶျၼ်ၼၼ်ႈ ပေႃးဝႃး ရႃႇသီႇၽိင်ႈၾႃႉၶႅမ်ႉၼႆႉ မီးဢွင်ႈတီႈမုင်ႈယဵမ်ႈတူၺ်း ဢၼ်ႁၼ်လႆႈ "ၼၢင်းၼွၼ်း" ၼၼ်ႉယူႇ။ တီႈၼၼ်ႈၼႆႉ မီးဝႆႉ ထမ်ႈလၢႆဢၼ်လႄႈ သၢႆတၢင်းၼမ်ႉ တီႈၼႂ်း ၵႄႈလွႆ ၸိူဝ်းၼၼ်ႉယူႇ။ ထမ်ႈလူင် လႄႈ ၶုၼ်ၼမ်ႉၼၢင်းၼွၼ်း ၸိူဝ်းၼႆႉ လႆႈသၢင်ႈဝႆႉ တွၼ်ႈတႃႇ တီႈၸၼ်ၸႂ် ထူဝ်းရိတ်ႉယဝ်ႉ။
- လွႆဝႃဝီ (ดอยวาวี) (မီးၽၢႆႇႁွင်ႇ မႄႈသူၺ်)။ တူင်ႇဝိူင်းၶႄႇ ဢၼ်မီးတီႈ ပွတ်းႁွတ်ႇ မိူင်းထႆး။ ဝႃဝီ ၼႆႉ ပဵၼ် ဢွင်ႈတီႈႁဵတ်းဢွၵ်ႇၼဵင်ႈ ဢၼ်ယႂ်ႇသေပိူၼ်ႈ တီႈၼႂ်း မိူင်းထႆးယဝ်ႉ။ ၸဝ်ႈၵဝ်ႇ ၸၢင်ႈၵႂႃႇဢႅဝ်ႇလႄႇတီႈဝၢၼ်ႈၶဝ်သေ၊ ၸိမ်းတူၺ်းၼမ်ႉၼဵင်ႈ လႄႈ သိုဝ်ႉလႆႈၼဵင်ႈယူႇ။ တေၸၢင်ႈၵႂႃႇဢႅဝ်ႇလႄႇပႃးလႆႈ တီႈ သူၼ်ႇၼဵင်ႈၶဝ်ယူႇ။
- သၢမ်လႅမ်ထွင်းၶမ်း (Samliam Thongkum or สามเหลี่ยมทองคำ)။ ဢွင်ႈတီႈ တီႈဢၼ် ထႆး၊ မျၢၼ်ႇမႃႇ လႄႈ လၢဝ်း ႁူပ်ႉၵၼ်။ မၼ်းယၢမ်ႈပဵၼ်မႃး တီႈၵႃႉၶၢႆယႃႈမဝ်းၵမ် ႁၢၼ်ႉတေႃႇထိုင် လူင်ပွင်ၸိုင်ႈ ၶိူဝ်းၶုၼ်ထႆး လႆႈၽဵဝ်ႈလၢင်ႉ ဢွင်ႈတီႈၼႆႉ သေ လႅၵ်ႈလၢႆႈပဵၼ် ပၢႆတၢင်း ဢွင်ႈတီႈထူဝ်းရိတ်ႉ ဢႅဝ်ႇလႄႇ။ 1
- လၵ်းၸွမ်ပိဝ် ဢၼ်သုင်သုတ်း တီႈၼႂ်းၵမ်ႇၽႃႇ (ၸႄႈတွၼ်ႈၵဵင်းသႅၼ်)။ ၼႂ်းပီ 2017 ၼၼ်ႉ တီႈၸႄႈတွၼ်ႈၵဵင်းသႅၼ်ၼၼ်ႉ မီးမႃး လၵ်းၸွမ်ပိဝ် ဢၼ်သုင်သုတ်း တီႈၼႂ်းၵမ်ႇၽႃႇၼႆႉယဝ်ႉ။ လၵ်းၼၼ်ႉ တၢင်ႈသုင်မၼ်းမီး 189 မီႇတႃႇသေ ၽဵင်ႇၵၼ်တၢင်း ယူင်ႉသၢင်ႈ ဢၼ်မီး 63 ၸၼ်ႉၼၼ်ႉယဝ်ႉ။ ယိူင်းဢၢၼ်းမၼ်းတႄႉ တႃႇယုၵ်ႉသုင် ၽၢင်ႁၢင်ႈ ၵူၼ်းၶိူဝ်းထႆးၼႆယဝ်ႉ။ လၵ်းၸွမ်ပိဝ်ၼၼ်ႉ တေမီးဝႆႉတီႈၼႂ်း သူၼ်မွၵ်ႇ ဢိၵ်ႇတင်း ႁူင်းၼႄၶွင် လႄႈ ဢွင်ႈတီႈႁဵၼ်း။
ၶၢဝ်းတၢင်း[မႄးထတ်း]
- ၶၢဝ်းတၢင်း 3 ဝၼ်း ၵဵင်းမႂ်ႇ တေႃႇ ၵဵင်းႁၢႆး - ၶၢဝ်းတၢင်း 3 ဝၼ်း ဢၼ်လုၵ်ႉတီႈ ၵဵင်းမႂ်ႇ သေ လတ်းၵႂႃႇ ၸိူဝ်းပဵၼ် လွႆဢၢင်ႇၶၢင်၊ လွႆမႄႈသလွင်၊ မႄႈသၢႆ၊ သၢမ်လႅမ်ထွင်းၶမ်း သေ သုတ်းတီႈ ၵဵင်းမႂ်ႇ။
ႁဵတ်း[မႄးထတ်း]
- [ႁဵင်းၵွင်ႉတၢႆ ဢၼ်ၵဝ်ႇ] ၵူၼ်းႁၢပ်ႇၵၢၼ် ၸေႇတၼႃႇ။ သွၼ်လိၵ်ႈဢိင်းၵလဵတ်ႈပၼ် လုၵ်ႈဢွၼ်ႇ ၵူၼ်းၶိူဝ်းလွႆဢႃးၶႃႇ (ဢၼ်ပဵၼ် ၵူၼ်းၶိူဝ်းလွႆ ဢၼ်ၽၢၼ်သေပိူၼ်ႈ တီႈၼႂ်း မိူင်းထႆး) ဢမ်ႇၼၼ် ၸွႆႈထႅမ်ႈတင်း ဝႅပ်ႉသၢႆႉၶွင်ၶဝ်။ ဢွင်ႈၼွၼ်း ပၼ်လၢႆလၢႆ တီႈ ႁိူၼ်းလွႆဢႃးၶႃႇ လႄႈ ၶဝ်ႈဝၼ်းတႄႉ လုၵ်ႉတီႈ ႁူင်းႁဵၼ်းသေ လဵင်ႉ ဝၼ်းၸၼ်-ဝၼ်းသုၵ်း။ တွၼ်ႈတႃႇ တၢင်းၵိၼ်ၵၢင်ၼႂ် ၵၢင်ၶမ်ႈ တႄႉ ၸဝ်ႈၵဝ်ႇတေလႆႈပၼ်ၵႃႈမၼ်း။
ၵိၼ်[မႄးထတ်း]
ဢွၵ်ႉ[မႄးထတ်း]
ၼွၼ်း[မႄးထတ်း]
- 1 သူၼ်ထိဝႅၼ်ၼ ရီသွတ်ႉ (สวนทิพย์วนา รีสอร์ท) 49 Chiang Mai-Chiang Rai Rd, Takok, Mae Suay (မီးၽၢႆႇၸၢၼ်း မႄႈသူၺ် တီႈၼိူဝ် သဵၼ်ႈတၢင်း Rte 118 ၵႂႃႇၸူး ၵဵင်းမႂ်ႇ) - ☏ +66 53 724226-9 - ✉ rsvn@suanthipresort.com။ ၵႂႃႇမီးဝႆႉႁင်းမၼ်းၶေႃၶေႃ။ ယူင်ႉသၢင်ႈႁၢင်ႈလီ ပဵၼ်လၢႆးႁၢင်ႈ လၢၼ်ႉၼႃး၊ ပိူင်လူင်မၼ်း ပဵၼ်တီႈ ႁိူၼ်းလူင် Pkakeryor ။
https://www.facebook.com/Suanthip-Vana-Resort-223913852658/about/. 3,000-10,000 ဝၢတ်ႇ။
ပွင်ပဵၼ်လႆႈ[မႄးထတ်း]
- Chiangrai Times။ လိၵ်ႈၽိုၼ်ၶၢဝ်ႇ ၽႃႇသႃႇဢိင်းၵလဵတ်ႈ ၶွင် ၸႄႈမိူင်းၵဵင်းႁၢႆး။


text:
Saturday, February 28, 2015
Posts လိုၼ်းသုတ်း ဢဝ်တၢင်းႁူႉၵႅမ်တူဝ် တႃႇၽူႈၸႂ်ႉတိုဝ်းၶွမ်းၼႆႉ ၽၢၵ်ႇတွၼ်ႈထိုင်ပီႈၼွင်ႉႁဝ်းၶဝ်ေသ လွင်ႈတၢင်ႇဝႅပ်ႉတႆးၼုမ်ႇ ေတယင်းလိုဝ်ႈဝႆႉၵွၼ်...
Wednesday, February 25, 2015
ၶူးၶိူဝ်းသႅၼ် မွၵ်ႇလၢတ်ႈၶေႃႈၵႂၢမ်း ပီၵွၼ်းငိုၼ်းတီႈ ဝဵင်းၼမ်ႉလၼ်ႈ (႒႐႑႕)
February 25, 2015
ယႃႇလိုမ်းထွမ်ႇ ပေႃတူဝ်ႈတၼ်း ပၼ်ၶၢဝ်းယၢမ်းသေ ထွမ်ႇၵၼ်ၵူႈၵေႃႉသေၵမ်း
QQ Player (English Version) တႃႇၽုၺ်ႇVideo, MP3 တီႈၼႂ်းၶွမ်း
February 25, 2015
မိူဝ်ႈၼႆႉ လႆႈမီးၶၢဝ်းယၢမ်းတူဝ်ႈတၼ်းဢိတ်းၼိုင်ႈၼႆလႄႈ လႆႈဢဝ်ၶိူင်ႈၽုၺ်ႇ ငဝ်းတူင်ႉလႄႈ ၽဵင်းတီႈၼႂ်းၶွမ်း QQ Player ၼႆႉ မႃးၽၢၵ်ႇတွၼ်ႈပၼ်ပီႈၼွ...
Saturday, February 21, 2015
ၽဵင်းဝၢၼ်ႁူ ၸိုဝ်ႈဝႃႈ ယႃႇႁႂ်ႈၼွင်ႉမွင်းႁိုင်
February 21, 2015
ၽဵင်းပုၵ်ႈၼႆႉ လႆႈထွမ်ႇတူၺ်း ပဵၼ်ဢၼ်ဝၢၼ်ႁူူၼႃႇလႄႈ ၸင်ႇလႆႈၸၼ်ဢဝ်သေ ၶိုၼ်းတႅမ်ႈလိၵ်ႈၵႃႇလႃႇဢူဝ်ႇၶႄႇ မၼ်းယူႇယဝ်ႉ၊ ထွမ်ႇတူၺ်း ထွမ်ႇတူၺ်းလႄႈ ၵေႃ...
လွၵ်းလၢႆးRoot Tablet Asus Fonepad 7 Model K012 (4.4.2) လႄႈ ၶိုၼ်းမႄးၶဵင်ႇၽွၼ်ႉ
February 21, 2015
မိူဝ်ႈၼႆႉ လႆႈၵႂႃႇသိုဝ်ႉAsus Fonepad 7 Model K012 (4.4.2) ပဵၼ်ဝိူဝ်းသျိၼ်း 4.3 မႃးႁဵတ်းUpdate သေ Version 4.4.2 ၽွၼ်ႉယူႇၼီႇၶူတ်ႉတႆးၵေႃႈ ၵို...
Tuesday, February 17, 2015
လၢႆးသႂ်ႇၽွၼ်ႉ ယူႇၼီႇၶူတ်ႉတႆး တီႈၼႂ်းၽူင်း Samsung Galaxy Grand Prime SM-G530F
February 17, 2015
မႂ်ႇသုင် ပီႈၼွင်ႉႁဝ်းၶဝ် ၸိူဝ်းမႃးဢႅဝ်ႇႁွတ်ႈ တီႈဝႅပ်ႉတႆးၼုမ်ႇၼႆတင်းသဵင်ႈ ၸဝ်ႈတႆးၼုမ်ႇၵေႃး ပေႃးဝႃႈလႆႈႁူႉလွင်ႈၽူင်း ဢမ်ႇဝႃႈ လွင်ႈၶွမ်းၼႆၵေႃ...
တေႁိုဝ်းႁိုဝ်မွတ်ႇပႅတ်ႈ ဢၼ်လၢတ်ႈတေႃႇၵၼ်တီႈၼႂ်းFacebook (Facebook Chat History)
February 17, 2015
လၢႆးမွတ်ႇပႅတ်ႇ ဢၼ်လၢတ်ႈတေႃႇၵၼ်တီႈၼႂ်းၽဵတ်ႉပူၵ်ႉၼႆႉၵေႃႈ တိုၵ်ႉႁူႉတေႃႈလဵဝ်ၵူၺ်းမေႃႉ၊ ၼႂ်းၽူင်းတႄႉ ယၢမ်ႈမွတ်ႇယူႇ၊ ၼႂ်းၶွမ်းတႄႉ ထၢင်ႇဝႃႈ ...
Monday, February 16, 2015
ငဝ်းႁၢင်ႈပူင်သွၼ်ပၼ် လၢႆး Root ၽူင်း မိၵ်ႈ Samsung Galaxy Grand Prime SM-G530F လႄႈလၢႆးသႂ်ႇၽွၼ်ႉယူႇၼီႇၶူတ်ႉတႆး
February 16, 2015
ႁႂ်ႈပေႃးပွင်ႇၸႂ်ငၢႆႈ ၸင်ႇလႆႈၶတ်းၸႂ်ထႆႇပၼ်ပႃး ငဝ်းတူင်ႉမၼ်းယဝ်ႉ လၢႆးမၼ်းတႄႉ လူတူၺ်းတႂ်ႈၼႆႉ- http://www.tainum.com/2015/02/root-samsung-g...
Sunday, February 15, 2015
လၢႆး Root ၽူင်း မိၵ်ႈ Samsung Galaxy Grand Prime SM-G530F လႄႈလၢႆးသႂ်ႇၽွၼ်ႉယူႇၼီႇၶူတ်ႉတႆး
February 15, 2015
မိူိဝ်ႈၼႆႉ မိူဝ်းပူင်သွၼ်ၶွမ်းတီႈဝတ်ႉမႂ်ႇ မိူင်းၵွၵ်ႇၼႆလႄႈ ၸင်ႇမီးၸၢႆးဢွၼ်ႇၵေႃႉၼိုင်ႈ ဢဝ်ၽူင်းမႃးပၼ်ၽူႈတႅမ်ႈဝႃႈ ၶႂ်ႈသႂ်ႇၽွၼ်ႉတႆးၼႆလႄႈ ...
Saturday, February 14, 2015
ၶူဝ်းတွၼ်ႈဝၼ်း Valentine's day 2015 Apk (3) ဢၼ် တွၼ်ႈတႃႇၽူင်းAndroid
February 14, 2015
ပိူၼ်ႈဝႃႈ ဝၼ်း Valentine's day ဝၼ်းၵေႃႉႁၵ်ႉ ၼႆၵေႃႈ ႁႃႈဝႃႈၸိူင်ႉပိူၼ်ႈၵူၺ်း ၼႆႉတႄႉ မၼ်းဢမ်ႇၸႂ်ႈၾိင်ႈထုင်းတႆးၼင်ႇၵဝ်ႇ၊ ၸိူင်ႉႁိုဝ်ၵေႃႈလ...
Friday, February 13, 2015
လွၵ်းလၢႆးၸႂ်ႉတိုဝ်း ၽူင်းAndroid သေ တၢင်ႇVideo တီႈၼႂ်းYouTube
February 13, 2015
မီးပွၵ်ႈၼိုင်ႈ ဢူၺ်းၵေႃႉထၢမ်မႃး လွၵ်းလႆၢးၸႂ်ႉၽူင်းသေ တၢင်ႇငဝ်းတူင်ႉတီႈၼႂ်းYoutube ယွၼ်ႉဝႃႈဢမ်ႇတူဝ်ႈတၼ်းလႄႈ ဢမ်ႇလႆႈတွပ်ႇပၼ်ၵမ်းလဵဝ်
TypingMaster Pro တႃႇၽိုၵ်းပေႃႉလိၵ်ႈဢင်းၵိတ်ႉ
February 13, 2015
တွၼ်ႈတႃႇပီႈၼွင်ႉႁဝ်းၶဝ် ၸိူဝ်းတေႇလဵၼ်ႈၶွမ်းၼၼ်ႉ သင်ဝႃႈ ပေႃႉလိၵ်ႈဢင်းၵိတ်ႉ ဢမ်ႇပႆႇၽႂ်း ဢမ်ႇပႆႇတွင်းလွၵ်းမိုဝ်းမၼ်းၼႆၸိုင် ၽိုၵ်းၸွမ်...
3ds max 7 with crack တႃႇႁဵတ်းလူဝ်လိၵ်ႈ3D မႃးယဝ်ႉ
February 13, 2015
ၸူဝ်ႈ တႆးၵေႃႉလီ ပိၼ်ႇသဵင်တႆး ၶဝ် တၢင်ႇၼႄလၢႆးႁဵတ်းတူဝ်လိၵ်ႈပၼ်ၵမ်ႇၽႃႇၼႆႉ မီးဢူၺ်းၵေႃႉၶဝ် တုၵ်းယွၼ်းမႃး ႁႂ်ႈတၢင်ႇပၼ်ၼႆလႄႈ ၸင်ႇလႆႈသွၵ်ႈႁႃသ...
Smadav Antivirus 2015 10.0.0 Pro ၶိူင်ႈၶႃႈမႅင်းVirus ၼႂ်းၶွမ်း
February 13, 2015
ပီႈၼွင်ႉၽူႈၸႂ်ႉတိုဝ်းၶွမ်းႁဝ်းၶဝ်တင်းသဵင်ႈ တီႈၼႂ်းၶွမ်းႁဝ်းတီႈဢေႇသုတ်းမၼ်း ထုၵ်ႇလီသႂ်ႇဝႆႉ ၶိူင်ႈၶႃႈမႅင်းဝႆၢးရၢတ်ႉ ဢၼ်ၸၢင်ႈယႃႉၵဝ်းၶွမ်းၼၼ်...
သင်ဝႃႈ ၶႅပ်း DVD ၶမ်ဝႆႉၼႂ်းၶွမ်းၸိုင်
February 13, 2015
ၽူႈၸႂ်ႉတိုဝ်းၶွမ်းႁဝ်းၶဝ် ဢမ်ႇပွၵ်ႈၼိုင်ႈၵေႃႈပွၵ်ႈၼိုင်ႈ တေထူပ်းယူႇ မၢင်ပွၵ်ႈ ဢဝ်ၶႅပ်းCD, DVD,ၽုၺ်ႇတီႈၼႂ်းၶွမ်းသေ ဢဝ်ဢွၵ်ႇၶုိၼ်းဢမ်ႇလႆႈ ...
All Office Converter Platinum တႃႇဢဝ်ၾၢႆႇPDF လၢႆႈပဵၼ် ၾၢႆႇ Word, Excle, ၶႅပ်းႁၢင်ႈတေႇၵႂႃႇ (လၢႆးမၢႆသွင်)
February 13, 2015
ဢႁႅမ်ႉ မႂ်ႇသုင်ဢူၺ်းၵေႃႉၶဝ် ၼိုင်ႈဝူင်ႈၼႆႉ ပေႃးဢမ်ႇလႆႈတႅမ်ႈတၢင်ႇဝႅပ်ႉသၢႆႉၼႆ မိူၼ်ႁိုဝ်ဝႆႉဢမ်ႇႁူႉ ႁၢင်ႈပဝ်ႇႁူင်ꧦဝႆႉ ဝႅပ်ႉသၢႆႉၼႆႉၵေႃႈ သ...
Thursday, February 12, 2015
IObit Uninstaller Portable (ၸႂ်ႉၵမ်းသိုဝ်ႈ) သင်ဝႃႈမွတ်ႇSoftware တီႈၼႂ်းၶွမ်းဢမ်ႇလႆႈ ၸႂ်ႉဢၼ်ၼႆႉ
February 12, 2015
ၼႂ်းၶွမ်းသေႃႉဝႆွးမၢင်ဢၼ် ပေႃးၶဝ်ႈတီႈၼႂ်း Control > Programs and Features ၼၼ်ႉသေ
RapidTyping_5.0.98_Portable တႃႇၽိုၵ်းပေႃႉလိၵ်ႈဢင်းၵိတ်ႉ (ၸႂ်ႉတိုဝ်းၵမ်းသိုဝ်ႈ)
February 12, 2015
တွၼ်ႈတႃႇၽူႈတေႇၽိုၵ်းလဵၼ်ႈၶွမ်း၊ တေႇၽိုၵ်းပေႃႉလိၵ်ႈဢင်းၵိတ်ႉၶဝ် ပေႃးတေငၢႆႈၼၼ်ႉ ၸင်ႇလႆႈတၢင်ႇပၼ် RapidTyping_5.0.98_Portable ၼႆႉယဝ်ႉ
PDFZilla 3.0.7 Portable ဢဝ်ၾၢႆႇ PDF လၢႆႈပဵၼ် Word, Excle, Image တေႇၵႂႃႇ (ၸႂ်ႉတိုဝ်းၵမ်းသိုဝ်ႈ)
February 12, 2015
မိူဝ်ႈၼႆႉတႄႉ ဢိင်ၼိူဝ်ဢူၺ်းႁဝ်း ၸဝ်ႈၼၼ်ႇတသႃႇမိ (တၢင်ႉယၢၼ်း) ထၢမ်မႃးဝႃႈ သွၵ်ႈႁႃသေႃႉဝႆွး တႃႇဢဝ် PDF လႆၢႈၸူး ၶႅပ်းႁၢင်ႈၼၼ်ႉ
Wednesday, February 11, 2015
Internet Download Manager v6.22. ဢွၵ်ႇမႂ်ႇ ဢမ်ႇလူဝ်ႇသႂ်ႇ Key
February 11, 2015
တွၼ်ႈတႃႇၽူႈၸႂ်ႉတိုဝ်းၶွမ်းႁဝ်းၶဝ် တႃႇတေၸၼ်သေႃႉဝႆွးႄလႈ ငဝ်းတူင်ႉတႄႇၵႂႃႇ သင်ဝႃႈၸႂ်ႉ Internet Download Managerသေ ၸၼ်ၼႆၸိုင်
LED Blinker.apk ပေႃးၽူင်းမႃး ႁႂ်ႈၾႆးၽူင်းမႅပ်ႈႁူိဝ်ႈပၼ်ၾၢင်ႉ
February 11, 2015
တွၼ်ႈတႃႇပီႈၼွင်ႉႁဝ်းၶဝ် ၸိူဝ်းၸႂ်ႉတိုဝ်းၽူင်းၼၼ်ႉ သင်ဝႃႈၽူင်းမႃးလႄႈသင် ဢမ်ႇၼၼ် လိၵ်ႈၶဝ်ႈမႃး လိၵ်ႈဢၼ်လၢတ်ႈတေႃႇၵၼ်တီႈၼႂ်း
SNM Font Changer တႃႇၶဵင်ႇၽွၼ်ႉ ၽူင်းမိၵ်ႈသၢမ်သွင်း ဢၼ်ၵိုၵ်းေၸႃႇၵျီႇၸပ်းမႃး
February 11, 2015
သင်ဝႃႈပီႈၼွင်ႉႁဝ်းၶဝ် မီးၽူင်းမိၵ်ႈသၢမ်သွင်း ဢၼ်ၽွၼ်ႉၸေႃႇၵျီႇၸပ်းမႃးေသ သမ်ႉၶႂ်ႈသႂ်ႇၽွၼ်ႉယူႇၼီႇၶူတ်ႉတႆးၼႆၸိုင်
4 Myanmar Browser.apk တီႈၼႂ်းၽူင်းAndroid တူၺ်းႁၼ်လႆႈ ၽွၼ်ႉၸေႃႇၵျီႇလႄႈ ယူႇၼီႇၶူတ်ႉ
February 11, 2015
သင်ၸိူဝ်ႉဝႃႈၽူင်းပီႈၼွင်ႉႁဝ်းၶဝ် ပႆႇသႂ်ႇလႆႈလိၵ်ႈတႆးၼႆသေ သမ်ႉၶႂ်ႈႁၼ်လိၵ်ႈယူႇၼီႇၶူတ်ႉတႆးယူႇၼႆၸိုင် ၼႂ်းၽူင်းၸဝ်ႈၵဝ်ႇသႂ်ႇဝႆႉ 4 Myanmar B...
Tuesday, February 10, 2015
လွၵ်းလၢႆးၸႂ်ႉတိုဝ်း Line တီႈၼႂ်းၶွမ်း
February 10, 2015
မႂ်ႇသုင် ပီႈၼွင်ႉႁဝ်းၶဝ် ၸိူဝ်းမႃးဢႅဝ်ႇႁွတ်ႈပၼ်ႁႅင်းဝႅပ်ႉတႆးၼုမ်ႇၼႆႉတင်းသဵင်ႈ မိူဝ်ႈၼႆႉ ၸဝ်ႈတႆးၼုမ်ႇမႃးၽၢၵ်ႇတွၼ်ႈပၼ် လၢႆးၸႂ်ႉတိုဝ်းLine တ...
Monday, February 9, 2015
Cherry Keyboard (လွၵ်းမိုဝ်းမွၵ်ႇၵွၼ်) လႆႈႁႃႈၽႃႇသႃႇ
February 09, 2015
တွၼ်ႈတႃႇပီႈၼွင်ႉႁဝ်းၶဝ် ၸိူဝ်းၸႂ်ႉတိုဝ်း ၽူင်းAndroid ၼၼ်ႉ လွၵ်းမိုဝ်းမွၵ်ႇၵွၼ် လႆႈႁႃႈၽႃႇသႃႇ Update ဢွၵ်ႇမႃးထႅင်ႈယဝ်ႉ
Sunday, February 8, 2015
ပၵ်းယဵမ်ႈဝၼ်း ၽၢႆႇမၢၼ်ႈ တွၼ်ႈတႃႇၽူင်းAndroid
February 08, 2015
ပေႃးယူႇသဝ်းၼွၵ်ႈမူိင်း ပိူၼ်ႈသမ်ႉၼပ်ႉဝၼ်းထိမၼ်းၵူၺ်းလႄႈ လိူၼ်တႆး ဝၼ်းတႆး ပဵၼ်ဝၼ်းသင်ပေႃးႁူႉယၢပ်ႇ
Auto Screen On Off.apk တွၼ်ႈတႃႇၽူင်းAndroid
February 08, 2015
မိူဝ်ႈၼႆႉ ၸဝ်ႈတႆးၼုမ်ႇ ဢဝ်Auto Screen On Off.apk ၼႆႉ မႃးၽၢၵ်ႇတွၼ်ႈပၼ် ပီႈၼွင်ႉႁဝ်းၶဝ်
Friday, February 6, 2015
တေႁဵတ်းႁိုဝ်တႅမ်ႈလိၵ်ႈ ၸွမ်းပိူင်ယူႇၼီႇၶူတ်ႉတႆး
February 06, 2015
ႁူႉဝႆႉ ၶႅၼ်းသေ ဝႆႉႁူႉ ၼၼ်ႉၼႃႇၼေႃႈ
ဢမ်ႇမီး ဢမ်ႇပဵၼ်တႃႇၽူႈၸႂ်ႉတိုဝ်းၶွမ်းၶဝ် All in One Fonts For Computer မႃးယဝ်ႉ
February 06, 2015
မႂ်ႇသုင် ပီႈၼွင်ႉႁဝ်းၶဝ် ၸိူဝ်းမႃးဢႅဝ်ႇႁွတ်ႈ တီႈၼႂ်းဝႅပ်ႉတႆးၼုမ်ႇၼႆႉတင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇၼႆၵေႃႈ ယိူင်းဢၢၼ်း ႁႂ်ႈလႆႈပဵၼ်တီႈ...
Thursday, February 5, 2015
Pac Man World Rally Game ၵဵမ်းတႃႇလဵၼ်ႈၼႂ်းၶွမ်း
February 05, 2015
လၢႆႈလၢႆးမၼ်းဢိတ်းၼိုင်ႈၵႃႈမေႃႉ ၵမ်းၼႆႉ ၶိုၼ်းဝၢႆႇႁႃၸူး ၵဵမ်းတႃႇလဵၼ်ႈၼႂ်းၶွမ်းၵွၼ်ႇ ၵဵမ်ႉဢၼ်ၼႆႉ ေတလႆႈဝႃႈၶႅမ်ႉယူႇၼင်ႇၵဝ်ႇ ၊ ဢူၺ်းၵေႃႉ ၵေႃ...
လၢႆးၶဵင်ႇဝႆႉ ပေႃးၼဵၵ်းၺႃး Caps Lock Key ႁႂ်ႈပၼ်သဵင်ၾၢင်ႉ
February 05, 2015
ဝူၼ်ႉၵႂႃႇဝူၼ်ႉမႃး တေတႅမ်ႈတၢင်ႇသင်လီၼေႃး ၼႆယူႇတင်းႁိုင် ၸင်ႇၶုၵ်ႉၸႂ်လႆႈ တီႈၼႂ်းWindows XP ဢၼ်ၽူႈတႅမ်ႈလၢႆႈတႅမ်ႈဝႆႉ တီႈၼႂ်းပပ်ႉၵႅမ်မ...
သင်ဝႃႈၶႂ်ႈၶဵင်ႇဝႆႉ ယႃႇႁႂ်ႈၶွမ်းလပ်း(sleep) ၼႆၸိုင်
February 05, 2015
ဢိင်ၼိူဝ်ႁူဝ်ၶေႃႈပႃႈၼိူဝ်ၼႆႉေသ ၸိူဝ်းႁူႉၵေႃႈေတမီး ၸိူဝ်းဢမ်ႇႁူႉၵေႃႈတေပႃးၼႆလႄႈ ၸင်ႇလႆႈတႅမ်ႈမၢႆတွင်းဝႆႉယဝ်ႉ ၽွင်းမိူဝ်ႈႁဝ်းႁဵတ်းၵၢၼ်သ...
Wednesday, February 4, 2015
Smart Cover Pro ( Screen Off) apk တႃႇပိၵ်ႉၽုၺ်ႇ ၼႃႈၽူင်း ၽွင်းမိူဝ်ႈ ၽုၺ်ႇၶွၵ်ႇ(Cover)ၼႃႈၽူင်း
February 04, 2015
မႂ်ႇသုင် ဢူၺ်းၵေႃႉႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇ ေတမႃးၽၢၵ်ႇတွၼ်ႈပၼ် ၶူိင်ႈၸႂ်ႉၽူင်း ဢၼ်ၼိုင်ႈ မူိၼ်ၼင်ႇဢၼ်လႆႈႁၼ်ႁူဝ်ၶေႃႈမၼ်း...
Tuesday, February 3, 2015
လၢႆး Root ၽူင်း မိၵ်ႈ Samsung Galaxy Ace 4 SM-G313M လႄႈလၢႆးသႂ်ႇၽွၼ်ႉယူႇၼီႇၶူတ်ႉတႆး
February 03, 2015
မႂ်ႇသုင် ပီႈၼွင်ႉႁဝ်းၶဝ်တင်းသဵင်ႈ ဝၼ်းလူိၼ်သၢမ်မူၼ်းမိူဝ်ႈၼႆႉ ၸဝ်ႈတႆးၼုမ်ႇ ဢဝ်တၢင်းႁူႉဢွၼ်ႇဢၼ်ၼုိင်ႈေသ မႃးၽၢၵ်ႇတွၼ်ႈပၼ် ပီႈၼွင်ႉႁဝ်းၶဝ်ယ...
လၢႆးလုတ်ႉၽူင်းမိၵ်ႈ Samsung SM-G355M ႄလႈ လၢႆးသႂ်ႇၽွၼ်ႉယူႇၼီႇၶူတ်ႉတႆး
February 03, 2015
မႂ်ႇသုင် ဝၼ်းမိူဝ်ႈၼႆႉ မႃးႁူပ်ႉၵၼ်ထႅင်ႈယဝ်ႉၼေႃႈ ၸဝ်ႈတႆးၼုမ်ႇၵေႃႈ ၼင်ႇလႆႈႁူႉဝႆႉၼၼ်ႉ ၼႅတ်ႈၶတ်းၸႂ်ၸုႁွမ်တွမ်သေ ၶိုၼ်းမႃးမွၵ်ႇၼပႄီႈၼွင်ႉႁ...
Subscribe to: Posts (Atom)


text:
တၢင်းပဵၼ်ၶူဝ်ႊဝိတ်ႉ 19 ၽႄႈလၢမ်းႁၢဝ်ႈႁႅင်းသေ လူင်ပွင်ၸိုင်ႈသင်ႇၵိုတ်းၵၢၼ်ဢွၵ်ႇတၢင်း၊ ၵၢၼ်တွင်ႈတဵဝ်းလႄႈ ၵၢၼ်ၵႃႉၶၢႆမၢၵ်ႇၶဝ်ႈတဝ်ႈၼမ်ႉၵေႃႈ ဢမ်ႇပဵၼ်ၵၢၼ် ၊ ၸဝ်ႈသူၼ်ၽၵ်းၵၢတ်ႇပီ ၼႂ်ႊၸိုင်ႈတႆးပွတ်းၸၢၼ်းလူႉသုမ်းၼပ်ႉႁူဝ်ပၢၵ်ႇဢေႊၶိူဝ်ႊ။
ၸဝ်ႈသူၼ်ၽၵ်းၵၢတ်ႇပီ ၼႂ်းၸေႈဝဵင်းပၢင်လွင်း ဢမ်ႇၸၢင်ႈဢဝ်ၽၵ်းၵၢတ်ႇပီၵႂႃႇၶၢႆတၢင်ႇဝဵင်း ၊ၾၢႆႇၼိုင်ႈ လၢၼ်ႉၶၢႆတၢင်းၵိၼ် ၶၢႆၶဝ်ႈၽၵ်းၵေႃႈဢမ်ႇပိုတ်ႇလႄႈ ၽၵ်းၵၢတ်ႇပီတႃႇမွၵ်ႈ 500 ဢေႊၶိူဝ်ႊၼႆႉဢမ်ႇၸၢင်ႈဢဝ်ၵႂႃႇၶၢႆတီႈလႂ်။
ၼၢင်းပႄး ၸဝ်ႈၽၵ်းၵၢတ်ႇပီလၢတ်ႈဝႃႈ – “ပၢႆလိူဝ်ဢမ်ႇၸၢင်ႈဢဝ်ၵႂႃႇၶၢႆတၢင်ႇဝၢၼ်ႈတၢင်ႇဝဵင်းယဝ်ႉ ၼႂ်းဝၢၼ်ႈၼႂ်းဝဵင်းၸဝ်ႈၵဝ်ႇၵေႃႈ ဢမ်ႇပိုတ်ႇလၢၼ်ႉၶၢႆတၢင်းၵိၼ် ၶၢႆၶဝ်ႈၽၵ်း လႄႈ ဢမ်ႇၸၢင်ႈဢဝ်ၵႂႃႇၶၢႆတီႈလႂ်။ လႆႈပႅတ်ႈၸိူင်ႉၼၼ်ၼႂ်းသူၼ်ၼၼ်ႉယဝ်ႉ”- ဝႃႈၼႆ။
ၼႂ်းၸိုင်ႈတႆးပွတ်းၸၢၼ်းၼႆႉ သူၼ်ၽုၵ်ႇၽၵ်းၵၢတ်ႇပီ မီး မိုၼ်ႇဢေႊၶိူဝ်ႊပၢႆ။ ၼႂ်းၸေႈဝဵင်းပၢင်လွင်း ပွတ်းတွၼ်ႈ ၼွင်တယႃး ဢၼ်ပဵၼ်ၼႃႈလိၼ်ၽွင်းၵမ်းတူဝ်ၵဝ်ႇ ပဢူဝ်း (ၸွမ်းၼင်ႇ ပိူင်ငဝ်ႈပိုင်းမိူင်း 2008 ) ၼႆႉသူၼ် ၽုၵ်ႇၽၵ်းၵၢတ်ႇပီမီးမွၵ်ႈ1600 ဢေႊၶိူဝ်ႊ။ ပီၼႆႉၽုၵ်ႇမွၵ်ႈ 500 ဢေႊၶိူဝ်ႊ။ တေႃႇထိုင်ယၢမ်းလဵဝ် ဢမ်ႇၸၢင်ႈၶၢႆလႄႈ လူႉၵွႆၼဝ်ႈသေလႆႈပႅတ်ႈလၢႆလၢႆၼႆႉမွၵ်ႈ 200 ဢေႊၶိူဝ်ႊယဝ်ႉဝႃႈၼႆ။
ၼၢင်းပႄး ၸဝ်ႈသူၼ်ၽၵ်းၵၢတ်ႇပီ ၵူၼ်းၼွင်တယႃးလၢတ်ႈထႅင်ႈဝႃႈ – “တႃႇႁဵတ်းသူၼ်ၽၵ်းၵၢတ်ႇပီၼႆႉ ႁဝ်းၶႃႈ ပဵၼ်ၼီႈပဵၼ်ၶွတ်ႇဢေႃႈ။ ၸိူဝ်ႉမၼ်းဝႃႇ၊ ပုၺ် (မေႇဢေႃးၸႃႇ)မၼ်းဝႃႇ ၊ ယႃႈယႃၶႃႈမႅင်းဝႃႇၸိူဝ်းၼႆႉ ပႆႇလႆႈပၼ်ၵႃႈမၼ်းသင်သေမဵဝ်း။ ပေႃးဢမ်ႇၶၢႆၽၵ်းၵၢတ်ႇပီလႆႈ သမ်ႉတေလႆႈဢဝ်ငိုၼ်းတီႈလႂ်မႃးတႅၼ်းၼီႈလႃႇၼႆႉ ၼႆသေ ပဵၼ်ဢၼ်မႆႈဢူၵ်းမႆႈၸႂ်”- ဝႃႈၼႆ။
ၵဵဝ်ႇၵပ်းလွင်ႈၼႆႉ ၵူဝ်ႇတူးငႄႇ ႁူဝ်ပဝ်ႈ ၶွမ်ႊမတီႊ ၾၢႆႇၸႅၵ်ႇမႅင်ႇ တၢင်းၵိၼ်တၢင်းယႅမ်ႉ ၵူၼ်းမိူင်း ၸေႈမိူင်းတႆး တႄႉလၢတ်ႈတီႈၽူႈတွႆႇႁွၵ်ႈဝႃႈ – “ဝၼ်းတီႈ 26/5/2020 ဝၼ်းမိူဝ်ႈၼႆႉ ယေးငိုၼ်းၵမ်ႇပေႃးၸ လူင်းပိုၼ်ႉတီႈ သိုဝ်ႉၽၵ်းၵၢတ်ႇပီၼႂ်းဝဵင်းၼွင်တယႃးတႃႇ 3 သဵၼ်ႁူဝ် ၊ ၾၢႆႇၼိုင်ႈၵေႃႈ ႁႂ်ႈလႆႈပဵၼ်ၵၢၼ်ၸွႆႈထႅမ်ၸဝ်ႈသူၼ်ၽၵ်းၵၢတ်ႇပီသေဢမ်ႇၵႃး ၾၢႆႇၼိုင်ႈၵေႃႈ တေဢဝ်ၽၵ်းၵၢတ်ႇပီၸိူဝ်းၼႆႉ ၵႂႃႇၸႅၵ်ႇပၼ် ၵူၼ်းမိူင်းထုင်ႉပဵင်း ၸိူဝ်းၺႃးလွင်ႈယၢပ်ႇၽိုတ်ႇ ယွၼ်ႉတၢင်းပဵၼ်ၶူဝ်ႊဝိတ်ႉ 19 ဢၼ်ပဵၼ်ၼႂ်း ၸေႊဝဵင်းဢေးသႃႇယႃႇ (မိူင်းတႆး) ၊ မေႃႇလမျႅင်ႇ (မိူင်းမွၼ်း)၊ ယမႄးတိၼ်း၊ မျိၼ်းၶျၢၼ်ႇ၊ ဝဵင်းလိူဝ်ႇ ၊တႃႈၵုင်ႈ ၸိူဝ်းၼႆႉ ”- ဝႃႈၼႆ။
ၾၢႆႇၼိုင်ႈ လူင်ပွင်ၸိုင်ႈမိူင်းတႆးၵေႃႈ တေႃႈၼင်ႇၼၼ် ၶိုၼ်းသိုဝ်ႉၽၵ်းၵၢတ်ႇပီသေ တေၸႅၵ်ႇပၼ်ပီႈၼွင်ႉၵူၼ်းမိူင်းၼႂ်းဝၢၼ်ႈသူၼ် ၸိူဝ်းယၢပ်ႇၽိုတ်ႇယွၼ်ႉၶူဝ်ႊဝိတ်ႉ 19 ၼၼ်ႉၼင်ႇၵဝ်ႇ- ဢူးတိၼ်ႇဢူး ၽူႈၵွၼ်းႁွင်ႈၵၢၼ်ၾၢႆႇၽုၵ်ႇသွမ်ႈ ၸေႈဝဵင်း လူင်ပွင်ၸိုင်ႈမိူင်းတႆး လၢတ်ႈတီႈၽူႈတွႆႇႁွၵ်ႈၼင်ႇၼႆ။
“ႁဝ်းၶႃႈတႄႉ တေၵႂႃႇၸႅၵ်ႇပၼ် ၵူၼ်းၼႂ်းပွၵ်ႉၼႂ်းယွမ်ႇ၊ ၸႅၵ်ႇပၼ်တီႈႁူင်းႁဵၼ်း ပရႁိတ၊ ၾၢႆႇတပ်ႉၵေႃႈတေမႃးဢဝ်ၵႂႃႇၸႅၵ်ႇပၼ်ၼႂ်းၼႃႈႁိူၼ်းၵူၼ်းသိုၵ်း ၼႂ်းတပ်ႉတိူင်းၶဝ် ”- ဝႃႈၼႆ။
ၵူၺ်းၵႃႈ ၽွင်းလူင်းၵဵပ်းသိုဝ်ႉၽၵ်းၵၢတ်ႇပီၼၼ်ႉ သိုဝ်ႉဢဝ်လူၺ်ႈၵႃႈၶၼ်ၵႃႈႁိုဝ်ၼႆၼၼ်ႉတႄႉ ဢမ်ႇလႆႈႁူႉၸွမ်း။
တီႈတၢင်းမိူင်းတႆးပွတ်းႁွင်ႇ မူႇၸေႊ ၼမ်ႉၶမ်း ဢၼ်တိတ်းၸပ်းလႅၼ်လိၼ်ၶႄႇၼၼ်ႉသမ်ႉ ၸဝ်ႈသူၼ်ၶဝ်ႈၵၢပ်ႇ ယၢပ်ႇၽိုတ်ႇယွၼ်ႉၶႄႇဢမ်ႇႁပ်ႉသိုဝ်ႉ ၶဝ်ႈၵၢပ်ႇ၊ ယွၼ်ႉတၢင်းပဵၼ်ၶူဝ်ႊဝိတ်ႉ 19 လၢမ်းၽႄႈလႄႈ ထိုင်တီႈလႆႈဢဝ်ၶဝ်ႈၵၢပ်ႇထွၵ်ႇတူၵ်းၼမ်ႉမၢဝ်း ၼမ်ႉႁူဝ်ပၢၵ်ႇတၼ်ႊ။


text:
ပၢင်သပ်းၸႅင်ႈၶၢဝ်ႇ ၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃးတႆး
ဝၼ်းထိ 24/01/2015
ၵူၼ်းဝၢၼ်ႈၼႃးသၢႆး တုၵ်းယွၼ်းတီႈလိၼ်ဢၼ်ၶွမ်ႊပၼီႊ ႁုပ်ႈသိမ်းဢဝ်ၵႂႃႇ ႁဵတ်းၶူင်း ၵၢၼ်ၽုၵ်ႇတူၼ်ႈယၢင်တင် ၼႂ်းၸိုင်ႈတႆးပွတ်းႁွင်ႇ
မိူဝ်ႈၼႆႉၵေႃႁူမ်ႈသၢင်ႈၸဝ်ႈႁႆႈၸဝ်ႈၼႃးတႆးလႄႈ ၵူၼ်းဝၢၼ်ႈ ဢိူင်ႇၼႃးသၢႆး ၸႄႈဝဵင်း ၼမ်ႉတူႈ ၸႄႈတွၼ်ႈၵျွၵ်းမႄး ၸိုင်ႈ တႆးပွတ်းႁွင်ႇ ၸိူဝ်းထုၵ်ႇၶွမ်ႊပၼီႊ Top Conquer Co, Ltd. ႁုပ်ႈ သိမ်းဢဝ်တီႈလိၼ်ၵႂႃႇႁဵတ်းၶူင်းၵၢၼ်ၽုၵ်ႇ တူၼ်ႈယၢင်တင် ပႅတ်ႈၼၼ်ႉ ႁဵတ်းပၢင် သပ်းၸႅင်ႈ ၶၢဝ်ႇ တီႈဝဵင်းတူၼ်ႈတီးသေတုၵ်းယွၼ်းတႃႇလႆႈတီႈလိၼ်ၶိုၼ်း။
မိူဝ်ႈပီ 2007 ၼၼ်ႉၶွမ်ႊပၼီႊ Top Conquer Co, Ltd. ၶဝ်လႆႈၶႂၢင်ႉတီႈလူင်ပွင်ၸိုင်ႈမၢၼ်ႈ တႃႇႁဵတ်းၶူင်းၵၢၼ်ၽုၵ်ႇ တူၼ်ႈ ယၢင် တင် ၼိူဝ်ဢွင်ႈတီႈလိၼ် ႁူၵ်ႉႁၢမ်း (တီႈဢမ်ႇမီးၸဝ်ႈၶွင်) တႃႇ 1500 ဢေႊၶိူဝ်ႊ ဢၼ်ယၢၼ်ၵႆဝၢၼ်ႈၼႃးသၢႆးမွၵ်ႈ 2 လၵ်း။ ၵူၺ်းၵႃႈ ၶွမ်ႊပၼီႊ ဢၼ် ၼႆႉ တႄႇၶူင်းၵၢၼ်ၽုၵ်ႇတူၼ်ႈယၢင်တင်ႁိမ်းႁွမ်း တီႈလိၼ်ၵူၼ်းဝၢၼ်ႈၼႃးသၢႆးသေ ႁဵတ်းႁႂ်ႈ မီးလွင်ႈႁုပ်ႈသိမ်းဢဝ်ပႃးတီႈလိၼ်ၵူၼ်းဝၢၼ်ႈထႅင်ႈ။ ႁိူၼ်းၵူၼ်းဝၢၼ်ႈမၢင်ၸိူဝ်းၵေႃႈလႆႈထုၵ်ႇ တဵၵ်းၸႂ်ႉၶၢႆႉပၢႆႈလူၺ်ႈဢမ်ႇ သၢႆႈ တႅၼ်းသင်။
ပဵၵ်ႉသမ်ႉ ၶွမ်ႊပၼီႊဢၼ်ၼႆႉလႆႈၶႂၢင်ႉတႃႇႁဵတ်းၶူင်းၵၢၼ်ၽုၵ်ႇတူၼ်ႈယၢင်တင်ၼိူဝ် ဢွင်ႈတီႈ လိၼ်ႁူၵ်ႉႁၢမ်းတႃႇ 1500 ဢေႊၶိူဝ်ႊယဝ်ႉ ၼႆသေတႃႉ တၢမ်ၼင်ႇသဵၼ်ႈမၢႆတီႈလိၼ်မိူဝ်ႈပီ 2006 ၼၼ်ႉ ၽၢႆႇတႅၵ်ႈ တီႈလိၼ် ၸႄႈဝဵင်း၊ ၸဝ်ႈၼႃႈတီႈ ၸိူဝ်းၵဵဝ်ႇၶွင်ႈလႄႈ တူဝ်တႅၼ်း ၸဝ်ႈႁႆႈ ၸဝ်ႈၼႃးၶဝ်လၢတ်ႈဝႃႈ ၶွမ်ႊပၼီႊဢၼ်ၼႆႉ ႁဵတ်းၶူင်းၵၢၼ်ပူၼ်ႉပႅၼ်သႂ်ႇၼိူဝ်တီႈလိၼ် ၵူၼ်းဝၢၼ်ႈထႅင်ႈ 763 ဢေႊၶိူဝ်ႊ ၼႆယဝ်ႉ။
တီႈလိၼ်ၸဝ်ႈႁႆႈၼႃး 60 ၵေႃႉပၢႆၼႆႉလႆႈထုၵ်ႇႁုပ်ႈသိမ်းဢဝ်သေ ၼႂ်းၼၼ်ႉၵူၼ်းဝၢၼ်ႈ 44 ၵေႃႉၼႆႉတိုၼ်းဝႃႈဢမ်ႇလႆႈၵႃႈသၢႆႈ တႅၼ်းသင်ၵူၺ်းဢမ်ႇၵႃး ၼႂ်းၼၼ်ႉထႅင်ႈတႃႇ 16 ၵေႃႉ လႆႈ ထုၵ်ႇၶွမ်ႊပၼီႊၶဝ်တဵၵ်းႁႂ်ႈၶဝ်ႈႁူမ်ႈပုၼ်ႈ(ပွင်းပုၼ်ႈ) လႄႈတဵၵ်းႁႂ်ႈ ၽုၵ်ႇတူၼ်ႈယၢင်တင်ၼႂ်း ဢွင်ႈတီႈလိၼ်ၶဝ် ဢၼ်လႆႈႁပ်ႉၼမ်ႉတွၼ်းဢိတ်းဢွၼ်းၼၼ်ႉၵူၺ်း။
ၵွပ်ႈၶူင်းၵၢၼ်ၽုၵ်ႇတူၼ်ႈယၢင်တင်ၼႆႉသေလႄႈ ၵူၼ်းဝၢၼ်ႈၵမ်ႈၼမ်လႆႈလုသုမ်း တီႈလိၼ်ၶဝ် ၵူၺ်းဢမ်ႇၵႃး ယင်းလႆႈထူပ်း ၺႃး တၢင်းတုၵ်ႉၵိၼ်းယၢပ်ႇၽိုတ်ႇၵၢၼ်ႁႃလဵင်ႉတွင်ႉပႃးထႅင်ႈ။ ၼွၵ်ႈသေၼၼ်ႉထုၵ်ႇၶွမ်ႊပၼီႊၶဝ်ပူၼ်ႉပႅၼ်သုၼ်ႇလႆႈ သုၼ်ႇ ပဵၼ်တၢင်ႇၸိူဝ်းထႅင်ႈ။ ၵွပ်ႈမီး လွင်ႈၽုၵ်ႇတူၼ်ႈယၢင်တင်ႁိမ်းႁွမ်းဝၢၼ်ႈၵူၼ်းလႄႈတီႈလိၼ်တိူၵ်ႇႁႆႈတိူၵ်ႇသူၼ်ၵူၼ်းဝၢၼ်ႈ ၶဝ်လႆႈထုၵ်ႇႁုပ်ႈသိမ်းဢဝ်လၢႆသေ ၵူၼ်းဝၢၼ်ႈၵႃႈလႆႈႁႃဢွင်ႈတီႈၽုၵ်ႇႁဵတ်းႁႃၵိၼ် လဵင်ႉတွင်ႉ တီႈမႂ်ႇ ဢၼ်ႁၢင်ႇၵႆဝၢၼ်ႈ ၶဝ်ၼၼ်ႉယူႇယဝ်ႉ။ လွင်ႈၼႆႉႁဵတ်းႁႂ်ႈမီးလွင်ႈၵႃႈၸႂ်ႉၸၢႆႇတေႃႉတၢင်ႇ ၵႂႃႇမႃး ႁဵတ်းႁႆႈႁဵတ်းသူၼ်လႆႈသဵင်ႈငိုၼ်းယႂ်ႇ သဵင်ႈၶၢဝ်း ယၢမ်းၼမ်ထႅင်ႈၼၼ်ႉယဝ်ႉ။ ၵူၼ်းဝၢၼ်ႈ မၢင်ၸိူဝ်းယင်းဢမ်ႇၸၢင်ႈသူင်ႇလုၵ်ႈဢွၼ်ႇၶဝ်ၶဝ်ႈ/ၶိုၼ်ႈႁူင်းႁဵၼ်းထႅင်ႈ ၵွပ်ႈၵႃႈၸႂ်ႉ ၸၢႆႇတႃႇ ႁိူၼ်း ဢမ်ႇၵုမ်ႇၼၼ်ႉယဝ်ႉ။ ဝၢၼ်ႈၼႃးၵွၵ်ႇ ၼႂ်းဢိူင်ႇၼႃးသၢႆး ဢၼ်မီးလင်ႁိူၼ်းၵူၼ်း 12 လင် ၼၼ်ႉ လႆႈထုၵ်ႇ တဵၵ်း ၸႂ်ႉၶၢႆႉပၢႆႈ ယွၼ်ႉတႃႇၽုၵ်ႇတူၼ်ႈယၢင်တင်ၼၼ်ႉယဝ်ႉ။
ၵွပ်ႈၵၢၼ်ၽုၵ်ႇတူၼ်ႈယၢင်တင်ႁိမ်းႁွမ်းၸွမ်းဝၢၼ်ႈၼႃးသၢႆးဢၼ်ၶွမ်ႊပၼီႊၶဝ်ႁုပ်ႈသိမ်းဢဝ် တီႈလိၼ်လၢႆပႃးၼၼ်ႉ ဢမ်ႇမီး ႁူဝ်ႉ မီး ႁၢဝ်းသင်လႄႈပေႃးဝူဝ်းၵႂၢႆးၵူၼ်းဝၢၼ်ႈၶဝ်ႈၼႂ်း ပိုၼ်ႉတီႈ သူၼ်ယၢင်တင်ၶဝ်ၸိုင် ၵူၼ်းႁဵတ်းၵၢၼ်ၶွမ်ႊပၼီႊ ၶဝ်ဢဝ် ၾႃႉၽၼ်းၶႃဝူဝ်းၵႂၢႆး ၵူၺ်းဢမ်ႇၵႃး ၸဝ်ႈဝူဝ်းၵႂၢႆးယင်းလႆႈသၢႆႈငိုၼ်းလူင်လၢင် တၢင်ဝူဝ်းၵႂၢႆးၶဝ်ထႅင်ႈ။ မိူဝ်ႈၼႂ်းလိူၼ် ၾႅပ်ႊၾေႃႊ ဝႃႊရီႊ 2014 ၼၼ်ႉ ၽူႈၸတ်းၵၢၼ်ၶွမ်ႊပၼီႊၶဝ်ယင်းဢဝ်မၢႆမီႈ မတ်ႉတႃ 447 သေဢဝ် လိူင်ႈၸဝ်ႈႁႆႈၼႃး ဢၼ်ထႆႁႆႈၼႃးမၼ်းၼၼ်ႉထႅင်ႈလူးၵွၼ်ႇ။
တင်ႈတႄႇပီ 2013 မႃး ၵွပ်ႈၵူၼ်းဝၢၼ်ႈႁူပ်ႉၺႃးတၢင်းတုၵ်ႉယၢၵ်ႈၸိူင်ႉၼႆ သေ လႆႈတၢင်ႇလိၵ်ႈ ယိုၼ်ႈထိုင်သၽႃးမိူင်းတႆး လႄႈ ၸဝ်ႈၼႃႈတီႈၸိူဝ်းၵဵဝ်ႇၶွင်ႈထိုင်ၸၼ်ႉၸႄႈဝဵင်းတင်းၸၼ်ႉ ၸႄႈမိူင်းၸိူဝ်းၼႆႉယူႇယဝ်ႉ။
မိူဝ်ႈဝၼ်းထိ 03/01/2015 ပူၼ်ႉမႃးၼႆႉ ႁူဝ်ၼႃႈၽၢႆႇတီႈလိၼ်ၸႄႈဝဵင်းၼမ်ႉတူႈ ဢူးထုၼ်း သူၺ်ႇတင်းလုၵ်ႈၸုမ်းမၼ်း လူင်းႁူပ်ႉထူပ်းၵူၼ်းဝၢၼ်ႈၸိူဝ်းတီႈလိၼ်ၶဝ်ထုၵ်ႇႁုပ်ႈသိမ်းၼၼ်ႉယူႇ။ ၸုမ်းမၼ်းလၢတ်ႈဝႃႈ တၢမ်ၼင်ႇၶေႃႈသင်ႇဢၼ်လုၵ်ႉ တီႈလူင်ပွင်ၸိုင်ႈမိူင်းတႆးမႃးၼၼ်ႉ ၵူၼ်းဝၢၼ်ႈဢၼ်ထုၵ်ႇသိမ်းတီႈလိၼ်တေလႆႈငိုၼ်းသၢႆႈတႅၼ်း 1 ဢေႊၶိူဝ်ႊလႂ် 200,000 ၵျၢပ်ႈၼႆယဝ်ႉ။ ၵူၺ်းၵႃႈမိူဝ်ႈၵူၼ်းဝၢၼ်ႈၶဝ်ယွၼ်းတူၺ်းလိၵ်ႈဢၼ်ၸဝ်ႈၼႃႈတီႈသင်ႇလူင်းမႃး ၼႆၼၼ်ႉ ၸုမ်းဢူးထုၼ်း သူၺ်ႇ ၶဝ် ဢမ်ႇၸၢင်ႈဢဝ်ဢွၵ်ႇၼႄသင်။ ၵွပ်ႈၸိူင်ႉၼၼ်လႄႈ ၵူၼ်းဝၢၼ်ႈၶဝ်ၵေႃႈဢမ်ႇႁပ်ႉငိုၼ်းၵႃႈသၢႆႈတႅၼ်းသေ ၶိုၼ်းလၢတ်ႈဝႃႈတီႈလိၼ်ၼႆႉ ပဵၼ်သၢႆၸႂ် တီႈပိုင်ႈဢိင်ႁဵတ်းႁႃၵိၼ်ႁဝ်းယဝ်ႉ ႁဝ်းၶႂ်ႈလႆႈတီႈလိၼ်ႁဝ်းၶိုၼ်းၵူၺ်း ဝႃႈၼႆယဝ်ႉ။
ပူၼ်ႉမႃးပႆႇႁိုင်သင်ၼႆႉၵေႃႈ ၵူၼ်းဝၢၼ်ႈၼႃးသၢႆးၸိူဝ်းၺႃးလွင်ႈတုမ်ႉတိူဝ်ႉလႄႈၵေႃႁူမ်ႈသၢင်ႈ ၸဝ်ႈႁႆႈၸဝ်ႈၼႃးတႆး လႆႈ သူင်ႇ ယိုၼ်ႈလိၵ်ႈထိုင် လူင်ပွင်ၸို်င်ႈမိူင်းတႆးသေ တုၵ်းယွၼ်းႁႂ်ႈ ၶွမ်ႊ ပၼီႊ Top Conquer Company ၶဝ်ႁဵတ်းၸွမ်းၶေႃႈ တုၵ်းယွၼ်းၼင်ႇပႃႈတႂ်ႈၼႆႉ
- ႁႂ်ႈၶွမ်ႊပၼီႊၶဝ် မွပ်ႈဢၢပ်ႈတီႈလိၼ်ၸိူဝ်းဢၼ်ၶဝ်ႁုပ်ႈသိမ်းၵႂႃႇ တႃႇၶူင်းၵၢၼ်ၽုၵ်ႇ တူၼ်ႈယၢင်တင်ၼၼ်ႉ ပၼ်ၶိုၼ်းတီႈ ၸဝ်ႈၶွင်တီႈလိၼ်လႄႈ ၸဝ်ႈႁႆႈၸဝ်ႈၼႃးၸိူဝ်း ပဵၼ်ၸဝ်ႈၶွင်တီႈလိၼ်
2. ၸဝ်ႈႁႆႈၸဝ်ႈၼႃးၸိူဝ်းတီႈလိၼ်လႆႈထုၵ်ႇၶွမ်ႊပၼီႊၶဝ် ႁုပ်ႈသိမ်းၵႂႃႇသေ ဢမ်ႇၸၢင်ႈ ၽုၵ်ႇသွမ်ႈသင်ၼၼ်ႉ ႁႂ်ႈၶွမ်ႊပၼီႊ ၶဝ် သၢႆႈ တႅၼ်းပၼ်ၵႃႈမၼ်းၶိုၼ်းတဵမ်တဵမ် ထူၼ်ႈထူၼ်ႈ
3. ႁႂ်ႈပၼ်ၶိုၼ်းငိုၼ်းဢၼ်ၶွမ်ႊပၼီႊၶဝ် မႂ်ၵူၼ်းဝၢၼ်ႈၵႂႃႇၸိူဝ်းၼၼ်ႉ
သင်ၶႂ်ႈႁူႉႁူဝ်ယွႆႈ ဢမ်ႇၼၼ် ၶႂ်ႈႁၼ်ဝႂ်ပိဝ်တင်းၽၢႆႇမၢၼ်ႈၵဵဝ်ႇၵပ်းလွင်ႈႁုပ်ႈသိမ်းတီႈလိၼ် ၼႆႉၸိုင် ၶႅၼ်းတေႃႈၵပ်းသိုပ်ႇတီႈ [email protected] ၶႃႈ
ၵပ်းသိုပ်ႇတွင်ႈထၢမ်တႃႇႁဵတ်းၶၢဝ်ႇ
ၼၢင်းသႅင်ၸၢမ် (+95 (0)926 0893745)
ၸၢႆးယေႃ (+95 (0)947 322683)